Ithurah faseyha kohdheyn "Faseyha Recharge" ge cnter eh\nއިތުރަށް ފަސޭހަކޮށްދޭން "ފަސޭހަ ރީޗާޖު" ސެންޓަރެއް\nފަސޭހަ ރީޗާޖު އެޕްލިކޭޝަންގެ ސާވިސް ސެންޓަރު\nއޮންލައިން އެޕްލިކޭޝަނެއްގެ ގޮތު 2017 ވަނަ އަހަރު ތައާރަފުވެ މިހާތަނަށް ހިދުމަތް ދެމުން އައި "ފަސޭހަ ރީޗާޖް" އެއީ ވަރަށް ގިނަ އާންމުންގެ ބައިވެރިއެކެވެ. ފަސޭހަ ރީޗާޖްގެ ހިދުމަތް އިތުރަށް ފަސޭހަވެފައި ހިދުމަތް ރަނގަޅުވާން އާންމުން ބޭނުންވެ އެވެ. މިއޮތީ އެ ދުވަސް އައިސްފަ އެވެ.\nފަސޭހަ ރީޗާޖްގެ ހިދުމަތް އިތުރަށް ފަސޭހަ ކޮށްދިނުމަށް މިއަދު ވަނީ ފަސޭހަ ރީޗާޖްގެ ސާވިސް ސެންޓަރެއް އާންމުންނާ ހަމައަށް ގެނެސްދީފަ އެވެ.\nފަސޭހަ ރީޗާޖުގެ ހިދުމަތް އިތުރަށް ފަސޭހަ ކޮށްދިނުމަށްޓަކައި މިއަދު ސާވިސް ސެންޓަރެއް ހުޅުވީ ހުޅުމާލޭ ޗަނބޭލީ މަގު ރެހެންދި ސްކޫލް ކައިރިން ޓާފް ދަނޑު ފަހަތުގަ އެވެ.\nފަސޭހަ ރީޗާޖްގެ އޮފިޝަލަކު ވިދާޅުވި ގޮތުގައި ފަސޭހަ ރީޗާޖަކީ އޮންލައިން އެޕްލިކޭޝަނެއްގެ ގޮތުގައި ފެށިގެން އައި ނަމަވެސް މިއަދުން ފެށިގެން ހިދުމަތް ފުޅާވެ ސާވިސް ސެންޓަރުގެ ތެރެއިން މުއާސަލާތީ ކުންފުނި އުރީދޫގެ ސިމް ޕޯސްޓްޕެއިޑް ޕްރީޕެއިޑަށް ބަދަލު ކުރުމުގެ ހިދުމަތާއި ދިރާގު އަދި އުރީދޫ ސިމްކާޑު ވިއްކުމުގެ ހިދުމަތް ވެސް ދޭނެ އެ އެވެ.\nއަދި ފަސޭހަ ރީޗާޖު އެޕްލިކޭޝަނަށް ކޭޝްއިން ކުރުމުގެ ހިދުމަތާއި ރީލޯޑް ރާސްޓަސް ސްޓޮކް އައި ދިނުމުގެ ހިދުމަތް ދޭއިރު އެޕް މެދުވެރިކޮށް، އުރިދޫ އަދި ދިރާގުގެ ޑާޓާ ޕެކޭޖް އަދި ވޮއިސް ޕެކޭޖެ ވެސް ނެގެން ހުންނާނެ އެވެ.\n"އެޕްލިކޭޝަން މެދުވެރިކޮށް އޮންލައިންކޮށް ފޯރުކޮށްދޭ ހުރިހާ ހިދުމަތެއް ސާވިސް ސެންޓަރު މެދުވެރިކޮށް ކޭޝްކޮށް ކުރުމުގެ ފުރުސަތު ކަސްޓަމަރުންނަށް މިހާރު ލިބެން ހުންނާނެ،" އެ އޮފިޝަލު ވިދާޅުވި އެވެ.\nފަސޭހަ ރީޗާޖް އެންމެ ފުރަތަމަ ވުޖޫދަށް އާއިރު އޭރު ފަސޭހާ ރިޗާޖް ބޭނުން ކޮށްގެން ހަމައެކަނި ލިބެނީ ރީލޯޑާއި ރާސްޓަސް އެވެ. އެއީ އޭރެވެ. މިހާރު މިވީ ދެއަހަރު ތެރޭގައި އެ އެޕްލިކޭޝަނުން ވަނީ މަސް ނިމުމުން ހުރިހާ ދިމާއަކަށް ބިލް ދައްކަން ދުއްވަން ޖެހޭ ދުއްވުން ހުއްޓުވައިދީފަ އެވެ.\nމަސް ނިމުމާއެކު ފޯނު ބިލާއި ފެން ބިލާއި، ކަރަންޓް ބިލް އަދި މީޑިއާ ނެޓް ބިލް ދައްކަން މީގެ ކުރިން އެތަންތަނުގެ އޮފީސް ދޮށަށް ދުއްވަން ޖެހުނަސް ފަސޭހަ ރީޗާޖާއެކު އެ ދުވުންތައް ހުއްޓުނީ އެވެ. މިހާރު ކޮންމެތާކު ހުރެގެންވެސް ފަސޭހަ ރިޗާޖް ބޭނުންކޮށްގެން އޮންލައިންކޮށް ބިލަށް ފައިސާ ދައްކާލެވެ އެވެ. އަދި ސާވިސް ސެންޓަރެއް އައުމުން އިތުރަށް މިއޮތީ ފަސޭހަވެފަ އެވެ.


America in Maduro aai dhekolhah dhathikurumuge fiyavalhuthakeh alhaifi\nއެމެރިކާއިން މަޑޫރޯ އާއި ދެކޮޅަށް ދަތިކުރުމުގެ ފިޔަވަޅުތަކެއް އަޅައިފި\nމިއީ ޑިމޮކްރަސީއަށް ކުރިމަތިވި ބޮޑު ހުރަހެއްގެ އިތުރުން ބާރު ހޯދުމަށް ހިންގުނު ބޮޑު ޖަރީމާއެއް: އެމެރިކާ\nކ. މާލެ | 1 އޯގަސްޓް 2017 | އަންގާރަ 05:13 | 1,493\nނިކޮލަސް މަޑޫރޯ: ވެރިކަންކުރާ ޕާޓީއަށް ހައްދެއްނެތި ބާރުތައް ލިއްބައިދޭން ގެންދަވަނީ މަގުފަހުކުރައްވަމުން - ގޫގުލް\nވެނެޒުއޭލާގައި ވެރިކަންކުރާ ޕާޓީއަށް ހައްދެއްނެތި ބާރުތައް ލިއްބައިދޭން ފާސްކޮށް، ނިމިގެންދިޔަ ހަފްތާބަންދުގައި އެ ޤައުމުގައި ނެގި ވޯޓާއި ގުޅިގެން، އެމެރިކާއިން، ވެނެޒުއޭލާގެ ރައީސް، ނިކޮލަސް މަޑޫރޯ އާއި ދެކޮޅަށް މާލީގޮތުން ދަތިކުރުމުގެ ފިޔަވަޅުތަކެއް އަޅައިފިއެވެ.\nއަލަށް އެޅި ފިޔަވަޅުތަކުގެ ދަށުން، އެމެރިކާގެ ބާރު ހިނގާ ހުރިހާތަނެއްގައި ހުރި ރައީސް މަޑޫރޯގެ އެސެޓުތައް ފްރީޒްކޮށް، އެމަނިކުފާނާއި އެކު ވިޔަފާރިކުރުން އެމެރިކާގެ ރައްޔިތުންނަށް ވަނީ މަނާކޮށްފައެވެ.\nވެނެޒުއޭލާގެ ޤާނޫނުއަސާސީ އަލުން އެކުލަވާލުމަށް މަޖިލީހެއް އުފެއްދުމަށް ނެގި ވޯޓާއި ގުޅުވައިގެން އެމެރިކާއިން ބުނީ، މިއީ ޑިމޮކްރަސީއަށް ކުރިމަތިވި ބޮޑު ހުރަހެއްގެ އިތުރުން ސަރުކާރަށް ނާޖާއިޒު ބާރު ހޯދުމަށް ހިންގުނު ބޮޑު ޖަރީމާއެއް ކަމަށެވެ.\nއެމެރިކާގެ ބާރު ހިނގާ ހުރިހާތަނެއްގައި ހުރި ރައީސް މަޑޫރޯގެ އެސެޓުތައް ފްރީޒްކުރުމަށް އެމެރިކާއިން ނިންމާފައިވާއިރު، މަޑުރޯގެ އެއްވެސް އެސެޓެއް އެފަދަ ތަނެއްގައި ހުރިކަން މިހާތަނަށް ހާމަވެފައެއް ނުވެއެވެ. އެހެންކަމުން މި ފިޔަވަޅުތަކުން ރައީސް މަޑޫރޯއަށް ލިބިވަޑައިގަންނަވާނެ ގެއްލުން ވަޒަން ނުކުރެވުނު ނަމަވެސް، ޤައުމެއްގެ ވެރިއަކާއި ދެކޮޅަށް މިފަދަ ފިޔަވަޅެއް އެޅުމަކީ މަދުން ނޫނީ އެމެރިކާއިން ކުރާ ކަމެއް ނޫނެވެ. އަދި މީގެ ކުރިން އެމެރިކާއިން މިފަދަ ފިޔަވަޅު އަޅާފައިވާ ރައީސުންނާއި ދެކޮޅަށް އިތުރު ޤައުމުތަކުންވެސް ވަނީ މިފަދަ ފިޔަވަޅުތައް އަޅާފައެވެ.\nއެގޮތުން ސީރިއާގެ ރައީސް ބައްޝާރް އަލް އަސަދާއި، ޒިމްބާބުވޭގެ ރައީސް ރޮބަރޓް މުގާބޭގެ އިތުރުން އުތުރު ކޮރެއާގެ ލީޑަރު ކިމް ޖޮންގ އުން އާއި ދެކޮޅަށްވެސް އެމެރިކާއިން ވަނީ މިފަދަ ފިޔަވަޅުތައް އަޅާފައެވެ.


Ehme Majaa Vaanee Ehme Hagu Dhari - Dhiraasaa - Vaguthu\nކޮންމެ އާއިލާ އެއްގައިވެސް އެންމެން ހެއްވާލައި މޫނުމައްޗައް އުފާވެރިކަން ގެނުވައިދޭ މީހަކު ހުންނާނެއެވެ. އެކަން ކުރުމުގެ ނިޔަތާއި ނުލައިވެސް އެފަދަ މީހުން ކަމެއް ކޮށްފިނަމަ ގިނަ ފަހަރަށް އެންމެން ހޭން ފަށާނެއެވެ. އެންމެ ފަހުގެ ދިރާސާތައް ދައްކާގޮތުން މިގޮތަށް އާއިލާގައި އެންމެ މަޖާ ވާނީ އެންމޭ ހަގު ކުއްޖާއެވެ.\nއެންމެ ފުރަތަމަ ދަރިއަކު ލިބޭއިރު މައިންބަފައިންނާއި އާއިލާގެ ހުރިހައި އެންމެންވެސް ވަރަސް ސީރިއަސް ކަމެއްގެ ގޮތުގައި އެކަން ނަގާނެއެވެ. ނަމަވެސް ފަހުން ފަހުން އައިސް ކުދިން ގިނައިން ވިހާ ވަރަކަށް މި ސީރިއަސް މޫޑުވެސް ބަދަލުވާނެއެވެ.\nފުރަތަމަ ދަރިފުޅުގެ ބޮލުގައި ބޮޑު ޒިންމާތަކެއް އެޅޭ އިރުގައި އެންމެ ހަގު ދަރިއާއި ހަމައަށް ދާއިރު އެކަންވެސް އޮންނާނީ ވަރަށް ބޮޑަށް ބަދަލުވެފައެވެ. މި ދިރާސާގެ ނަތީޖާތައް އިއުލާން ކުރުމާއި އެކު ގިނަ ބަޔަކު ބުނެފައި ވަނީ މިއީ ދިރާސާއެއް ހަދަން ޖެހޭ ކަމެއްވެސް ނޫން ކަމަށާއި ހަގީގަތުގައިވެސް އެއީ ކަންތައް އޮންނަ ގޮތް ކަމަށެވެ.\n”ޔޫގޮވް” އިން އޮންލައިން ކޮށް ސުވާލުތައް އަހައިގެން ކުރި މި ދިރާސާގައި އިތުރަށް ބުނެފައި ވަނީ އާއިލާގައި އެންމެ ސިޔާސަ ވާނީ މެދު ކުއްޖާ ކަމަށާއި އަދި އެންމެ ހަރުދަނާ ވާނީ އެންމެ ދޮށީ ކުއްޖާ ކަމަށެވެ.\nފެބުރުއަރީ 14, 2020 09:31\nއަޅުގަޑުގެ3ކުދިންނަށް ތި ދިރާސާ ދިމާވޭ!!!


ޤިޔާމަތްދުވަހު ގިލަންވެރިކަމުގަ ތިބެންޖެހޭނީ ބައްޔެއްގެ ސަބަބުން ގުނަވަން ބުރިކުރަންޖެހުނު މީހުންނެއް ނޫނެވެ! ﷲ ޢުޤޫބާތް ދެއްވަވާ މީހުންނެވެ!\nއެއްވެސް މުޞީބާތަކީ ދުނިޔޭގައި ތާއަބަދަށް ދެމިގެންދާނެ މުޞީބާތެއް ނޫނެވެ. އަދި މުސީބާތަކީ އެންމެންނާއިވެސް ކުރިމަތިވާނެ ކަމެއްކަން އެންމެންވެސް ޤަބޫލުކުރެއެވެ. ނަމަވެސް މުޞީބާތުގެ ވަގުތުގައި އެކަން ޤަބޫލުކުރެވެނީ މަދު މީހަކަށެވެ. އެހެނީ ތިމާއަށް ވެސް މުޞީބާތްތައް ކުރމަތިވާނެކަމާއި ކެތްތެރިވާންޖެހޭނެކަން ޤަބޫލުކުރެވެނީ ވަރަށް މަދުމީހަކަށެވެ.\nމުޞީބާތެއް ނުވަތަ މުޞީބާތްތަކެއް ކުރިމަތި ނުވާ ހަމަ އެކަކުވެސް ނުހުންނާނެއެވެ. ތަފާތަކީ މުޞީބާތާއި އެމީހަކު ކުރިމަތިލާ ގޮތެވެ.\nވީއިރު ނިކަންބުނެބަލާށެވެ! މުޞީބާތެއް ކުރިމަތިވުމުން ކަންބޮޑުވެގެން ދެކޮޅަށް ދުވާއިރު މާބޮޑެތި މުޞީބާތްތައް ކުރިމަތިވުމުން ވެސް އުފަލުގައި ހެވިފައި ތިބޭ މީހުން ފެނުމުން ލަދެއް ނުގަނޭހެއްޔެވެ؟ ކޮންމެ މުޞީބާތެއްވެސް ކުރިމަތިވަނީ ﷲ ތަޢާލާގެ ހަޟްރަތުންކަމާއި އެއްވެސް މުޞީބާތަކީ ދާއިމަށް ދެމިގެންދާނެ ކަމެއް ނޫންކަން އެނގޭއިރުވެސް މެއެވެ.\nބައެއް މީހުންގެ ހިތުގައި ސުވާލު އުފެދިދާނެއެވެ. މިސާލަކަށް ގުނަވަނެއް ކަނޑާލަން ޖެހުން ފަދަ ކަމެއް ކުރިމަތިވެއްޖެނަމަ އެކަން ވާނީ ދާއިމީ ކަމަކަށް ކަމަށް ވިސްނައިގެންނެވެ. ބުނެލަން ޖެހެނީ އެއީވެސް ދާއިމީ މުޞީބާތެއް ނޫން ކަމަށެވެ. ސަބަބަކީ މަރުވުމުން އެކަން ނިމިގެނަދާނެ ކަމެވެ. ޤިޔާމަތްދުވަހު ތަފާތު މުޞީބާތްތަކުގައި ތިބެންޖެހޭނީ ބައްޔެއްގެ ސަބަބުން އެމީހާގެ އަތް ނުވަތަ ފައި ފަދަ ތަނެއް ދުނިޔޭގައި ބުރިކޮށްލަން ޖެހުނު މީހުންނެއް ނޫނެވެ! ދުނިޔޭގައި އޭނާ ކުރި ނުބައި އަމަލުތަކުގެ ސަބަބުން ކޯފާލެއްވެވި މީހުންނެވެ.\nދާއިމީ މުޞީބާތަކަށްވާނީ އެމީހަކު ކުރާ ފާފައިގެ ސަބަބުން އާޚިރަތް ދުވަހު ގިލަންވެރިކަމެއް ކޮނޑުއަޅައިގެން އުޅެން ޖެހިއްޖެ މީހަކަށް މަޙްޝަރު ދުވަހު ކުރިމަތިވާ މުޞީބާތެވެ! ވީމާ ބިރުގަނެ ޖެހިލުންވާންޖެހޭނީ ތިމާއަކީ އެފަދަ މީހަކަށްވެދާނެ ކަމާއިމެދުގައެވެ.\nދުނިޔޭގައި ލޯ އަލި ބައަކު ޤިޔާމަތް ދުވަހުގައި ލޯކަނު މީހުންގެ ގޮތުގައި މަޙްޝަރު ކުރައްވަވާނެކަމަށް އޮތް ވަޙީބަސްފުޅުން މިކަމުގެ ދަލީލު ލިބިގެންދާނެއެވެ.\nހަމައެކަނި ޠާހާ ސޫރަތުގެ މި2އާޔަތަށް ބަލައިލިނަމަވެސް މިބުނާ ބަހުގެ ހެކި ފެންނާނެއެވެ. "އަދި ތިމަންރަސްކަލާނގެ (ބާއްވަވައިލެއްވެވި) ޤްރައާނަށް ފުރަގަސްދީފި މީހާ (ދަންނާށެވެ!) ފަހެ ހަމަކަށަވަރުން، އެމީހަކަށް އޮތީ ދަތި ދިރިއުޅުމެކެވެ. އަދި ޤިޔާމަތް ދުވަހުން އެމީހަކު ކަނު މީހެއްގެ ގޮތުގައި މަހްޝަރަށް ފޮނުއްވަވާ ހުށީމެވެ. (124) އެމީހާ ދަންނަވާނެތެވެ. އަޅުގެވެރި ރަސްކަލާކޮ! ކަނު މީހެއްގެ ގޮތުގައި މިއަޅާ މަޙްޝަރަށް ފޮނުއްވެވީ ކީއްވެގެންތޯއެވެ؟ ހަމަކަށަވަރުން ލޮލަށް ފެންނަ މީހަކު ކަމުގައި (ދުނިޔެމަތީގައި) މިއަޅާ ވީމެވެ. (125) އެކަލާނގެ ވަޙީ ކުރައްވަވާނެތެވެ. ހަމައެފަދައިން ތިމަން ރަސްކަލާނގެ އާޔަތްތައް ކަލެއާއި ހަމައަށް އައެވެ. ފަހެ، އެ އާޔަތްތައް ކަލޭ ހަނދާން ނައްތައިލީމުއެވެ. ހަމައެފަދައިން، މިއަދު ކަލޭގެމަތިން ހަނދާންނައްތައިލެވޭނެތެވެ. (އެބަހީ ﷲ ގެ ރަޙްމަތްފުޅުން މަޙްރޫމް ކޮށްލެވޭނެތެވެ!) (126)\nބިރުވެތިވާންވީ ޖެހިގެން އޮތް ޢާޔަތަށެވެ. ﷲ ތަޢާލާގެ އިންޒާރުގެ ބަސްފުޅަށެވެ. "އަދި (އުރެދުމުގައި) ހައްދުފަހަނައަޅައި ގޮސް، އަދި އޭނާގެ ވެރި ރަސްކަލާނގެ އާޔަތްތަކަށް އީމާން ނުވި މީހާއަށް، ތިމަން ރސްކަލާނގެ ޖަޒާ ދެއްވަވަނީ އެފަދައިންނެވެ. އަދި ހަމަކަށަވަރުން، އާޚިރަތުގެ ޢަޛާބު މާގަދައެވެ. ދެމިހުރުން މާބޮޑުމެއެވެ." (127)\nކީރިތި ޤްރްއާނަށް އަމަލު ނުކުރުމުގެ ޙުކުމް މިހައި ސާފުކޮށް ކީރިތި ޤްރްއާނުން އެނގެން އޮތްއިރު ވެސް އަހަރެމެންގެ ތެރެއިން ބައަކު މިކުރާ ކަމަކީ ކީރިތި ޤްރްއާނަށް އީމާނަވާކަމަށްބުނެ އެމީހަކު އަމަލުކުރަން ބޭނުންވާ ބައިތަށް ނަގައިގެން ޢަމަލުކުރުމެވެ. ބޭނުން ނުވާ ބައިތަކަށް އަމަލު ނުކުރަނީއެވެ. ތަފާތު ބަހަނާތައް ދައްކަނީއެވެ. ﷲ ގަންދީ ބުނަމެވެ! އެދުވަހުން ދެއްކޭނެ އެއްވެސް ބަހަނާއެއް ނުއޮންނާނެއެވެ! އަދި ކީރިތި ޤްރްއާނަށް ފުރިހަމައަށް ޢަމަލުނުކޮށް ކީރިތި ޤްރްއާނުގެ ބައިކުޅަ ބައަށް ޢަމަލު ކުރުމަކީ ކީރިތި ޤްރްއާނަށް އަމަލުކުރުން ކަމަށްވެސް ނުހެދޭނެމެއެވެ!\n- އިސްލާމީ ތިލަފަތުގެ ފަރުސަކުން\nއަރުޝީފަށް ނެގީ 14/01/2021 16:29\nއެންމެފަހުން އަޕްޑޭޓްކުރީ 14/01/2021 16:29\nވެކްސިންއާ މެދު ސާބިތު ނުހިފޭ ވާހަކަ ނުދައްކަން އެދިއްޖެ\n79 މީހުން އަލަށް ޕޮޒިޓިވް، ބަލިން ފަސޭހަވީ 24 މީހުން


Ras Online - މިއީ ސިޔާސީ އެދުންތައް އެއްފަރާތްކޮށް، ރައްޔިތުންގެ ލާބައާއި މަންފާއަށް މަސައްކަތްކުރަންވީ ވަގުތު: ޝަރީފް\nމިއީ ސިޔާސީ އެދުންތައް އެއްފަރާތްކޮށް، ރައްޔިތުންގެ ލާބައާއި މަންފާއަށް މަސައްކަތްކުރަންވީ ވަގުތު: ޝަރީފް\nއަހުމަދު މަސްނޫމް 20 ނޮވެމްބަރު 2020\nމަރަދޫ ދާއިރާގެ މެމްބަރު އިބްރާހިމް ޝަރީފް (މަވޯޓާ)\nއިޤްތިޞާދު އިނދަޖެހިފައިވާ މިދަނޑިވަޅުގައި ސިޔާސީ މީހުންގެ އަމިއްލަ މަސްލަހަތު އިސްނުކޮށް، ރައްޔިތުންގެ ލާބައާއި މަންފާއަށް މަސައްކަތްކުރުން އިސްކުރަންޖެހޭކަމަށް މަރަދޫ ދާއިރާގެ މެމްބަރު އިބްރާހިމް ޝަރީފް ވިދާޅުވެއްޖެއެވެ.\nމާލީ ކަންކަމާއި އިޤްތިޞާދީ ކަންކަމުގެ ތަޖުރިބާ ލިބިވަޑައިގެން ހުންނެވި ޝަރީފް ކުރެއްވި ޓްވީޓްތަކެއްގައި ވިދާޅުވީ މިއީ އުނދަގޫ ނިންމުންތަކެއް ނިންމަންޖެހޭ ދަނޑިވަޅެއްކަމަށެވެ. އަދި މިއީ ސަރުކާރުން ރައްޔިތުންގެ މާލީ ފުދުންތެރިކަން ކަށަވަރުކުރަންޖެހިފައިވާ ދަނޑިވަޅެއް ކަމަށްވެސް ޝަރީފް ވިދާޅުވިއެވެ.\nޝަރީފް ވިދާޅުވީ މިހާރު ދަރަނި ބޮޑުވެގެން އުޅެނީ ކޯވިޑްގެ ސަބަބުންކަން ޤަބޫލުކުރަންޖެހޭކަމަށެވެ. އަދި އިޤްތިޞާދީ ހަރަކާތްތައް އިތުރުކުރަން ރައްޔިތުންނަށް ދޭ ފައިސާ އިތުރުކުރަންޖެހޭކަމަށް ވެސް ޝަރީފް ވިދާޅުވިއެވެ.\nInacrisis tough choices are needed to be made.Govt.must ensure financial security of people .We must understand that increase in debt is caused by Covid crisis.Under the circumstances to best way forward is to increase public spending to keep the economic machinery working.\n— Ibrahim Shareef (@AdduShareef) November 20, 2020\nޝަރީފް ވިދާޅުވީ ދެމެހެއްޓެނިވި ގޮތެއްގައި އިޤްތިޞާދު ކުރިއަށްގެންގޮސް، ރައްޔިތުންނަށް ބޭނުންވާ އަސާސީ ކަންކަމާއި ވަޒީފާތައް ރައްކާތެރިކޮށް، ވިޔަފާރިތައް ހިމާޔަތްކުރަން ވަރަށް ރަނގަޅު މާލީ ސިޔާސަތުތަކެއް ބޭނުންވާކަމަށެވެ.\nExtraordinary fiscal measures r required to sustaindeconomy n protect people’s health,their jobs,their businesses n financial security.Essential public services must continue even ifdgovernment debt gets https://t.co/MqVxbsx9qh way to deal w/ debt is to boost economic growth\nޝަރީފް އިތުރަށް ވިދާޅުވީ ދަރަނި ކިތަންމެ ބޮޑުވިޔަސް ރައްޔިތުންނަށް ބޭނުންވާ އަސާސީ ކަންކަން ކުރިއަށްގެންދަންޖެހޭކަމަށެވެ. އަދި ދަރަނީގެ ކަންކަން ހަމައަކަށް އަޅުވަން އެންމެ މޮޅު ގޮތަކީ އިޤްްތިޞާދީ ދުވެލި ހަލުވިކުރުންކަމަށްވެސް ޝަރީފް ވިދާޅުވިއެވެ.\nBy making economy grow much faster can increase revenue that can help bring down the accumulated government debt overtime. To achieve all this we must keep up investment in productive infrastructure. @ibusolih @iameeru @faya_i @MohamedNasheed\nޝަރީފްގެ ޓްވީޓްގައި އިޤްތިޞާދީ ހަރަކާތްތައް އިތުރުކުރުމުން އާމްދަނީ އިތުރުވެ، ދަރަނި އަދާކުރުމަށް ފަސޭހަވެގެންދާނެކަމަށް ވިދާޅުވެފައިވެއެވެ. އަދި މިކަންކަން ހާސިލްކުރުމަށް ފައިދާކުރަނިވި އިންފްރާސްޓަރަކްޗަރއަށް އިންވެސްޓްކުރުމުގައި ދެމިތިބެންޖެހޭކަމަށްވެސް ޝަރީފް ވިދާޅުވިއެވެ. މީގެއިތުރުން ބަލިމަޑުކަމެއް ފެތުރި، އިޤްތިޞާދު އިނދަޖެހިފައިވާ މިދަނޑިވަޅުގައި ސިޔާސީ މީހުންގެ އަމިއްލަ މަސްލަހަތު އިސްނުކޮށް، ރައްޔިތުންގެ ލާބައާއި މަންފާއަށް މަސައްކަތްކުރުން އިސްކުރަންޖެހޭކަމަށްވެސް ޝަރީފް ވިދާޅުވިއެވެ.\nޝަރީފް މިހެން ވިދާޅުވެފައި މިވަނީ، ސަރުކާރުން އަންނަ އަހަރަށް ބޮޑު ބަޖެޓެއް ހުށަހެޅުމުން އިދިކޮޅު ފަރާތްތަކުންނާއި މަޖިލީހުގެ އެމްޑީޕީގެ ބައެއް މެމްބަރުން އެކަމަށް ވަރަށް ބޮޑަށް ފާޑުވިދާޅުވަމުންދާ ދަނޑިވަޅެއްގައެވެ. ބައެއް މެމްބަރުން ވިދާޅުވާ ގޮތުން މިއީ ބޮޑު ބަޖެޓެއް ފާސްކުރަންޖެހޭ ވަގުތެއް ނޫނެވެ. ނަމަވެސް ސަރުކާރަށް ތާޢީދުކުރައްވާ ބޭފުޅުން ވިދާޅުވަނީ މިއީ އިޤްތިޞާދުގައި ދައުރުކުރާ ފައިސާ އިތުރުކުރަންޖެހޭ ވަގުތުކަމަށެވެ.


Volley Ge Massala Akee Alhuganduge Massala Eh Noon, Ei Sports Commissioner Aai VAM Aaa Dhemedhu Oi Kameh: Mahuloof - Vaguthu\nވޮލީގެ މައްސަލަ އަކީ އަޅުގަނޑާއި ބެހޭކަމެއް ނޫން - މަހުލޫފް\nމިނިސްޓަރ މަހްލޫފް އިއްޔެ ނޫސްވެރިންނަށް މައުލޫމާތު ދެއްވަނީ – ވަގުތު އިމޭޖްސް\nވޮލީބޯލް އެސޯސިއޭޝަން އޮފް މޯލްޑިވްސް (ވީއޭއެމް)ގެ އިންތިހާބީ ކޮމިޓީއާއި ވަގުތީ ގޮތުން އުފެއްދެވި ނޯމަލައިޒޭޝަން ކޮމިޓީއާ ދެމެދު އުފެދިފައިވާ މައްސަލައަކީ ޔޫތު މިނިސްޓްރީއާއި ބެހޭ ކަމެއް ނޫން ކަމަށާއި އެއީ ކޮމިޝަނަރ އޮފް ސްޕޯޓްސް އަހްމަދު ސަލީމްގެ ކަމެއް ކަމަށް މިނިސްޓަރު އަހްމަދު މަހުލޫފު ވިދާޅުވެއްޖެއެވެ.\n"ވޮލީބޯޅަ އެސޯސިއޭޝަންގައި ހިނގަމުންދާ މައްސަލައަކީ އަޅުގަނޑާ ބެހޭ ކަމެއް ނޫން. އެއީ ސްޕޯޓްސް ކޮމިޝަނަރުގެ ކަމެއް. ސްޕޯޓްސް ކޮމިޝަނަރަކީ އިންޑެޕެންޑެންޓްކޮށް މަސައްކަތްކުރާ ބޭފުޅެއް. އެ އެސޯސިއޭޝަނުގެ ތެރޭގައި ޖެހިފައި ހުރި މައްސަލަ ބަލަން ކޮމިޝަނަރު އިސްވެ ކޮމިޓީއެއް ހެދުމުން، ލިޔުންތަކެއް އައިކަން އަޅުގަނޑަށް ވެސް އެނގޭ،" އެ މައްސަލައާ ގުޅޭގޮތުން ވާހަކަދައްކަވަމުން މަހުލޫފު ވިދާޅުވިއެވެ.\nވީއޭއެމްގެ ނޯމަލައިޒޭޝަން ކޮމިޓީ ސައްހަ ކަމަށް ނިންމައި ރާއްޖޭގެ އޮލިމްޕިކް ކޮމިޓީން ވަނީ މިދިޔަ މަހު 22 ވަނަ ދުވަހު އޭޝިއަން ވޮލީބޯލް ކޮންފެޑެރޭޝަން (އޭވީސީ) އާއި އެފްއައިވީބީ އަށް އެކަން އަންގާފަ އެވެ. އޭގެ ޖަވާބުގައި އެފްއައިވީބީން ނޯމަލައިޒޭޝަން ކޮމިޓީގެ ރައީސް އަބްދުﷲ އާމިރު (އައްލޯ) އަށް ފޮނުއްވި ސިޓީގައި ބުނެފައިވަނީ ވީއޭއެމް ހިންގުން އިންޓަރިމް ކޮމިޓީއަކާ ހަވާލުކޮށްފައިވީ ނަމަވެސް އެ ކޮމިޓީ އެފްއައިވީބީން ބަލައިނުގަންނަ ކަމަށާއި އެ އިދާރާއިން ގަބޫލުކުރަނީ އިންތިހާބަކާ އެކީ އައިސްފައިވާ ވީއޭއެމްގެ ލީޑަޝިޕް ކަމަށެވެ. އެއީ އެންމެ ފަހުން އޮތް ލަތީފްގެ ލީޑަޝިޕް އެވެ.\nއިއްޔެ ސްޕޯޓްސް މިނިސްޓްރީގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން މަހުލޫފު ވިދާޅުވީ ސްޕޯޓްސް ކޮމިޝަނަރު އެކުލަވާލި ނޯމަލައިޒޭޝަން ކޮމިޓީން ވީއޭއެމްގެ އިންތިހާބު ބޭއްވުމުގެ މަސައްކަތް މިހާރު ކުރަމުން އަންނަ ކަމަށެވެ. އަދި އެފްއައިވީބީން ރާއްޖެ ސަސްޕެންޑްކުރާނެ ކަމަށް ނުބެލެވޭ ކަމަށާއި ސަރުކާރުން ވޮލީގެ ކަންކަން ކުރިއެރުވުމަށް ކުރާ މަސައްކަތްތައް އެ ފެޑެރޭޝަނުން ވެސް ބަލައިގަންނާނެ ކަމަށެވެ. އަދި އިތުރަށް މައްސަލަ ގޯސްވާކަމަށްވާ ނަމަ، މިނިސްޓްރީން ވެސް އެކަމުގެ ތެރެއަށް ވަންނާނެ ކަމަށް މަހުލޫފު ވިދާޅުވިއެވެ.\n"މިދިޔަ ހަތަރު އަހަރުގެ ތެރެއިން ތިން އަހަރު ވޮލީބޯޅަ ކުލަބަކަށް ފުރުސަތު ދީފައި އެއޮތީ އެމީހުން ކޮންގްރެސްއެއް ބާއްވައިގެން، އެހެންކަމުން އެ އިދާރާއިން އާ އިންތިހާބެއް ބޭއްވީމަ އަޅުގަނޑު ގަބޫލުކުރަނީ އެ މައްސަލައެއް ފުރިހަމަ ހައްލެއް ލިބޭނެ ކަމަށް. އަދި ހަމައެއާއެކު އިންތިހާބެއް ބޭއްވުމުން އެފްއައިވީބީއާ ދެމެދު އޮތް މައްސަލައަށް ވެސް ހައްލެ ލިބި ރާއްޖޭގެ ވޮލީބޯޅަ ރަނގަޅު ފައްތަރަކަށް އެޅިގެންދާނެ ކަމަށް، " މިނިސްޓަރު ވިދާޅުވިއެވެ.\nވީއޭއެމްގެ އިންތިހާބީ ރައީސް މުހައްމަދު ލަތީފް، ރައީސްކަމުގެ ހައިސިއްޔަތު ބޭނުންކުރަމުންދާތީ އޭނާގެ މައްޗަށް ޝަހުސު އޮޅުވާލުމުގެ ދައުވާކުރަން ފޮނުވާނެ ކަމުގެ އިންޒާރު، ދާދި ފަހުން ސްޕޯޓްސް ކޮމިޝަނަރު ވަނީ ދީފައެވެ. ލަތީފަށް ސްޕޯޓްސް ކޮމިޝަނަރު ފޮނުއްވި ސިޓީގައި ވިދާޅުވެފައިވަނީ، ނޯމަލައިޒޭޝަން ކޮމިޓީ އުކުލަވާލުމާއެކު ރައީސްގެ ހައިސިއްޔަތު ލަތީފަށް ގެއްލިފައިވުމުން، ވީއޭއެމް ލެޓާހެޑާއި ރިފަރެންސް ނަމްބަރު ބޭނުންކޮށްގެން މުއާމަލާތު ކުރުމުގެ ރަސްމީ ހައިސިއްޔަތު އޭނާއަށް ލިބިފައިނުވާ ކަމަށެވެ.\nކޮމިޝަނަރ އަހުމަދު ސަލީމް އެކުލަވާލި ނޯމަލައިޒޭޝަން ކޮމިޓީގައި ހިމެނެނީ، އެ ކޮމިޓީގެ ރައީސް އަބްދުﷲ އާމިރު (އައްލޯ) އާއި އެ ކޮމިޓީގެ ނައިބު ރައީސް އަހްމަދު އިސްމާއީލާއި ޔޫތު މިނިސްޓްރީގެ ޑެޕިއުޓީ މިނިސްޓަރު އަހްމަދު އިބްރާހީމާއި މަރިޔަމް ޖުމާނާ އަދި ސްޕޯޓްސް ކޯޕަރޭޝަންގެ ޗެއާމަން ހުސައިން މުހައްމަދެވެ.\nއޮކްޓޯބަރ 1, 2019 10:07\nއެއްވެސް ސްޕޯޓްސް ކަމަކީ މީނާއާ ބެހޭ ކަމެއްނޫން. ހިންދީ ފިލްމްސްޓާރުންގެ ކަންކަމާ މީނާ ޙަވާލުވެގެން ހުންނަނީ. އެވެސް އެމީހުންނާއި އެކު ސެލްފީނެގުމާއި ފޮޓޯނެގުން!\nއޮކްޓޯބަރ 1, 2019 14:15\nލަތީފް ފުވައްމުލަކު ރައްޔަތޔުން ކުރިމަތީގައި ވައުދުވި ފުވައްމުލަކުގައި ރނގަޅު ފެންފަރުގެ ވޮލީ ކުޅޭ ތަނެއް ހަދައި ދިނުމަށް އަދިވެސ\nއޮކްޓޯބަރ 1, 2019 14:19\nލަތީފް ފުވައްމުލަކު ރައްޔަތުން ކުރިމަތީގައި ވައުދުވި އަޑު އަޅުގަނޑު އެހިން ފުވައްމުލަކުގައި އެސޯސިއޭޝަންކަޕް ބާއްވާނީ ތަނގަޅުފެންވަރުުގެ ވޮލީ ކޯޓަކާއި ތަނެއް ހަދައިނެނޭ ހަދައިދޭިނަމޭ އަދި އަދިވެސް އެތަނެއް ބަޔަކަށް ނުފެނޭ ފުވައްމުލަކުގައި ބާއްވާ ވޮލީ މުބާރާތަކީ ރާއްޖޭގެ ނިސްބަތުން ފޯރިގަދަ ބޮޑު މުބާރާތެއް.......\nއޮކްޓޯބަރ 1, 2019 14:21\nކޮބައިތަ ފުވައްމުލަކު ރައްޔަތުން ކުރިމަތީގައި ވީ ވައުދު............\nއޮކްޓޯބަރ 1, 2019 16:23\nއެކަމަކު އެމްއެމްޕީއާރުސީގެ ފައިސާގެ ޚިިޔާނާތުގެ މައްސަލައަކީ ތިބޭފުޅާއަަށްވެސް އޭގެން ބައިލިބުނު މައްސަލައެއް.\nއޮކްޓޯބަރ 1, 2019 20:06\nކަލެއާ ބެހޭކަމެއް އެބައޮތްތަ؟ ކޮންމެކަމެއްވެސް ދަނީ ފަނާވަމުން އެކަމަކު ޔޫތު މިނިސްޓރ\nފުޓުބޯޅާގެ ތެރެއަށް ބޭނިގަތީ މީނާގެ މެންޑޭޓަކަށް ވީމާނޫންތަ. މީހަމަ އަސްލުވެސް ބުރާންޗެއް.\nއޮކްޓޯބަރ 9, 2019 22:36\nކަޓުނުލިބޭ ކަމަކާއި ނުބެހޭނެ


SunOnline: 30 vana gaumee carrom mubaaraih kaamiyaabu kamaa eku ninmaalaifi\n30ވަނަ ގައުމީ ކެރަމް މުބާރާތް ކާމިޔާބުކަމާ އެކު ނިންމާލައިފި\nޢަބްދުﷲ އައިމަން 15 Sep 2021, 17:38\nގައުމީ ކެރަމް މުބާރާތުގެ އިނާމް ދިނުމުގެ ހަފުލާގެ ތެރެއިން --- ފޮޓޯ//ކެރަމް އެސޯސިއޭޝަން\nކޮވިޑް-19 ގެ ސަބަބުން އައި މެދުކެނޑުމަށްފަހު ބޭއްވި 30ވަަނަ ގައުމީ ކެރަމް މުބާރާތް ކާމިޔާބުކަމާ އެކު ނިންމާލައިފިއެވެ.\nކޮވިޑްގެ ސަބަބުން މިދިޔަ އަހަރާއި މި އަހަރަށް ރާވާފައި ހުރި ކެރަމްގެ މުބާރާތްތައް ކެންސަލް ކުރަން ޖެހުނު އިރު، މިފަހަރުގެ ގައުމީ މުބާރާތަކީ ކޮވިޑަށް ފަހު ކުޅުނު ފުރަތަމަ މުބާރާތެވެ.\nމިފަހަރުގެ ގައުމީ މުބާރާތުގެ ޗެމްޕިއަނުންނަކީ މުހައްމަދު މުންތަސިރުއާއި އައިމިނަތު ވިދާދުއެވެ. މިއީ ތަޖުރިބާކާރު ކުޅުންތެރިޔާ ވިދާދު ގައުމީ މުބާރާތުގެ ޗެމްޕިއަންކަން ހޯދި ހަތަރުވަނަ ފަހަރެވެ. އެހެން ނަމަވެސް މުންތަސިރުގެ މި ކާމިޔާބީއަކީ އޭނާ މި މުބާރާތުގައި ހޯދި ފުރަތަމަ ޗެމްޕިއަން ޓްރޮފީއެވެ.\nމި މުބާރާތުގެ ފިރިހެން ޑިވިޝަންގެ ޑަބަލް އިވެންޓުން ޗެމްޕިއަންކަން ހޯދީ އާދަމް އަދީލް އާއި ޔަމާން އަބްދުލް ޖަލީލްގެ ޕެއާއިންނެވެ.\nއަންހެން ޑިވިޝަންގެ ޗެމްޕިއަންކަން ހޯދީ އަފީފުއްނިސާއާއި އައިޝަތު ފައިނާޒްގެ ޕެއާއިންނެވެ. މި ޕެއާގެ ހާއްސަ ކަމަކީ މިއީ މަންމައާއި ދަރިފުޅުގެ ޕެއާއަކަށްވާތީއެވެ. މިފަހަރުގެ މިކްސްޑް ޑަބަލްސް އިވެންޓުން ޗެމްޕިއަންކަން ހޯދީ މުންތަސިރު އާއި ވިދާދުގެ ޕެއާއިންނެވެ.\nމީގެ އިތުރުން ފިރިހެން ޑިވިޝަނުގެ ޓީމް އިވެންޓުން މިފަހަރު ޗެމްޕިއަންކަން ހޯދީ ކަސްޓަމްސް ރެކްރިއޭޝަން ކުލަބް (ސީއާރުސީ) އިންނެވެ. އަންހެން ޓީމް އިވެންޓުގެ ޗެމްޕިއަނުންނަކީ އެމްޕީއެލް ސްޕޯޓްސް އެންޑް ރެކްރިއޭޝަން ކުލަބެވެ.


Dho?! Kuda kudhinge dhuvas: dheynee koacheh?\nކުޑަކުދިންގެ ދުވަސް: ދޭނީ ކޯއްޗެއް؟\nކުޑަކުދިންގެ ދުވަސް ފާހަގަ ކުރަން، ކުދިން އުފާކޮށްލައި، އެކުދިންނަށް ހަދިޔާއެއް ދިނުމަކީ އާންމު ކަމެކެވެ. ގޭގައި އުޅޭ ކުޑަކުދިންނަށް ކަމުދާނެ ހަދިޔާއެއް ހޯދަން ބައެއް ފަހަރު އުނދަގޫވެ އެވެ. އެކުދިން އެންމެ ބޭނުންވާނީ ކޮން ކަހަލަ އެއްޗެއް ކަމެއް ނޭނގޭތީ އެވެ. ނުވަތަ ކަމުދާ ހަދިޔާއެއް ލިބޭނޭ ތަނެއް ވެސް ނޭނގޭތީ އެވެ.\nމި ކިޔައިދެނީ މިއަދު ފަސޭހައިން ހޯދިދާނެ އަދި ކުޑަކުދިންނަށް ކަމުދާނެ ކަހަލަ ހަދިޔާތަކުގެ ލިސްޓެކެވެ.\nކުކީ ޑެކަރޭޝަން ކިޓެއް\nމިއީ ކުދިންނަށް ވަރަށް ކަމުދާނެ ހަދިޔާއަކަށް ވާނެ އެވެ. ކުކީސް އަކީ އާންމުކޮށް ކުޑަކުދިންގެ މެދުގައި މަގުބޫލު އެއްޗަކަށް ވުމުގެ އިތުރުން އަމިއްލައަށް ކުކީ އެއް ޑެކަރޭޓްކޮށްލަން ލިބުމަކީ ގިނަ ކުދިން ގަޔާވާނޭ ކަމެކެވެ.\nއަދި މިއީ ކުދިންނާއެކު ބައިވެރިވެލައިގެން ބޮންޑިން ޓައިމެއްގެ ގޮތުގައި ކުރެވިދާނެ ކަމެއްވެސް މެ އެވެ.\nއަލަށް ކުދިކުދި ކަންކަން ދަސްކުރަމުން އަންނަ އުމުރުގެ ކުދިންނަށް ބިޒީ ބޯޑަކީ ވަރަށް ކަމުދާނެ ހަދިޔާ އެކެވެ. މިއީ އަމިއްލައަށް ގޭގައި ވެސް ތައްޔާރުކޮށްލެވިދާނެ އެއްޗެކެވެ. ކަރުދާސް ފޮށިގަނޑެއްގައި ކުދިންނަށް ދަސްކޮށްދެން ބޭނުންވާ އެއްޗެހި ހަރުކޮށް ކުދިންނަށް ދެވިދާނެ އެވެ. މިސާލަކަށް ބޫޓު ނާޑުވާ، ޒިބު، ތަންޑު ފަދަ ތަކެތި ބޭނުންކުރާ ގޮތް ދަސްކޮށްދޭން މިއީ ފަސޭހަ ގޮތެކެވެ.\nއާއިލާ އަދި ރައްޓެހިންނާއެކު ކުޅެވޭ ކަހަލަ ބޯޑް ގޭމަކީ ވެސް ކުދިން ވަރަށް ގަޔާވާނޭ އެއްޗެކެވެ. އަދި ވަގުތު ހުސްކޮށްގެން ކުދިންނާއެކު ކުޅުމުގައި ބައިވެރިވުން މުހިންމެވެ.\nއެގޮތުން، މޮނޮޕޮލީ، ސްކްރެބަލް، އުނޯ ނުވަތަ ލޫޑޯ ގޭމް އަކީ ވެސް މަޖާ ގޭމްތަކެކެވެ. ހަމައެކަނި ހަދިޔާއެއްގެ ގޮތުގައި މިތަކެތި ކުދިންނަށް ދިނުމުގެ ބަދަލުގައި ވަގުތު ހުސްކޮށްގެން ކުދިންނާއެކު ކުޅުން ވެސް މުހިންމެވެ. އެންމެ އަގުބޮޑު ހަދިޔާއަކީ އެއީ އެވެ.\nބޫޓަކީ މިހާރު ގާތްގަނޑަކަށް ހުރިހާ ކުދިންގެ ވެސް ފޭވަރިޓް އެއްޗެކެވެ. ފައިވާނަށްވުރެ ބޮޑަށް ކުދިންނަށް ކަމުދަނީ ބޫޓެވެ. އެހެންވީމަ ހަދިޔާއަކަށް ދޭނެ އެއްޗެއް ނޭނގެން އުޅޭނަމަ ރީތި ބޫޓެއް ހަދިޔާކޮށްލާށެވެ. ވަރަށް އުފާވާނެ އެވެ.\nވާހަކަ ކިޔާ ހިތްވާ ކުދިންނަށް މިއަށްވުރެ ވަކި ރަނގަޅު ހަދިޔާއެއް ނޯންނާނެ އެވެ. ކުއްޖާގެ އެންމެ ފޭވަރިޓް ލިޔުންތެރިޔާގެ އެންމެ ފަހުގެ ވާހަކަ ފޮތް ހަދިޔާކުރާށެވެ. ނުވަތަ އެކުއްޖާ އަބަދުވެސް ބޭނުންވެ، އެކަމަކު މިހާތަނަށް އަދި ކިޔާލަން ނުލިބި އޮތް ވާހަކަ ފޮތެއް ދޭށެވެ.\nގަހެއް / ޕެޓެއް\nބޮޑުވަމުން އަންނައިރު ބޮޑެތި މީހުން ގޮތަށް ކަންކަމުގެ ޒިންމާ ނަގަން ކުދިން ބޭނުންވާނެ އެވެ. އަދި އެއީ ދަސްކޮށްދޭން ވެސް ޖެހޭ ކަމެކެވެ. ގަހެއް ނުވަތަ ކުއްޖާއަށް ކަމުދާ އަދި ފަސޭހައިން ގެންގުޅެވޭ. ގޭތެރޭ މާހައުލާ ވެސް އެކަށީގެންވާ ފަދަ ޕެޓެއް ދޭށެވެ. މިއީ އަމިއްލަ މީހާގެ އިތުރުން އެހެން މީހުން ނުވަތަ އެއްޗެއްގެ ޒިންމާ ނަގަން ދަސްކޮށްދޭން ކުރެވިދާނޭ ކަމެއް ވެސްމެ އެވެ.\nއާ ކަމެއް ކުރުމުގެ ފުރުސަތު\nކުއްޖާ ކުރަން ބޭނުންވާ އެކަމަކު އަދި މިހާތަނަށް ފުރުސަތު ލިބިފައި ނެތް ކަމެއް ކުރުމުގެ ފުރުސަތު ދެވިދާނެ އެވެ. މިސާލަކަށް އެއްޗެއް ކޮށާލަން، އިސްތިރި ކުރުން ކަހަލަ ކަމެއް ވެސް ރަނގަޅުވާނެ އެވެ. އެކަމަކު ބޮޑު މީހެއްގެ ހާޒިރުގަ އެވެ. މިފަދަ ކަންކަމަކީ ވެސް ބައެއް ފަހަރު ކުދިން ކުރަން ބޭނުންވެ، އެކަމަކު ކުޑަވުމުން އެކުދިންނަށް ކޮށްލަން ފުރުސަތު ނުލިބި ހުންނަ ކަންކަމެވެ.


Bappa aa nubehi siyaasee zuvaabu kuran engen vaane: Moosa\nބައްޕައާ ނުބެހި ސިޔާސީ ޒުވާބު ކުރަން އެނގެން ޖެހޭނެ: މޫސަ\nއެމްޑީޕީގެ ކުރީގެ ޗެއާޕާސަން މޫސާ މަނިކު އަދި މަޖިލީހުގެ ރައީސް މުހައްމަދު ނަޝީދު --\nރައްޔިތުންގެ މަޖިލީހުގެ ކުރީގެ ނާއިބު ރައީސް އަދި އެމްޑީޕީގެ ކުރީގެ ޗެއާޕާސަން މޫސާ މަނިކު (ރީކޯ) ގެ ބައްޕަގެ ނަން ވިދާޅުވެ މަޖިލީހުގެ ރައީސް މުހައްމަދު ނަޝީދު މިއަދު ދެއްކެވި ވާހަކަތަކާއި ގުޅިގެން މޫސާ މަނިކު ހިތްހަމަނުޖެހުން ފާޅުކުރައްވައިފި އެވެ.\nރައްޔިތުންގެ މަޖިލީހުގެ އިދާރާގައި މިއަދު އޮތް ނޫސްވެރިންގެ ބައްދަލްވުމުގައި މޫސާ މަނިކު، ނަޝީދާއި ގުޅޭގޮތުން ދެއްްކެވި ވާހަކަތަކާއި ގުޅޭ ސުވާލެއް ކުރުމުން ރައީސް ނަޝީދު އެ ސުވާލަަށް ޖަވާބު ދެއްވެވީ މޫސާ މަނިކުގެ ބައްޕަ ރައީސް ނާސިރުގެ ވެރިކަމުގައި އަމަލު ކުރެއްވި ކަމަށް ބުނާ ގޮތެއްގެ މިސާލު ގެންނަވައެވެ.\n"އަޅުގަނޑު ގާތުގައި މީހަކު ބުނީ މާލޭގައި އުޅުނޭ ކުޑަ އަލީ ކިޔާ މީހެއް. ދެން އިބްރާހިމް ނާސިރާއި އަބްދުލްހަންނާން ހަލީމްއާ، އަމަންއާންމުގައި އުޅުއްވަނީ އަބްދުލްހަންނާން ހަލީމް، ދެން މި ކުޑަ އަލީ ކިޔާ މީހާ އެކި އެއްޗެހި ކިޔާ އިނގޭތޯ، ނާސިރޭ ކިޔައިގެންވެސް ކިތަންމެ އެއްޗެއްްވެސް ކިޔާ. ދެން އެންމެ ފަހުން ނާސިރު ވިދާޅުވީ އަބްދުލްހަންނާން އަރިހުގައި، ދެން ކުޑަ އަލީ ދޫކޮށްލައިގެން އަޅުގަނޑުމެންނަށް ވެރިކަން ނުކުރެވޭނިއްޔާ ދެން ނުކުރާންވީ ނޫހޭ،" ނަޝީދު ވިދާޅުވިއެވެ.\nއެކަމާއި ގުޅިގެން މޫސާ މަނިކު ވަނީ ރައީސް ނަޝީދުގެ ވެރިކަން ބަދަލުވީ ދުވަހުގެ އެއް ދުވަސް ފަހުން ފެބްރުއަރީ. 8، 2012 ގަައި ހިނގާދިޔަ ހަމަނުޖެހުންތަކުގައި ލިބިވަޑައިގެން އަނިޔާގެ މަންޒަރު ފެންނަ ފޮޓޯތަކެއް ހިއްސާ ކުރައްވާ ޓްވީޓެއް ކުރައްވާފައެވެ. އެ ދުވަހު ސަލާމަތީ ބާރުތަކާއި އެމްޑީޕީގެ ސަޕޯޓަރުންނާ ދެމެދު ހިނގި ކުރިމަތިލުންތަކުގައި މޫސާ މަނިކާއި ރައީސް ނަޝީދަށް ވަރަށް ބޮޑަށް އަނިޔާވިއެވެ. މޫސާ އާންމު ކުރެއްވީ އެ މަންޒަރު ފެންނަ ފޮޓޯތަކެކެވެ.\nއެ ފޮޓޯތަކާއެކު މޫސަ ވަނީ އެ ދުވަސް ހަނދާން އެބަހުރިތޯ ސުވާލު ކުރައްވާފައެވެ. އަދި ވިދާޅުވީ ރައީސް ނަޝީދުގެ ބައްޕަ ދުނިޔޭގައި ހުންނެވި ނަމަވެސް އޭނާގެ ލޯބިވާ ބައްޕަ ދުނިޔޭގައި ނެތް ކަމަށެވެ.\n"ބައްޕަޔާ ނުބެހި ސިޔާސީ ޒުވާބު ކުރަން އެގެން ޖެހޭނެ،"\nޓީވީ ޝޯއެއްގައި ވާހަކަ ދައްކަވަމުން މޫސަ ރޭ ވަނީ ނަޝީދަށް ވަރަށް ބޮޑަށް ފާޑުވިދާޅުވެފައެވެ. އަދި ނަޝީދުގެ ތަރި އޮއްސިފައިވާ ކަމަށް މޫސަ ވިދާޅުވިއެވެ.\nއެމްޑީޕީ ރައީސް މުހައްމަދު ނަޝީދު ރީކޯ މޫސާ މަނިކު\nއެމްޑީޕީ ސަލާމަތް ކުރަން ތެދުވަން ވެއްޖެ: ރީކޯ\nއެމްޑީޕީގައި ނަޝީދުގެ ކޮންޓްރޯލެއް ނެތް


Covidun faseyhave Dhagandey alun team aa gulhenee – Iru\nގައުމީ ފުޓުބޯޅަ ޓީމު ދުބާއީގައި ކުރިއަށް ގެންދިޔަ ޓްރެއިން ކޭމްޕްގެ ތެރެއިން ކޮވިޑަށް ޕޮޒިޓިވްވި ރާއްޖޭގެ ފޯވަޑް އަލީ އަޝްފާގް (ދަގަނޑޭ)އެ ބަލިން ރަނގަޅުވެ، ޓީމާ އަލުން ގުޅުމުގެ ފުރުސަތު ލިބިއްޖެއެވެ.\nފީފާ ވޯލްޑްކަޕް އަދި އޭޝިއަން ކަޕުގެ ޖޮއިންޓް ކޮލިފިކޭޝަނުގެ މެޗުތަކަށް ތައްޔާރުވުމުގެ ގޮތުން މީގެ ފަސް ދުވަސްކުރިން ހެދި ކޮވިޑު ޓެސްޓުތަކުން އެހެން ބައެއް ކުޅުންތެރިންނާއެކު ދަގަނޑޭ ޕޮޒިޓިވްވި ނަމަވެސް، މިއަދު ހެދި ޓެސްޓުތަކުން ނެގަޓިވް ވެފައިވާކަމަށް އޭނާ ކުރި ޓްވީޓެއްގައި ވަނީ ބުނެފައެވެ. އަދި މާދަމާ ގައުމީ ޓީމާ އަލުން ގުޅޭނެ ކަމަށް ވަނީ ބުނެފައެވެ.\nވޯލްޑް ކަޕް ކޮލިފައިންގައި މިރޭ ސީރިއާ ދެކޮޅަށް ރާއްޖެ ކުޅޭ މެޗުގައި ދަގަނޑޭ އަށް ނުކުޅެވުނަސް، ކޮލިފައިންގައި ޗައިނާ އާއި ފިލިޕީންސްގައި ކުޅެންޖެހޭ މެޗުގައި ދަގަނޑޭ ފެންނާނެ ކަމަށް ބެލެވެއެވެ.\nކޮލިފިކޭޝަނުގައި ޗައިނާއާއި ދެކޮޅަަށް ރާއްޖެ ކުޅޭނީ އަންނަ ހުކުރުދުވަހު އެވެ. އަދި ފިލިޕީންސް އާއި ދެކޮޅަށް ކުޅޭނީ މިމަހުގެ 15 ގައެވެ. މި މެޗުތަކަށް ނުކުންނައިރު ދަގަނޑޭއަށް ކުޅުމުގެ ފުރުސަތު ލިބުމުން މިއީ ގައުމީ ޓީމުގެ ކުޅުންތެރިންނަަށް ލިބުނު ބޮޑު ހިތްވަރަކަށް ވެގެންދާނެއެވެ. އަދި ކޯޗު މާޓިން ކޫޕްމަނަށް ލިބޭ ބޮޑު ހިތްހަމަޖެހުމެކަށް ވާނެއެވެ.\nކޮލިފައިންގައި މިރޭ ރާއްޖެއާއި ސީރިއާ ބައްދަލުކުރާ މެޗު ފަށާނީ މާލޭ ގަޑިން 21:00 ގައެވެ. މި މެޗު “ޔެސް ޓީވީ” އިން ލައިވްކުރާނެއެވެ.


Nobel Peace Prize | Mihaaru\nއަޅުގަނޑުގެ ނޯބެލް އިނާމުދިނީ އެހެން މީހަކަށް:ޓްރަމްޕް\nވޮޝިންޓަން (ޖެނުއަރީ 12) - އެމަނިކުފާނަށް ލިބެން ޖެހޭ ނޯބެލް ސުލްހައިގެ އިނާމު ލިބުނީ އެހެން މީހަކަށް ކަމަށް ވިދާޅުވެ އެމެރިކާގެ ރައީސް ޑޮނަލްޑް ޓްރަމްޕް ޝަކުވާ ކުރައްވައިފި އެވެ.\nނޯބެލް ސުލްހައިގެ އިނާމު، އިތިއޮޕިއާގެ ބޮޑުވަޒީރަށް\nމި އަހަރުގެ ނޯބެލް ސުލްހައިގެ އިނާމު ލިބިވަޑައިގަންނަވާ ބޭފުޅަކަށް އިތިއޮޕިއާގެ ބޮޑުވަޒީރު އަބީ އަހުމަދު ހޮވައިފި އެވެ.\nއާޑާން އަށް ނޯބެލް ސުލްހައިގެ އިނާމު ދޭން ޕެޓިޝަނެއް\nކްރައިސްޗާޗް (މާޗް 29 - ނިއު ޒީލެންޑުގެ ކްރައިސްޗާޗުގެ ދެ މިސްކިތެއްގައި ދިން ބަޑީގެ ހަމަލާގައި ބޮޑު ވަޒީރު ޖަސިންޑާ އާޑާން މުސްލިމުންނާ މެދު ބެހެއްޓެވި އޯގާތެރި ކަމަށްޓަކައި އެކަމަނާ އަށް މި އަހަރުގެ ނޯބެލް ސުލްހައިގެ އިނާމު ހައްގުވާ ކަމަށް ބުނެ ޕެޓިޝަނެއް ތައްޔާރު ކުރުމުގެ މަސައްކަތް ފަށައިފި އެވެ.\nނޯބެލް ސުލްހައިގެ އިނާމު ރޭޕްއާ ދެކޮޅު އެކްޓިވިސްޓުންނަށް\nއޮސްލޯ (އޮކްޓޯބަރު 5) - މި އަހަރުގެ ނޯބެލް ސުލްހައިގެ އިނާމު ރޭޕްއާ ދެކޮޅަށް ކެމްޕޭން ކުރަމުން ދިޔަ ދެ އެކްޓިވިސްޓުން ކަމަށްވާ ކޮންގޯގެ ޑޮކްޓަރު ޑެނިސް މުކްވެގެ އާއި އިރާގުގެ ޔަޒީދީ އަންހެނެއް ކަމަށްވާ ނާދިއާ މުރާދަށް ލިބިއްޖެ އެވެ.\nސޯލް (މެއި 2) - ނޯތު ކޮރެއާގެ ލީޑަރު ކިމް ޖޮން-އުންއާ އެކު ސަމިޓެއް ބޭއްވުމަކީ އެމެރިކާގެ ރައީސް ޑޮނަލްޑް ޓްރަމްޕަށް ނޯބެލް ސުލްހައިގެ އިނާމު ލިބެން ޖެހޭ ވަރުގެ ކަމެއް ކަމަށް ސައުތު ކޮރެއާގެ ރައީސް މޫން ޖައި-އިން ވިދާޅުވެއްޖެ އެވެ.\nނޯބެލް އިނާމުގެ ފައިސާ ހާލުގައި ޖެހުނު މީހުންނަށް\nބޮގާޓޯ (އޮކްޓޯބަރު 10) - ނޯބެލް ސުލްހައިގެ އިނާމަށް ލިބޭ ފައިސާ ހަދިޔާ ކުރާނީ ކޮލަމްބިއާގެ 52 އަހަރުވީ ހަނގުރާމައިގައި ހާލުގައި ޖެހުނު މީހުންނަށް ކަމަށް ރައީސް ހުއާން މެނުއަލް ސަންތޯސް ވިދާޅުވެއްޖެ އެވެ.\nނޯބެލް ސުލްހައިގެ އިނާމު ކޮލަމްބިއާގެ ރައީސް އަށް\nބޮގާޓޯ (އޮކްޓޯބަރު 7) - ކޮލަމްބިއާގެ ވާތު ފިޔައިގެ ހަނގުރާމަވެރިންނާ އެކު ސުލްހަ ގާއިމްކޮށް 52 އަހަރުވީ ދާޚިލީ ހަމަނުޖެހުންތައް ހުއްޓާލުމަށް ކުރި މަސައްކަތަށް އެ ގައުމުގެ ރައީސް ހުއާން މެނުއަލް ސަންތޯސް މި އަހަރުގެ ނޯބެލް ސުލްހައިގެ އިނާމު ދޭން ނިންމައިފި އެވެ.


Regional Hospital IGMHge doctorun balan fashanee - One Online\n6 ޖެނުއަރީ 2022: އައިޖީއެމްއެޗް --- ވަން ފޮޓޯ: ޔޫސުފް ސޮފްވާން\nރީޖަނަލް ހޮސްޕިޓަލުތަކުގައި އައިޖީއެމްއެޗުގެ ޑޮކްޓަރުން ބަލަން ފަށަނީ\nރާއްޖޭގެ ރީޖަނަލް ހޮސްޕިޓަލުތަކަށް އައިޖީއެމްއެޗުގެ އެކި ޑިޕާޓްމަންޓްތަކުގެ ޑޮކްޓަރުންނާއި އެހެނިހެން މުވައްޒަފުން ޒިޔާރަތްކޮށް، ހިދުމަތްދޭން ހަމަޖައްސައިފިއެވެ.\nއައިޖީއެމްއެޗުން ބުނީ، މިމަހުން ފެށިގެން އެއް އަހަރު ދުވަހުގެ މުއްދަތަށް ކުރިއަށްގެންދާ މި ޕްރޮގްރާމްގައި އެ ހޮސްޕިޓަލުގެ ހަ ޑިޕާޓްމަންޓު ހިމެނޭހެން ހިތުގެ ބަލިތަކަށް ހާއްސަ، ކެންސަރު ބައްޔަށް ހާއްސަ، ރޭޑިއޯލޮޖީ، ކަށީގެ ބަލިތަކަށް ހާއްސަ، އެތެރެހަށީގެ ބަލިތަކަށް ހާއްސަ އަދި ކުޑަކަމުދާ ނިޒާމާއި ބެހޭ ޑިޕާޓްމަންޓްގެ ޑޮކްޓަރުންނާއި އެހެނިހެން މުވައްޒަފުން އަތޮޅުތަކުގައި ހުރި ރީޖަނަލް ހޮސްޕިޓަލުތަކަށް ފޮނުވުމަށް ރޭވިފައިވާ ކަމަށެވެ.\nއައިޖީއެމްއެޗުގެ ޑޮކްޓަރުންނާއި އެހެނިހެން މުވައްޒަފުން ޒިޔާރަތްކުރުމަށް ހަމަޖައްސާފައިވަނީ އައްޑޫ އިކުއިޓޯރިއަލް ހޮސްޕިޓަލް، އަބްދުލް ސަމަދު މެމޯރިއަލް ހޮސްޕިޓަލް، އުނގޫފާރު ރީޖަނަލް ހޮސްޕިޓަލް، ކުޅުދުއްފުށީ ރީޖަނަލް ހޮސްޕިޓަލް، އަދި ގަން ރީޖަނަލް ހޮސްޕިޓަލް ހިމެނޭހެން ޖުމްލަ ހަ ރީޖަނަލް ހޮސްޕިޓަލަށެވެ.\nރީޖަނަލް ހޮސްޕިޓަލުތަކަށް އައިޖީއެމްއެޗުގެ ޑޮކްޓަރުން މިމަހު ޒިޔާރަތްކުރާ ތާރީހުތައް\nހިތުގެ ބަލިތަކަށް ހާއްސަ (މެއި، 14 އިން 16 އަށް ކުޅުދުއްފުށީ ރީޖަނަލް ހޮސްޕިޓަލް)\nކެންސަރުގެ ބަލިތަކަށް ހާއްސަ (މެއި 19 އިން 21 އަށް ކުޅުދުއްފުށީ ރީޖަނަލް ހޮސްޕިޓަލް)\nރޭޑިއޯލޮޖީ (މެއި 22 އިން 24 އަށް އައްޑޫ އުކުއިޓޯރިއަލް ހޮސްޕިޓަލް)\nކަށީގެ ބަލިތަކަށް ހާއްސަ (މެއި 23 އިން 25 އުނގޫފާރު ރީޖަނަލް ހޮސްޕިޓަލް)\nއެތެރެހަށީގެ ބަލިތަކަށް ހާއްސަ (މެއި 28 އިން 30 އަށް އަބްދުލް ސަމަދު މެމޯރިއަލް ހޮސްޕިޓަލް)\nއައިޖީއެމްއެޗުގެ އޮފިޝަލަކު "ވަން"އަށް ވިދާޅުވީ، އަހަރުގެ އެކި މަސްތަކަށް ބަހާލައިގެން ރީޖަނަލް ހޮސްޕިޓަލުތަކަށް އައިޖީއެމްއެޗުގެ ސްޕެޝަލިސްޓް ޑޮކްޓަރުންނާއި މުވައްޒަފުން ފޮނުވައިގެން ހިދުމަތް ދޭނެ ކަމަށެވެ. އަދި މިހާރުވެސް އާއްމު އުސޫލުގެ ތެރެއިން ބައެއް ޑޮކްޓަރުން އަތޮޅު ހޮސްޕިޓަލުތަކާއި ރީޖަނަލް ހޮސްޕިޓަލުތަކުގައި މަސައްކަތް ކުރާ ކަމަށް ވިދާޅުވިއެވެ.\nގުޅޭ ޓެގު އައިޖީއެމްއެޗް މިނިސްޓްރީ އޮފް ހެލްތް


ރައީސުލްޖުމްހޫރިއްޔާގެ ނައިބު، ދުބާއީ އިންޓަރނޭޝަނަލް ޤުރުއާން ކޮމްޕެޓިޝަންގެ ފައިނަލިސްޓް އަލްޙާފިޡް އަޙްމަދު ނަބީޙް ޢަބްދުލްޤާދިރާއި ބައްދަލުކުރައްވައި ހިތްވަރުދެއްވައިފި - The President's Office\nރައީސުލްޖުމްހޫރިއްޔާގެ ނައިބު، ދުބާއީ އިންޓަރނޭޝަނަލް ޤުރުއާން ކޮމްޕެޓިޝަންގެ ފައިނަލިސްޓް އަލްޙާފިޡް އަޙްމަދު ނަބީޙް ޢަބްދުލްޤާދިރާއި ބައްދަލުކުރައްވައި ހިތްވަރުދެއްވައިފި\n18 އޭޕްރިލް 2022، ރިފަރެންސް: 2022-160\nރައީސުލްޖުމްހޫރިއްޔާގެ ނައިބު ފައިޞަލް ނަސީމް،ޔޫއޭއީގައި ކުރިޔަށް ދިޔަ 2022 ވަނަ އަހަރުގެ ދުބާއީ އިންޓަރނޭޝަނަލް ޤުރުއާން މުބާރާތުގައި ބައިވެރިވެ، ރާއްޖެ ތަމްސީލުކުރި އަލްޙާފިޡް އަޙްމަދު ނަބީޙް ޢަބްދުލްޤާދިރާއި ބައްދަލުކުރައްވައި މަރުޙަބާ ވިދާޅުވެއްޖެއެވެ.\nމިއަދު ހެނދުނު ރައީސުލްޖުމްހޫރިއްޔާގެ އޮފީހުގައި ބޭއްވެވި މި ބައްދަލުކުރެއްވުމުގައި، މިނިސްޓަރ އޮފް އިސްލާމިކް އެފެއާޒް ޑޮކްޓަރ އަޙްމަދު ޒާހިރާއި، އަލްޙާފިޡް އަޙްމަދު ނަބީޙް ޢަބްދުލްޤާދިރުގެ މަންމަ އާމިނަތު މުޙައްމަދާއި، ބައްޕަ ޢަބްދުލްޤާދިރު ޤާސިމް ވަނީ ބައިވެރިވެވަޑައިގެންފައެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާގެ ނައިބު ވަނީ އަލްޙާފިޡް އަޙްމަދު ނަބީޙަކީ ނަމޫނާ ކުއްޖެއްކަމުގައި ވިދާޅުވެ، ނަބީޙަށް ކީރިތި ޤުރުއާން ކިޔެވުމުގެ ރޮނގުން އިތުރަށް ކުރިޔަށް ދިޔުމަށް ހިތްވަރުދެއްވައި، ކުރިޔަށް އޮތް ތަނުގައި ސަރުކާރުގެ ތެރެއިން ހުރި މިފަދަ ފުރުޞަތުތައް ފަހިކުރުމަށް މަސައްކަތް ކޮށްދެއްވާނެކަމުގައި ވިދާޅުވެފައެވެ. މީގެ އިތުރުން ވެސް އެމަނިކުފާނުވަނީ ކުދިންގެ ޅަ އުމުރުން ފެށިގެން ކީރިތި ޤުރުއާނަށް އޮންނަ ލޯބި އަށަގަތުމަށް މަސައްކަތްކުރުމުގެ މުހިންމުކަމާ ގުޅޭގޮތުން ވާހަކަފުޅުދައްކަވާފައެވެ\nމި ބައްދަލުކުރެއްވުމުގައި ނަބީޙުގެ ބެލެނިވެރިން ވަނީ ދުބާއީ އިންޓަރނޭޝަނަލް ޤުރުއާން މުބާރާތުގައި ނަބީޙު ބައިވެރިވުމަށް ކުރި ދަތުރުގެ ތަޖުރިބާ ރައީސުލްޖުމްހޫރިއްޔާގެ ނައިބާ ޙިއްޞާކުރައްވާފައެވެ.


Islam Dheenaky Medhuminuge Dheeney Bunevey Bahuge Maana | #Dhiislam\nކައުބަތުއްﷲ ގެފުޅުގައި ނަމާދު ކުރަނީ | ދިއިސްލާމް ފޮޓޯ: ޝަފީއު އަބްދުﷲ\n7 months ago |0comment| July 20, 2017\nއިސްލާމީ “ގިޔުގަނޑު” އޭ ބުނެވޭ ބަހުގެ މާނައަކީ “އިސްލާމްދީނުގެ ހަމަތަކެވެ”.\nމިޒަމާނުގައި މީސްތަކުންގެ ތެރޭގައި ވަރަށް ޢާއްމުކޮށް ފެތުރިފައިވާ އެއް ޖުމްލަ އަކީ “އިސްލާމް ދީނަކީ މެދުމިނުގެ ދީނެކެވެ”، މިއީ ވަރަށް ވެސް ބޮޑު ތެދު ޙަގީގަތެކެވެ. އެކަން ދޭހަކޮށްދޭނެ އާޔަތްތަކާއި ޙަދީޘް ތައް ބައިވަރު އެބަހުއްޓެވެ. ނަމަވެސް ބައެއް ފަރާތް ތަކުން މި ޖުމްލަ ނުބައި ގޮތުގައި ބޭނުން ކުރަމުން ދެ އެވެ. ޝަރީޢަތުގެ އެތައް ޙުކުމްތަކެއް އެމީހުންގެ ހަވާނަފްސާ އެއްގޮތަށް އަނބުރާލުމަށް ބޭނުންކުރާ ހަތިޔާރަކަށް މިޖުމްލަ ވަނީ ހަދާފައެވެ.\nމިހާރަކަށް އައިސް ދެގޮތަކަށް އެބަސްބޭނުންކުރަމުން ދެއެވެ. އެއްގޮތަކީ ޙައްގު ގޮތެވެ. އަނެއްގޮތަކީ ބާޠިލް ގޮތެވެ.\nމިޖުމްލައިގެ ޙައްގު ގޮތަކީ ގުރްއާނާއި ސުންނަތުން އަދި ސުންނަތުގެ ދަންނަބޭކަލުންގެ ބަސްފުޅުތަކުން ތާއީދު ލިބެންހުރި ގޮތެވެ. މި އުއްމަތަކީ މެދުމިނުގެ އުންމަތެއްކަން ކީރިތި ގުރްއާނުގައިވަނީ ބަޔާން ކުރައްވާފައެވެ. އޭގެ މަގްޞަދަކީ ދެފަރާތުގެ މެދުގައި ހުރުމެވެ. ﷲ ވަޙީ ކުރަައްވާފައިވެއެވެ. (وَكَذَلِكَ جَعَلْنَاكُمْ أُمَّةً وَسَطًا لِتَكُونُوا شُهَدَاءَ عَلَى النَّاسِ وَيَكُونَ الرَّسُولُ عَلَيْكُمْ شَهِيدًا وَمَا جَعَلْنَا الْقِبْلَةَ الَّتِي كُنْتَ عَلَيْهَا إِلَّا لِنَعْلَمَ مَنْ يَتَّبِعُ الرَّسُولَ مِمَّنْ يَنْقَلِبُ عَلَى عَقِبَيْهِ وَإِنْ كَانَتْ لَكَبِيرَةً إِلَّا عَلَى الَّذِينَ هَدَى اللَّهُ وَمَا كَانَ اللَّهُ لِيُضِيعَ إِيمَانَكُمْ إِنَّ اللَّهَ بِالنَّاسِ لَرَءُوفٌ رَحِيمٌ) މާނައަކީ: “ތިޔަބައިމީހުންނަކީ މެދުމިން އުންމަތެއްގައި، ތިމަން ﷲ ތިޔަބައިމީހުން ލައްވައިފައިވަނީ، އެގޮތުގެ މަތީންނެވެ. އެއީ، ތިޔަބައިމީހުންނަކީ، މީސްތަކުންގެ މައްޗަށްތިބި ހެކިންތަކެއް ކަމުގައިވުމަށްޓަކައެވެ. އަދި ތިޔަބައިމީހުންގެ މައްޗަށް ހެކިވާ ހެކިވެރިއަކު ކަމުގައި ރަސޫލާ ލެއްވުމަށްޓަކައެވެ. ރަސޫލާއަށް ތަބާވާމީހުންނާއި، ހުރިފިޔަވަޅުމަތީން އަނެއް ފުށަށް އެނބުރިގަންނަމީހުން، ތިމަން ﷲ ދެނެވޮޑިގެން، މީސްތަކުންނަށާއި ކަލޭގެފާނަށް އަންގަވައިދެއްވުމަށްޓަކައި މެނުވީ، ކަލޭގެފާނު އިހު ހުންނެވި ގިބްލަ (ބައިތުލް މަގްދިސް) އެއީ ގިބްލައެއް ކަމުގައި ތިމަން ﷲ ނުލެއްވީމުހެވެ. މާތް ﷲ ތެދުމަގު ދެއްކެވިމީހުންނަށް މެނުވީ، އެގިބްލައަށް ކުރިމަތިލުން އެއީ، ކަށަވަރުންވެސް ބޮޑުދަތިކަމެއް ކަމުގައިވުމާއި އެކުގައެވެ. ތިޔަބައިމީހުންގެ އީމާންކަން (އެ ގިބްލަ އަށް ކުރިމަތިލައިގެން ކުޅަ ނަމާދުތައް) ގެއްލެނި ކުރައްވާކަށް މާތް ﷲ ވޮޑިގެން ނުވެތެވެ. އެހެނީ، ހަމަކަށަވަރުން މާތް ﷲ އީ މީސްތަކުންނާއިމެދު، އޯގާވަންތަ މާތް އިލާހެވެ”. (ސޫރަތުލް ބަގަރާގެ 143 ވަނަ އާޔަތް). މިއާޔަތުގެ ތަފްސީރުގައި އަލްއިމާމް ގުރްޠުބީ- ރަޙިމަހު ﷲ- ވިދާޅުވިއެވެ. “މި އާޔަތުގައި މާތް ﷲ މި އުންމަތުގެ މީހުންނަކީ “މެދުވަރުގެ ބައެއް” ކަމުގައި ޞިފަ ކުރައްވާފައިވަނީ އެބައިމީހުންގެ ދީނުގައި މެދުމިނުގައި ހިފަހައްޓާތީއެވެ. ނަޞާރާއިން ފަދައިން ރަހްބާނިއްޔަތަށް(ދުނިޔޭގެ ލައްޛަތު ދޫކޮށް އާޚިރަތަށް އެދުން) ގޮސް ހުސްވެ، ދީނުގެ ކަންކަމުގައި ލޯބިކުރުމުން ގޮސް ހައްދުފަހަނަ އަޅައި ދިޔަ ބަޔަކު ގެ ގޮތުގައެއް ނޫނެވެ. އަދި އެގޮތުން ޢީސާގެފާނަކީ ﷲ ގެ ދަރިއެއް ކަމުގައިވެސް ހެދިއެވެ. އަދި މިއުންމަތުގެ މީހުންނަކީ ޔަހޫދީން ފަދައިން ދީނުގެ ކަންކަމުގައި ފަރުވާ ކުޑަ ކުރި ބަޔަކުވެސް ނޫނެވެ. އެބައިމީހުން ފަރުވާކުޑަ ކުރީނުން ގޮސް އެބައިމީހުންގެ މައްޗަށް ބާވާލެއްވުނު ފޮތް ބަދަލުކޮށް، ނަބިއްޔުން ގަތުލުކޮށް، ﷲ އަށް ކާފިރުވެ، ﷲ ގެ ޙައްގުގައި ދޮގުހަދާ ދިޔައީއެވެ. އެހެންނަމަވެސް މިއުންމަތުގެ މީހުންނަކީ މެދުމިނުގެ މީހުންނެވެ. މިއުންމަތުގެ މީހުން ޞިފަ ކުރައްވާފައިވަނީ ވެސް “މެދުމިނުގެ އުންމަތެއް” ގެ ގޮތުގައެވެ. ﷲ ސުބްޙާނަހޫ ވަތަޢާލާ ގެ ޙަޟްރަތުގައި އެންމެ ލޯބިކަންބޮޑީވެސް މެދުމިނުގެ ކަންތަކެވެ”. (ތަފްސީރު ގުރްޠުބީ 3/142).\nމިބަސްފުޅަށް ތާއީދު ކުރައްވާ އަލްއިމާމް އިބްނުލް ގައްޔިމް-ރަޙިމަހުﷲ- ވިދާޅުވިއެވެ. “ﷲ ގެ ދީންވަނީ، ދީނުގެ ކަންތަކުގައި ލޯބިންގޮސް ހައްދުފަހަނަ އަޅައި ދިޔުމާއި، ފަރުވާކުޑަވެގެންގޮސް ހައްދުފަހަނަ އަޅައި ދިޔުމުގެ މެދުގައެވެ. މީސްތަކުންގެ ތެރެއިން އެންމެ ހެޔޮކަންބޮޑު މީހަކީ ލޯބިންގޮސް ހައްދުފަހަނަ އަޅައިނުގޮސް، އަދި ފަރުވާކުޑަކަމުންގޮސް ދީނުގެ ކަންތައް ދޫކޮށްނުލާ މެދުމިނުގައި ހިފަހައްޓާ މީހާއެވެ. (އިޣާޘަތުއްލަހްފާން 1/182).\nއިސްލާމީ ޝަރީޢަތަކީ މެދުމިނުގެ އުންމަތެއްގެ މައްޗަށް ބިނާވެފައިވާ އުންމަތެއްކަން ރަމްޒުކޮށްދޭ މިޘާލުތަކުގެ ތެރޭގައި:\n1. ސޫރަތުލްފާތިޙާ ގައި މުސްލިމުން ކުރާ ދުޢާ، (اهْدِنَا الصِّرَاطَ الْمُسْتَقِيمَ . صِرَاطَ الَّذِينَ أَنْعَمْتَ عَلَيْهِمْ غَيْرِ الْمَغْضُوبِ عَلَيْهِمْ وَلا الضَّالِّينَ) މާނައަކީ: “އަޅަމެންނަށް ސީދާވެގެންވާ ތެދުމަގު ދައްކަވާންދޭވެ! އެއީ އެބޭކަލުންގެ މައްޗަށް އިބަ ﷲ ނިޢުމަތް ދެއްވި ބޭކަލުންގެ މަގެވެ. އެއުރެންގެ މައްޗަށް ކޯފާލެއްވިގެންވާ މީހުންގެ މަގެއް ނޫނެވެ. އަދި މަގުފުރެދިފައިވާ މީހުންގެ މަގެއް ނުމެ ނޫންމެއެވެ”.\nމި ދުޢާ އަކީ މުސްލިމުން ނަމާދުގައްޔާއި އެހެނިހެން ތަންތަނުގައި ވެސް ތަކްރާރު ކުރާ ދުޢާ އެކެވެ. މިދުޢާ ގައި މުސްލިމުން ﷲ އަށް ދަންނަވަނީ ނިޢުމަތް ދެއްވި ބޭކަލުންގެ މަގު ދެއްވުމަށެވެ. އަދި މަގުފުރެދިފައިވާ ޔަހޫދީންގެ މަގުން އެބައިމީހުން ދުރުކޮށް ދިނުމަށެވެ. އަދި ޖާހިލުކަމުގެ ސަބަބުން މަގުފުރެދިފައިވާ ނަޞާރާއިން ފަދައިންވެސް ނުލެއްވުމަށެވެ.\n2. ޒަކާތުގެ ގޮތުގައި އެންމެ މޮޅު މުދަލެއްވެސް އަދި އެންމެ ދެރަ މުދަލެއްވެސް ނުހިމެނެއެވެ. މުޢާޛް ބިން ޖަބަލް ޔަމަންކަރައަށް މީސްތަކުންނަށް ދީނަށް ގޮވާލެއްވުމަށް ފޮނުއްވިއިރުގައި ކީރިތި ރަސޫލާ-ޞައްލަﷲ ޢަލައިހި ވަސައްލަމަ- ވަޞިއްޔަތް ކުރެއްވިއެވެ. (فَأَخْبِرْهُمْ أَنَّ اللَّهَ قَدْ فَرَضَ عَلَيْهِمْ خَمْسَ صَلَوَاتٍ فِي يَوْمِهِمْ وَلَيْلَتِهِمْ فَإِذَا صَلَّوْا فَأَخْبِرْهُمْ أَنَّ اللَّهَ افْتَرَضَ عَلَيْهِمْ زَكَاةً فِي أَمْوَالِهِمْ تُؤْخَذُ مِنْ غَنِيِّهِمْ فَتُرَدُّ عَلَى فَقِيرِهِمْ فَإِذَا أَقَرُّوا بِذَلِكَ فَخُذْ مِنْهُمْ وَتَوَقَّ كَرَائِمَ أَمْوَالِ النَّاسِ) މާނައަކީ: ” އެބައިމީހުން ފަސްނަމާދު އަދާކޮށްފިނަމަ އެބައިމީހުން ގެ މުއްސަދިންގެ އަތުން ނެގި ފަގީރުންނަށް ރައްދުކުރެވޭ ޒަކާތެއް މާތް ﷲ ފަރްޟު ކުރައްވާފައިވާ ކަން އަންގަވާށެވެ. އެބައިމީހުން އެގޮތަށް އެކަމަަށް ރުހިއްޖެނަމަ އެބައިމީހުންގެ އަތުން ޒަކާތް ނަގާށެވެ. އަދި މީސްތަކުން ގެ މުދަލުގެ ތެރެއިން މެދުފަންތީގެ މުދަލުން ޒަކާތް ނެރުއްވާާށެވެ”.\nމި ޙަދީޘުން ލިބިދޭ ފައިދާތައް ބަޔާން ކުރައްވަމުން އަލްއިމާމް އައްނަވަވީ- ރަޙިމަހުﷲ- ވިދާޅުވިއެވެ. “މިޙަދީޘުން ދޭހަވާގޮތުގައި ޒަކާތް ނަގާއިރުގައި އެންމެ މޮޅުމުދާ ނެރެގެން ނުވާނެއެވެ. އަދި އެންމެ ދެރަމުދާވެސް ނެރެގެން ނުވާނެއެވެ. ނެރެންޖެހޭނީ މެދުފަންތީގެ މުދަލެވެ”.\n3. ހޭދަކުރުމުގައި މެދުމިންވަރެއް ގެންގުޅުން. މާތް ﷲ ކީރިތި ގުރްއާނުގައި ވަޙީ ކުރައްވާފައިވެއެވެ. (وَالَّذِينَ إِذَا أَنْفَقُوا لَمْ يُسْرِفُوا وَلَمْ يَقْتُرُوا وَكَانَ بَيْنَ ذَلِكَ قَوَاماً) މާނައަކީ: “އަދި، އެބައިމީހުންނަކީ، އެބައިމީހުން ހޭދައެއްކުރިނަމަ، އިސްރާފުނުކުރާ، އަދި މުށްބާރުވެސް ނުކުރާމީހުންނެވެ. އެދެގޮތް ދެމެދުގައިވާ މެދުމިންވެ، ސީދާވެތިބޭމީހުންނެވެ”. (ސޫރަތުލް ފުރްގާން ގެ 67 ވަނަ އާޔަތް).\nމިއާޔަތުގެ ތަފްސީރުގައި އަލްއިމާމް އިބްނު ކަޘީރް-ރަޙިމަހުﷲ- ވިދާޅުވިއެވެ. “މިއާޔަތުގެ މާނައަކީ އެބައިމީހުންނަކީ ހޭދަކުރުމުގައި އިސްރާފު ކުރާބައެއް ނޫނެވެ. ބޭނުންވާ ވަރަށްވުރެ އިތުރަށް ޚަރަދެއް ނުކުރެއެވެ. އަދި މުށްބާރުވެގެން ގޮސް ތިމާ ޚަރަދު ބަލަހައްޓަން ޖެހޭ މީހުންގެ ކަންތައްވެސް ކޮށްނުދޭ މީހުންނެއް ނޫނެވެ. އަދިކިއެއްތަ، މެދުމިނެއް ގެންގުޅޭ މީހުންނެވެ. ކޮންމެ ކަމެއްގައިވެސް އެންމެ ހެޔޮމިންވަރަކީ މެދުމިންވަރެވެ”. (ތަފްސީރު އިބްނު ކަޘީރު 6/123،124).\nއިސްލާމްދީނަކީ މެދުމިނުގެ ދީނެކޭ ބުނެވޭބަހުގެ މާނަ ބާޠިލް ގޮތުގައި ބޭނުންކުރާ މީހުންނަކީ ދީނުގައި އަންގަވާފައިވާ ގޮތަށް ކަންކަން ކުރުމުގައި ފަސްޖެހި އެމީހުންގެ އަމިއްލަ ސިކުނޑިއަށް ތަބަޢަވާ ބަޔެކެވެ. އެފަދަ މީހުންނަކީ ސުންނަތާއި ބިދްޢަތާއި ދެމެދުގައި ތިބޭ ބަޔެކެވެ. އެމީހުން ބިދްޢަ އެއްކޮށް އިންކާރެއްވެސް ނުކުރެއެވެ. ހަމައެފަދައިން، ސުންނަތްވެސް އެއްކޮށް އިންކާރެއް ނުކުރެއެވެ.\nމިފަދަ މީހުން ސުންނަތަށް ނަޞްރެއްވެސް ނުދެއެެވެ. ހަމައެފަދައިން ބިދްޢަ މުގުރައެއްވެސް ނުލައެވެ. މިފަދަ މީހުން ގެ ބޭނުމަކީ ތިމަންމެންނަކީ މެދުމިނުގެ މީހުންނޭ ކިޔާ މީޑިޔާ ތަކުގައި މަޝްހޫރުވުމަށް މަސައްކަތް ކުރުމެވެ. ދުނިޔޭގައި އެބައިމީހުންނަށް ލިބޭނެ ވަގުތީ އުފާތަކެއް ޙާޞިލް ކުރުމުގެ ބޭނުމުގައެވެ. والله أعلم


Dhunyavee kankamun dhuruve, hukurah dhiumah avasve ganna meehakee boduvegenvaa naseebuveri eh: Huthuba - One Online\n02 ޖުލައި 2021، މާލެ: މާލެ ސަރަހައްދުގައި ކޮވިޑުގެ ހާލަތު ގޯސްވުމާ ގުޅިގެން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވަނީ މެއި މަހުގެ 12 އިން ފެށިގެން މިސްކިތްތަކުގައި ޖަމާއަތުގައި ކުރި ފުރުތަމަ ހުކުރު ނަމާދު -- ވަން ފޮޓޯ: ނަޒީމް ނައުޝާދު\nދުންޔަވީ ކަންކަމުން ދުރުވެ, ހުކުރަށް ދިއުމަށް އަވަސްވެ ގަންނަ މީހަކީ ބޮޑުވެގެންވާ ނަސީބުވެރިއެއް: ހުތުބާ\nދުންޔަވީ މަސައްކަތުން ދުރުވެ, ހުކުރަށް ދިއުމަށް އަވަސްވެގަންނަ މީހަކީ ބޮޑުވެގެންވާ ނަސީބުވެރިއެއް ކަމަށް މިއަދުގެ ހުކުރު ހުތުބާގައި ބުނެފިއެވެ\n"ހުކުރުގެ ދަރުމަ ފުރިހަމައަށް ލިބިގަންނާށެވެ!" މި މައުޞޫއަށް މިއަދު ދިން ހުކުރު ހުތުބާގައި ބުނީ, ހުކުރު ދުވަހަކީ އެދުވަހެއްގައި ދުއާ އިޖާބަކުރައްވާ ހާއްސަ ވަގުތެއްވާ ދުވަހެއް ކަމަށާއި އެވަގުތަކީ ހުކުރު ދުވަހުގެ އަސްރު ނަމާދަށްފަހު އިރު އޮއްސުމާ ދެމެދުގައިވާ ވަގުތު ކޮޅެއް ކަމުގައި އައިސްފައިވާ ކަމަށެވެ.\nނުވަތަ އެއީ އިމާމާ މިންބަރުގައި އިށީނީއްސުރެ ހުކުރު ނަމާދުކޮށް އަވަދިވެއްޖެއައުމަށް ދާންދެން އެވާ ވަގުތު ކަމުގައިވެސް ރިވާވެގެންވާ ކަމަށާއި އަދި އެވަގުތަކީ ހުކުރު ދުވަހުގެ އެންމެ ފަހުވަގުތު ކަމުގައިވެސް އައިސްފައިވާ ކަމަށް ބުންޏެވެ.\nހުތުބާގައި ބުނީ, ހުކުރު ދުވަހު ކުރެވޭ ހުކުރު ނަމާދަކީ ހަފުތާގެ ތެރޭގައި ކުރެވޭ ކުދި ފާފަތަކުގެ ކައްފާރާއެއް ކަމަށެވެ. އަދި މާތް الله އިންސާނުންނަށް އެފަދަ މަތިވެރިވެގެންވާ ހެޔޮކަމުގެ މޫސުންތައް ކެނޑިނޭޅި ތަކުރާރުކޮށް ދެއްވަވަނީ, އެ ފުރުސަތުތަކުގެ ބޭނުން ހެޔޮ ގޮތުގައި ހިފުމަށްޓަކައި ކަމަށާއި އެކަމުގެ ސަބަބުން ފާފަތައް ފުހެވި, ތިމާގެ ހެޔޮ އަމަލުތަކުގެ ފަތް ބުރަވެ, ދެދުނިޔޭގެ ކާމިޔާބީ ހޯދުމަށް މަސައްކަތް ކުރުމަށްޓަކައި ކަމަށްވެސް ބުންޏެވެ.\nހުތުބާގައި ބުނީ, ހުކުރު ދުވަހުގެ ހުތުބާ ފެށުމަށްފަހު ހުކުރަށް އަންނަ މީހުންނަކީ ހުކުރަށް ހާޒިރުވި މީހުން ލިޔުއްވުމަށް މާތް الله ހާއްސަކުރައްވާފައިވާ މަލާއިކަތުންގެ ފަށްފުށްތަކުގައި ލިޔެވޭނެ ބައެއް ނޫން ކަމަށެވެ. ނަމަވެސް އެފަދަ މީހުންގެ ހުކުރު ނަމާދު ސައްހަވާނެ ކަމަށާއި މާތް الله ހުކުރު ނަމާދަށް ހާއްސަ ކުރައްވާފައިވާ ދަރުމައާއި ސަވާބުގެ ވަރަށް ބޮޑު ބައެއް އެފަދަ މީހުންނަށް އުނިވެގެންދާނެ ކަމަށް ބުންޏެވެ.\nގުޅޭ ޓެގު ހުކުރު ޚުތުބާ


Coalition in vaki vumuge vissnumeh neh, jameel haama kurehvee amilla fulhu hiyaal: JP – Iru\nކޯލިޝަނުން ވަކި ވުމުގެ ވިސްނުމެއްނެތް ނެތް، ޖަމީލު ހާމަކުރެއްވީ އަމިއްލަފުޅު ހިޔާލު: ޖޭޕީ\nޕީޕީއެމާ ގުޅިގެން އެޕާޓީ ވަރުގަދަ ކުރުމަށް އެހީތެރިވާން ޖޭޕީން މަސައްކަތް ކުރަމުންދާ ކަމަށްބުނެ ޖުމްހޫރީ ޕާޓީގެ ލީޑަރ ގާސިމް އިބްރާޙިމްގެ ސްޕެޝަލް އެޑްވައިޒަރ ޑރ. މުހައްމަދު ޖަމީލު އަހުމަދު ދައްކަވާފައިވާ ވާހަކަފުޅަކީ އޭނާގެ އަމިއްލަ ހިޔާލު ކަމަށް އެޕާޓީން ބުނެފިއެވެ.\nވީޓީވީގެ ފަސްމަންޒަރު ޕްރޮގްރާމްގައި ވާހަކަފުޅު ދައްކަވަމުން ޖަމީލް ވިދާޅުވީ، ޖުމްހޫރީޕާޓީގައި އޮތީ އެމްޑީޕީގެ ފިކުރެއް ނޫން ކަމަށެވެ. ޖޭޕީ އޮތީ ޕީޕީއެމް ފިކުރުގައިކަން ހާމަކުރައްވާ ޖަމީލު ވިދާޅުވީ އޭނާ އެމްޑީޕީ ފިކުރުގެ ބޭފުޅެއް ނޫން ކަމަށާއި އެކަން އެމްޑީޕީ މެންބަރުންނަށްވެސް އެނގިވަޑައިގަންނަވާނެ ކަމަށެވެ. ޖަމީލް ވިދާޅުވީ އޭނާ ނިސްބަތްވަނީ ޕީޕީއެމްގެ ފިކުރަށް ކަމަށެވެ. އަދި ޖޭޕީވެސް ހިމެނެނީ އެ ފިކުރުގެ ތެރޭގައި ކަމަށް ޖަމީލު ވިދާޅުވިއެވެ.\nޖަމީލްގެ އެ ވާހަކަތަކަށް ރައްދު ދެމުން ޖޭޕީގެ ސެކްރެޓަރީ ޖެނެރަލް ހުސައިން ރަޝީދު މިއަދު ވިދާޅުވީ، ޖަމީލް ދެއްކެވި ވާހަކަފުޅަކީ ޖޭޕީގެ ވިސްނުން ނޫން ކަމަށެވެ. އަދި ޖޭޕީގެ ފިކުރު އެ ޕާޓީގެ އަސާސީ ގަވައިދުގައި ލިޔެފައިވާ ކަމަށާއި އެ ގަވައިދުގައިވާ ގޮތުގެ މަތިން މިއަދު ޖޭޕީ އޮތީ ސަރުކާރާއެކު ކޯލިޝަނެއްގައި ކަމަށް ހުސައިން ވިދާޅުވިއެވެ.


Sarukaarah Dhoonukoh Majilis in Bill Thah Draft Kuranee? | Thiladhun\nސަރުކާރަށް ދޫނުކޮށް މަޖިލިސްއިން ބިލްތައް ޑްރާފްޓް ކުރަނީ؟\nސަރުކާރުން މަޖިލީހަށް ފޮނުވަން ނިންމާފައިވާ ބިލުތައް މަޖިލީހުގެ ކަމާ ބެހޭ ކޮމިޓީތަކުން ޑްރާފްޓް ކުރުމުގެ މަސައްކަތްތަކެއް ފަށާފައިވާކަމަށް އިއްޔެ އިއުލާންކުރެވިގެން ދިޔުމާއެކު ދެންއައީ ބަންޑަރަ ނައިބުގެ ނުސީދާ ނުރުހުމުގެ ޓުވީޓެކެވެ.\nއެކަމާ ގުޅިގެން ބަންޑާރަ ނައިބު އިބްރާޙީމް ރިފްއަތު ކުރެއްވި ޓްވީޓުގައި ވިދާޅުވީ، މަޖިލީހަށް ސަރުކާރުން ހުށަހަޅާ ބިލްތަކަކީ ސަރުކާރުން ރައްޔިތުންނަށް ވެފައިވާ ވައުދުތައް ފުއްދުމަށްޓަކައި، ސަރުކާރުގެ މައިގަނޑު ސިޔާސަތުތަކާއި، ސިޔާސަތުތައް ތަންފީޛުކުރާނެ ހަމަތައް ބަޔާންކުރާ އެއް ވަސީލަތްކަމަށާއި، ނަޒާހަތްތެރި މަޖިލީހަކުން އެފުރުސަތު ރައްޔިތުންނަށް ފަހިކޮށްދޭންވާނެކަމަށެވެ.\nމިމައްސަލާގައި ބަންޑާރަ ނައިބުގެ ކުރިން، މިސަރުކާރުގެ ޔޫތު މިނިސްޓަރ އަހުމަދު މަހުލޫފް ވެސްވަނީ ސަރުކާރުން ހުށަހަޅާ ބިލްތައް ޑްރާފްޓް ކުރާނީ ސަރުކާރުން ކަމަށާއި އެކަން ކުރަން ޖެހޭނީ އެޓާނީ ޖެނެރަލް ވިދާޅުވެ ޓުވީޓު ކުރައްވާފައެވެ.\nބަންޑާރަނައިބުގެ ނުސީދާ ނުރުހުމުގެ ބަސްއިއްވާފައި ވަނިކޮށް، ގާނޫނުތައް ހެދުމަށް ކުރަން ޖެހޭ އެންމެހާ މަސައްކަތެއް މަޖިލީހުގެ ތެރެއިން ކުރުމުގައި އެއްވެސް ހުރަހެއް ނެތް ކަމަށާއި އެއީ ގާނޫނު އަސާސީއިން މަޖިލީހަށް ލިބިދީފައިވާ ބާރެއް ކަމަށް ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު މިއަދު ވިދާޅުވުން މިކަމުގައި އެމަނިކުފާނު ހުރީ ގޮތްދުކުރައްވަން ނޫންކަން ސާފުވެއެވެ.\nޤާނޫނުތައް ސަރުކާރުން ބޭނުންވާ ތަރުތީބުން ޑްރާފްޓްކޮށް ދަނީ މަޖިލިސްއަށް ފޮނުވަމުންނެވެ. ސަރުކާރުން ފޮނުއްވާފައިވާ ބިލުތައް އެކި މަރުހަލާތަކުގައި މަޖިލިސްގައި އެބަހުއްޓެވެ. ސަރުކާރުން ބިލު ނުފޮނުވައިގެން މަސައްކަތް ހުސްވީކީ ނޫނެވެ. ނަމަވެސް މަޖިލިސް ރައީސް ބޭނުންފުޅުވަނީ މަޖިލިސްއިން ބިލްތައް ޑަރާފްޓް ކުރުމުގެ މަސައްކަތް ކުރިއަށް ގެންދާށެވެ.\nބަންޑާރަ ނައިބު އިބްރާޙީމް ރިފްއަތު ވިދާޅުވާ ނަޒާހަތްތެރި މަޖިލީހުން މިކަމުގައި ސަރުކާރަށް ދޫނުދެނީ ކޮންކަމެއް ފޮރުވިފައި އޮތުމުން ބާވައެވެ؟ މިކަމުގައި އަދި ކުލަނުވާ ފޮޓޯއެއްވަނީ ކަމުގެ ބެލުމުގެ ޖާގަ އެބައޮތެވެ.


Fas aharu fahun Benzema ge massala balanee | Mihaaru\n08 ޖެނުއަރީ 2021 - 11:00\nޕެރިސް (ޖެނުއަރީ 8) - އޮރިޔާންކާޑު ބޭނުންކޮށްގެން ފްރާންސްގެ މިޑްފީލްޑަރު މެތިއު ވަލްބުއޭނާ އަށް ބިރުދައްކަން މަސައްކަތްކުރިކަމަށް ކަރިމް ބެންޒެމާގެ މައްޗަށް ކޮށްފައިވާ ތުހުމަތުގެ މައްސަލަ ފަސް އަހަރު ފަހުން ބަަލަން ނިންމައިފި އެވެ.\nއަންހެނަކާއި ވަލްބުއޭނާގެ ވީޑިއޯއެއް ބޭނުންކޮށްގެން އޭނާ އަށް ބިރު ދައްކައި ލާރި ހޯދަން މަސައްކަތްކުރިކަމުގެ ތުހުމަތު އެންމެ ފުރަތަމަ ބެންޒެމާ އަށް ކުރީ 2015 ވަނަ އަހަރު އެވެ. އޭރު ވަރަށް ގަދަޔަށް އެ ވާހަކަތައް ދެކެވި ބެންޒެމާ ފްރާންސް ގައުމީ ޓީމުން ބާކީކުރި ނަަމަވެސް ރަސްމީ ހައިސިއްޔަތަކުން މައްސަލަ ބަލާފައިނުވެ އެވެ. އެކަމަކު އިއްޔެ ފްރާންސްގެ ޕްރޮސެކިއުޓަރުން ބުނީ ވަރަށް އަވަހަށް ބެންޒެމާގެ މައްސަލައިގެ އަޑުއެހުންތައް ފަށާނެ ކަމަށެވެ.\nބެންޒެމާގެ އިތުރުން ހަތަރު މީހަކަށް މި މައްސަލައިގެ ތުހުމަތުކުރެވޭއިރު، އެ މީހުންގެ މައްސަލަ ވެސް ވަރަށް އަވަހަށް ކޯޓުގައި ތާވަލުކުރެވިގެން ކުރިއަށްދާނެ އެވެ. ބެންޒެމާ އަށް ތުހުމަތުކުރެވެނީ ބެލްކްމެއިލްކުރާ މީހާ ލައްވައި ވަލްބުއޭނާ އަށް ގުޅައި ބިރު ދެއްކުމުގެ އިތުރުން މިކަން ރޭވުމުގައި އިސްކޮށް އޭނާ އުޅޭ ކަމުގެ ތުހުމަތެވެ.\nފްރާންސްގެ މެޗެއްގެ ތެރެއިން ބެންޒެމާ (ކ) އާއި ވަލްބުއޭނާ.-- ފޮޓޯ: އޭއެފްޕީ\nއުމުރުން 33 އަހަރުގެ ބެންޒެމާ އޭނާގެ ރަސްމީ އިންސްޓަގްރާމް އެކައުންޓުގައި ކުރި ޕޯސްޓެއްގައި ބުނެފައިވަނީ މި މައްސަލަ ބަލަން ފެށުމަކީ މިއީ އަނެއްކާ ވެސް މިކަމުގައި ކުރިއަށްދާނެ އިތުރު ޑްރާމާއެއް ކަމަށެވެ. ބެންޒެމާ ކުޅެމުން އަންނަ ރެއާލުން މިކަމާ ބެހޭގޮތުން ވާހަކަ ދައްކަން ބޭނުމެއްނުވި އެވެ.\nމިކަންތައްތައް ހިނގާދިޔައިރު ބެންޒެމާ އާއި ވަލްބުއޭނާ އަކީ ބްރެޒިލްގައި 2014 ވަނަ އަހަރު ކުރިއަށްދިޔަ ފީފާ ވޯލްޑް ކަޕްގައި ކުޅުނު ފްރާންސް ޓީމުގެ ދެ މެމްބަރުންނެވެ. އެކަމަކު މި މައްސަލަ ފެންމަތިވުމަށް ފަހު 2015 ވަނަ އަހަރުގެ ފަހުން މި ކުޅުންތެރިންނަށް ފްރާންސް ސްކޮޑުން ފުރުސަތު ނުލިބެ އެވެ.\nބެންޒެމާ ފްރާންސް ޓީމަށް 81 މެޗު ކުޅެދީފައިވާއިރު، ވަލްބުއޭނާ ވަނީ 52 މެޗު ކުޅެދީފަ އެވެ.\nބެންޒެމާގެ ވަކީލު ސިލްވައިން ކޯމިއޭ ބުނީ ބެންޒެމާގެ މި މައްސަލަ ކޮންމެވެސް ދުވަހަކުން ބަލާނެ ކަމުގެ އުއްމީދު އޮތް ކަމަށާއި އެކަމަކު ބެންޒެމާގެ ކެރިއަރުގައި އޭނާ ރަނގަޅު ފޯމެއްގައި ހުރި މި ދަނޑިވަޅުގައި ކުއްލިއަކަށް މި މައްސަލަ ބަލަން ތާވަލުކުރަން އުޅުމުގެ އެހެން ބޭނުމެއް އޮންނާނެ ކަމަށެވެ.\nރިއަލް މެޑްރިޑް ފްރާންސް ނެޝަނަލް ޓީމް\nތި މައްސަލަ ކުއްލި އަކަށް އަނެއްކާ ބަލަން އުޅެނީ ހީވާގޮތުގައި މުސްލިމުންނަށް ހިއްވަރުލިބޭގޮތަށް ބެންޒަމާގެ ސޯސަލް މީޑިޔާ އެކައުންޓް ތަކުގައި ޖަހަމުން ދާތީ.


MDP Baibai Nukureveyne: Hassan Latheef – adduLIVE\nއެމްޑީޕީ ބައިބައި ނުކުރެވޭނެ: ހަސަން\nSep 14, 2020, 18:18 ހަސަން ރަޝީދު\nއެމްޑީޕީ ބައިބައި ނުކުރެވޭނެ ކަމަށް އެ ޕާޓީގެ ޗެއާޕާސަން އަދި ހެންވޭރު ހުޅަނގު ދާއިރާގެ މެމްބަރު ހަސަން ލަތީފް ވިދާޅުވެއްޖެއެވެ.\nހަސަން މިހެން ވިދާޅުވެފައިމިވަނީ އެމްޑީޕީގެ ސްލޮޓެއްގައި އިކޮނޮމިކް މިނިސްޓަރުގެ މަގާމުގައި ހުންނެވި ފައްޔާޒު އިސްމާއިލް މަގާމުން ދުރުކުރުމުގެ މަސައްކަތް އެ ޕާޓީގެ ތެރެއިން ފަށާފައިވާ ދަނޑިވަޅެއްގައެވެ. އެ މަސައްކަތުގައި އެންމެ އިސްކޮށް ހުންނެވީ އެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދެވެ.\nހަސަން މިއަދު ކުރެއްވި ޓްވީޓެއްގައި ވިދާޅުވީ އެމްޑީޕީ ބައިބައި ނުވާނެ ކަމަށާއި އަދި ނުވެސް ކުރެވޭނެ ކަމަށެވެ. އަދި އެމްޑީޕީގެ މެމްބަރުން އެކަން އެހެން ވިޔަކަ ނުދޭނެ ކަމަށާއި އެމްޑީޕީ ބައިބައި ކުރެވިދާނެ ކަމަށް ހީކޮށް އެ މަސައްކަތް ކުރާ މީހުން އެކުރަނީ ވަރަށް ބޭކާރު މަސައްކަތެއް ކަމަށްވެސް ހަސަން ވިދާޅުވިއެވެ.\nހަސަން މިހެން ވިދާޅުވިއިރު އެމްޑީޕީ މެމްބަރުން ހިމެނިވަޑައިގަންނަވާ ގްރޫޕެއްގައި އިއްޔެ ދެއްވި ކުރު މެސެޖެއްގައި ރައިސް ނަޝީދު ވަނީ އަބަދުވެސް ހިޔާލު ތަފާތު ވާނެ ކަމަށާއި ނަމަވެސް އެކަމާ ކަންބޮޑު ނުވުމަށް އެދޭ ކަމަށް ވިދާޅުވެފައެވެ.\nފައްޔާޒު މަގާމުން ދުރުކުރުމުގެ މައްސަލައިގައި ރައީސް ސޯލިހު އާއި ރައިސް ނަޝީދުގެ ސަޕޯޓަރުންގެ މެދުގައި މި މައްސަލަ އާއި ގުޅިގެން އަންނަނީ ބަހުގެ ހަމަލާތައް ބަދަލު ކުރެވެމުންނެވެ. އެހެންވެ އެކަމާއި ގުޅިގެން ޕާޓީ އަށާއި، ސަރުކާރަށް ހީނަރުކަން އަންނަކަމަށް ބައެއް ފަރާތްތަކުން އަންނަނީ ބުނަމުންނެވެ.


Dhuniyay ge emme agu huri kunfuni ge laqabu, Apple ah gellijje | ThePress\nދުނިޔޭގެ އެންމެ އަގުހުރި ކުންފުނީގެ މަގާމުގައި އޮތް އެމެރިކާގެ އެޕަލް ކުންފުނި ވައްޓާލުމަށްފަހު، ސައުދީ އަރަބިއްޔާގެ ތެލާއި ގޭސް ކުންފުނި (އަރަމްކޯ) އިން އެ މަގާމު ކަށަވަރު ކޮށްފިއެވެ.\nމިއީ ގިނަ ބައެއްގެ މެދުގައި ބޮޑު މަގުބޫލު ކަމެއް ހޯދާފައި ވާ އައިފޯން އުފައްދާ އެޕަލް ކުންފުނި ފަހަތަށް ޖެއްސުމަށްފަހު، ފާއިތުވީ2އަހަރެއްހާ ދުވަހުގެ ތެރޭގައި އަރަމްކޯއަށް އެ ޝަރަފު ހާސިލު ކުރެވުނު ފުރަތަމަ ފަހަރެވެ.\nމި ދަނޑިވަޅަކީ ޓެކްނޮލޮޖީ ކުންފުނިތަކުގައި ހިއްސާގެ ގޮތުގައި ކޮށްފައިވާ އިންވެސްޓްމަންޓްތައް އަނބުރާ ނަގަމުންދާ ދަނޑިވަޅެކެވެ. އިންވެސްޓަރުން، ޓެކްނޮލޮޖީ ސިނާއަތުގައި ކުރި އިންވެސްޓްމަންޓްތައް އަނބުރާ ނަގަން ފަށާފައި ވަނީ ނުރައްކާ ބޮޑު އެސެޓެއްގެ ބިރާއެކުގައެވެ.\nބިޓްކޮއިންއާއި އެނޫންވެސް ވަރުގަދަ ކްރިޕްޓޯކަރަންސީތަކުގެ އެސެޓްތައްވެސް ބާރު ސްޕީޑްގައި ވެއްޓެމުން ދާކަން ފާހަގަ ކުރަން ޖެހެއެވެ.\nއެޕަލް ކުންފުނީގެ ހިއްސާގެ އަގުން5ޕަސެންޓް ދަށަށް ގޮސް، އެ ކުންފުނީގެ އަގު ވަނީ 2.37 ޓްރިލިއަން ޑޮލަރަށް ވެއްޓިފައެވެ. ސައުދީގެ ތެލާއި ގޭސް ކުންފުނީގެ އަގަކީ 2.42 ޓްރިލިއަން ޑޮލަރެވެ. މުޅި އަހަރަށް ބަލާއިރު އެޕަލް ކުންފުނީގެ ހިއްސާގެ އަގުން 20 ޕަސެންޓް ވަނީ ދަށަށް ގޮސްފައެވެ.\nމިއީ 2020 ވަނަ އަހަރަށް ފަހު، ދުނިޔޭގެ އެންމެ އަގު ހުރި ކުންފުނީގެ ލަގަބު، އަރަމްކޯއަށް ލިބުނު ފުރަތަމަ ފަހަރެވެ. ސާފު ނުކުރާ ތެލާއި ގުދުރަތީ ގޭހުގެ އަގުތައް މިއަހަރު އުފުލެން ފެށުމާއިއެކު ހަކަތަ އުފައްދާ ފަރާތްތަކުގެ ހިއްސާގެ އަގުތައްވެސް ދަނީ އުފުލެމުން ކަން ފާހަގަ ކުރަން ޖެހެއެވެ.


މަޤާމުގެ ނުފޫޒު ބޭނުންކޮށްގެން ނުހައްޤު މަންފާއެއް ހޯދާފައެއް ނުވާނެ: ފަނޑިޔާރު ޑީޑީ | Jazeera\tމަޤާމުގެ ނުފޫޒު ބޭނުންކޮށްގެން ނުހައްޤު މަންފާއެއް ހޯދާފައެއް ނުވާނެ: ފަނޑިޔާރު ޑީޑީ - Jazeera\nމަޤާމުގެ ނުފޫޒު ބޭނުންކޮށްގެން ނުހައްޤު މަންފާއެއް ހޯދާފައެއް ނުވާނެ: ފަނޑިޔާރު ޑީޑީ\nއަބްދުﷲ ޔާމިން August 29, 2019 46 views0\nމަޤާމުގެ ނުފޫޒު ބޭނުންކޮށްގެން ނުހައްޤު މަންފާއެއް ހޯދާފައެއް ނުވާނެ ކަމަށް ސުޕްރީމް ކޯޓުގެ ފަނޑިޔާރު ކަމުގެ މަޤާމުން ވަކިކުރި އަބްދުﷲ ދީދީ ވިދާޅުވެއްޖެއެވެ.\nރައްޔިތުންގެ މަޖިލީހުން ފަނޑިޔާރު ޑީޑީ ފަނޑިޔާރުކަމުގެ މަޤާމުން ވަކިކުރުމަށް ނިންމުމާއި ގުޅިގެން ނެރެފައިވާ ބަޔާނެއްގައި އެމަނިކުފާނު ވިދާޅުވެފައިވަނީ، ހުށަހެޅޭ މައްސަލައަކާއި ގުޅިގެން އެމައްސަލަ ހުށަހެޅޭ މީހާގެ ނުފޫޒު ހުރި މިންވަރަށްނުބަލާ އެމީހެއްގެ ގިންތިއަށް އަދި ފަންތިއަށް ނުބަލާ މިނިވަން ކަމާއި އެކު މައްސަލަ ނިންމުމަކީ އެ ފަނޑިޔާރަކު ބޭނުންނުވާ އެތައްކަމަކާއި ކުރިމަތިލާންޖެހޭނެ ކަމެއްކަން މިއަދު ހާމަވެގެން ގޮސްފައިވާކަމަށެވެ.\n"އެންމެހައި ނުފޫޒުތަކުން އެއްކިބާވެގެން އުޅެވޭ ފަދަ ފަނޑިޔާރުގެއެއް ޤާއިމުވެފައި އޮތުން މުހިންމު ވަނީވެސް މިފަދަ ނޭދެވޭ އަސަރުތަކުން ފަނޑިޔާރުން ހިމާޔަތްކުރުމަށެވެ. ރައްޔިތުންނަށް އަދުލު އިންސާފު އޭގެ ޒާތުގައި ލިބިދިނުމަށެވެ." ދީދީގެ ބަޔާނުގައި ވެއެވެ.\nފަނޑިޔާރު ދީދީގެ މައްޗަށް ސުލޫކީ މައްސަލައެއް ބެލި މަޤާމުން ވަކިކުރުމަށް ޖުޑިޝަލް ސާވިސް ކޮމިޝަނުން ނިންމާ އެކަން ރައްޔިތުންގެ މަޖިލީހަށް އެންގުމުން ޖޭއެސްސީގެ ރިޕޯޓް ތަހުޤީގު ކުރުމަށްފަހު މަޖިލީހުގެ ޖުޑިޝަރީ ކޮމިޓީން ނިންމާފައިވަނީ ފަނޑިޔާރު ދީދީ މަޤާމުން ވަކިކުރުމަށެވެ.\nޑީޑީ މަޤާމުން ދުރުކުރުމަށް ނެގި ވޯޓުު ފާސްވެފައިވަނީ މަޖިލީހަށް ހާޒިރުވެ ތިއްބެވި 72 މެމްބަރުންގެ އަޣުލަބިއްޔަތުންނެވެ. އެ މައްސަލައިގައި ވަކި ކޮޅަކަށް ޖެހިވަޑައިނުގެން އިންނެވީ ޖުމްހޫރީ ޕާޓީގެ ލީޑަރު ޤާސިމް އިބްރާހިމެވެ.\nޑީޑީ ފަނޑިޔާރު ކަމުން ވަކިކުރުމުގެ ބަހުސްގައި ހުރިހާ މެމްބަރުންވެސް ފަނޑިޔާރުގެ އިސްލާހު ކުރުމަށް ގޮވާލާ ވާހަކަ ދައްކަވާފައިވާއިރު، ޑީޑީ މަޤާމުން ދުރުކޮށް ހައްޔަރުކުރުމަށްވެސް ގިނަ މެމްބަރުންތަކެއް ވަނީ ގޮވާލާފައެވެ.\nމިއީ ރާއްޖޭގެ ފަހުގެ ތާރީޚުގައި ސުލޫކީ މައްސަލައެއްގެ ސބަބަުން ސުޕްރީމް ކޯޓުގެ ފަނޑިޔާރަކު މަާޤާމުން ދުރުކުރި ފުރަތަމަ ފަހަރެވެ.


Hiya Flat Sarahahdhugai Fiber Cable Elhumuge Massakkai Fashaifi - Vaguthu\nހިޔާ ފްލެޓް ސަރަހައްދުގައި ފައިބަރ ކޭބަލް އެޅުމުގެ މަސައްކަތް ކުރިއަށް ދަނީ - ފޮޓޯ: އެޗްޑީސީ\nހުޅުމާލެ ފޭސް ދޭއްގެ ހިޔާ ފްލެޓް ސަރަހައްދުގައި ފައިބަރ ކޭބަލް އެޅުމުގެ މަސައްކަތްތައް މިހާރު ފަށާފައިވާ ކަމަށް ހައުސިންގ ޑިވެލޮޕްމެންޓް ކޯޕަރޭޝަން (އެޗްޑީސީ)ން ބުނެފިއެވެ.\nއެޗްޑީސީން ބުނީ، އެ ކޯޕަރޭޝަންގެ ފަރާތުން ގާއިމުކުރަން ހަމަޖެހިފައިވާ "އޯޕަން އެކްސެސް ނެޓްވޯކް" ހިދުމަތުގެ ފުރަތަމަ ފިޔަވަހީގެ ދަށުން ހުޅުމާލެ ފޭސް ދޭއްގެ ހިޔާ ފްލެޓް ސަރަޙައްދުގެ މަސައްކަތްތަކަށް ބޭނުންވާ ޕެސިވް ކޮމްޕޯނަންޓްގެ ވަސީލަތްތައް ރާއްޖެ ގެނެސްފައިވާ ކަމަށެވެ.\nއަދި ޕެސިވް ކޮމްޕޯނަންޓްގެ ފުރަތަަމަ ފިޔަވަހީގެ ދަށުން މިކަމަށް ބޭނުންވާ ޑަކްޓްގެ މަސައްކަތްތައް ނިމި ފައިބަރ ކޭބަލް އެޅުމުގެ މަސައްކަތްތައް މިހާރު ކުރަމުންދާއިރު، އެ މަސައްކަތްތައް އޭޕްރިލް މަސް ތެރޑޭގައ\nއެޗްޑީސީން ބުނީ، މި މަސައްކަތް ފުރިހަމަވުމުން ހިޔާ ފްލެޓްތަކުގައި މީހުން ދިރިއުޅެން ފެށުުމުގެ ކުރިން މި ޔުނިޓްތަކަށް ބޭނުންވާ ހުރިހާ މުވާސަލާތީ ހިދުމަތްތަކެއް އެއް ނެޓްވޯކަކުން ފޯރުކޮށްދިނުމުގެ މަގު ފަހިވެގެންދާނެ ކަމަށެވެ.\nއޯޕަން އެކްސެސް ނެޓްވޯކްގެ ދަށުން މުޅި ހުޅުމާލޭގެ ދެވަނަ ފިޔަވަހީގެ ހުރިހާ އިމާރާތެއް މުވާސަލާތީ ވިއުގާއަކުން ގުޅާލުމަށްޓަކައި މައިގަނޑު އެއް އިންފްރާސްޓްރަކްޗަރ ގާއިމު ކުރެވިގެން ދާނެ ކަމަށް އެޗްޑީސީން ބުނެފައެވެ. އަދި މި ނެޓްވޯކްގެ ސަބަބަބުން މިހާރު މުވާސަލާތީ އެކި ހިދުމަތްތައް ދެމުންދާ ފަރާތްތަކަށް ގިނަ ލުއިތަކެއް ލިބި ހިދުމަތްތަކުގެ ފެންވަރު ރަނގަޅު ކުރުމުގެ ފުރުސަތު ލިބިގެންދާނެ ކަމަށް އެ ކޯޕަރޭޝަނުން ބުންޏެވެ.\nއެޗްޑީސީން ބުނީ، އެ ކޯޕަރޭޝަންގެ އަމާޒަކީ ހުޅުމާލޭގައި ދިރިއުޅޭ ރައްޔިތުންނާއި ހުޅުމާލެ އެކި ބޭނުންތަކަށް ޒިޔާރަތް ކުރާ ފަރާތްތަކަށް ހުޅުމާލެ އަކީ ޒަމާނީ ވަސީލަތްތަކާއި އެކު ދިރިއުޅެން ފަސޭހަ އަވަށަކަށް ހެދުން ކަމަށެވެ.\nސަރުކާރުން މިހާރު މަސައްކަތް ކުރަމުން ދަނީ މި މަސް ތެރޭގައި ހިޔާ ފްލެޓްތައް ހައްގުވެރިންނާއި ހަވާލުކުރާށެވެ.\nމާޗް 2, 2021 07:13\nޭޭޭޭަ. ތިފުލެޓް ތައް މުށިޖަހާަ ދޮރުފަތް ހަރުކޮއް ެެެެެެެެެެެެެެެެެެެެެެެެެެެެެެެެެެެެެެެެެެެެެެެެކޮމްޕޮލީޓް ކޮށްފަ ދޭންވީ ލިބޭބަޔަަށް އެހެންނޫނީ ކޮބައިތޯ އިންސާފު ހައްތަހާ މުޒާހަރާ އަށް ނުކުންނަމީހުންގެ އަދަދު އިތުރުވާނީ މިސަރުކާރުން ރައްޔިތުންްނާ ދޭތެރޭ ކަންތައް ކުރަނީ ވަރަށް ނާއިންސާފުން ަަަަަަަަަަަަަަަަަަަަަަަަަަަަަަަ


Gaumee dhuvahuge dhidha negumuge haassa ihuthifaalugai Raeesuljumhooriyyaa baiverivevadaigenfi - One Online\n18 އޮކްޓޫބަރު 2020، ޖުމުހޫރީ މައިދާން، މާލެ: ގައުމީ ދުވަސް ފާހަގަކުރުމުގެ ގޮތުން މިއަދު ހެނދުނު ބޭއްވި ދިދަ ނެގުމުގެ ހާއްސަ އިހުތިފާލުގައި ރައީސް ސޯލިހު ބައިވެރިވެވަޑައިގަންނަވަނީ --- ވަން ފޮޓޯ: މުހައްމަދު ހައްޔާމް\nގައުމީ ދުވަހުގެ ދިދަ ނެގުމުގެ ހާއްސަ އިހުތިފާލުގައި ރައީސުލްޖުމްހޫރިއްޔާ ބައިވެރިވެ ވަޑައިގަންނަވައިފި\nގައުމީ ދުވަހުގެ މުނާސަބާ ފާހަގަކުރުމުގެ ގޮތުން ބޭއްވި ދިދަ ނެގުމުގެ ހާއްސަ އިހުތިފާލުގައި ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ބައިވެރިވެ ވަޑައިގެންފި އެވެ.\nމި ރަސްމިއްޔާތު އޮތީ މިއަދު ހެނދުނު 06:00 ގައި ޖުމުހޫރީ މައިދާނުގަ އެވެ.\nދިދަ ނެގުމުގެ ރަސްމިއްޔާތުގައި ބައިވެރިވެވަޑައިގަތުމަށް ރައީސުލްޖުމްހޫރިއްޔާ ޖުމްހޫރީ މައިދާނަށް ވަޑައިގަތުމުން އެ މަނިކުފާނަށް މަރުހަބާ ދެންނެވީ މިނިސްޓާ އޮފް ޑިފެންސް މާރިޔާ އަހުމަދުދީދީ އާއި ހޯމް އެފެއާޒް މިނިސްޓާ އިމްރާން އަބްދުﷲ އެވެ.\nމި ރަސްމިއްޔާތުގައި ދިދަ ނެންގެވުމުގެ އިތުރުން ދުވަހާ ގުޅޭ ހާއްސަ ދުއާއެއް ކުރުން އޮތެވެ. އިސްވެ މި ދުއާ ކޮށްދެއްވީ މަސްޖިދުއްސުލްތާން މުހައްމަދު ތަކުރުފާނުލް އައުޒަމްގެ އިމާމު އައްޝައިޚް ނަސަރުﷲ އަލީ އެވެ.\nމި އިހުތިފާލުގައި ރައީސުލްޖުމްހޫރިއްޔާގެ ނައިބު ފައިސަލް ނަސީމްގެ އިތުރުން ސަރުކާރުގެ މިނިސްޓަރުންނާއި ދައުލަތުގެ އިއްޒަތްތެރީން ވެސް ބައިވެރިވެ ވަޑައިގެންނެވިއެވެ.\nގުޅޭ ޓެގު ރައީސް އިބްރާހިމް މުހައްމަދު ސޯލިހު ޕޮލިސް މޯލްޑިވްސް ނޭޝަނަލް ޑިފެންސް ފޯސް ޑިފެންސް މިނިސްޓަރު މާރިޔާ އަހުމަދު ދީދީ ގައުމީ ދުވަސް ސީޕީ މުހައްމަދު ހަމީދު\nރައީސް ނަޝީދު ގައުމީ ދުވަހުގެ ތަހުނިޔާ ވިދާޅުވީ، ބޮޑުތަކުރުފާނާ ބެހޭ ލިޔުމަކުން!\nބޭރުން އައިސް އަޅުވެތިކުރުމަށްވުރެ އިޖުތިމާއީ މައްސަލަތަކުން މިނިވަންކަން ގެއްލުމުގެ ބިރުބޮޑު: އިމްރާން\nދިވެހިރާއްޖެއަށް އަރައި އިސްތިއުމާރުކުރީ ހަމަ ޕޯޗުގީޒުންނެވެ!\nވަން ފޮޓޯ: ގައުމީ ދުވަސް ފާހަގަކުރުމުގެ ގޮތުން ބޭއްވި ދިދަ ނެގުމުގެ ހާއްސަ ރަސްމިއްޔާތު\nގައުމީވަންތަކަށް ޖީލުތަކަށް ފޯރުކޮށްދެވޭނީ ޅަދަރީންނާއި ޒުވާނުންގެ ހިތްތަކުގައި ގައުމީ ލޯބި އުފެދިގެން: ރައީސް


އެލްޖީއޭ ބޯޑަށް އައްޔަންކުރަން ތިން މެންބަރުންނަށް ރުހުން ދީފި | Sandhaanu\nއެލްޖީއޭ ބޯޑަށް އައްޔަންކުރަން ތިން މެންބަރުންނަށް ރުހުން ދީފި\nލޯކަލް ގަވަމެންޓް އޮތޯރިޓީ (އެލްޖީއޭ) ބޯޑަށް އައްޔަންކުރަން ލާމަރުކަޒީ ކޮމިޓީން ހުށަހެޅި ތިން ބޭފުޅުންނަށް ރައްޔިތުންގެ މަޖިލީހުން ރުހުން ދީފިއެވެ.\nއެލްޖީއޭގެ ބޯޑަށް އައްޔަންކުރަން ރައީސް ހުށަހަޅުއްވާފައިވަނީ ދަފްތަރު 2864، އައިމިނަތު އަލީ އާއި މ. ލިލީސް، އަޒްހާ ޒަމީރު އާއި ގ. ހިމާލިޔާގެ، ފާތުމަތު ނިއުމާ އާއި ހ. ރައިޒިން ސަން، ފާތުމަތު ޒީނާ އަލީގެ އިތުރުން ބ. ކެންދޫ، ޝާޒީބިން، އައިޝަތު ޝީޒާއެވެ.\nތިން ދާއިރާއަކުން ކަނޑައެޅުމަށް ހުށަހެޅި ފަސް ބޭފުޅުންގެ ތެރެއިން ކޮމިޓީން އިންޓަވިއު ކުރިއަށް ގެންދިޔުމަށްފަހު މަޖިލީހަށް ފޮނުވީ ނިއުމާ އާއި އަޒްހާ އާއި ޒޫނާގެ ނަމެވެ. އަދި މަޖިލީހުގެ މިއަދުގެ ޖަލްސާގައި އެ ނަންތައް ފާސްކުރަން ވޯޓަށް ވަނީ އަހާފައެވެ.\nއެލްޖީއޭގެ ބޯޑަށް ޖެންޑާ އިކުއަލިޓީގެ ދާއިރާއިން އައްޔަންކުރި އަޒްހާ ޒަމީރު، މ. ލިލީޒް އަށް ރުހުން ލިބުނީ 43 މެންބަރުންގެ ވޯޓުންނެވެ.\nޕަބްލިކް އެޑްމިނިސްޓްރޭޝަން ދާއިރާއިން ބޯޑަށް އައްޔަންކުރި ފާތިމަތު ނިއުމާ، ގ. ހީމާލީގެ އައްޔަން ކުރަން ރުހުން ދިނީ މަޖިލީހުގެ 43 މެންބަރުންގެ ވޯޓުންނެވެ.\nއަދި މަދަނީ ޖަމިއްޔާތައް ތަމްސީލްކުރާ މެމްބަރެއްގެ ފާތިމަތު ޒީނާ އަލީ، ހ. ރައިޒިން ސަން އައްޔަން ކުރަން ރުހުން ދިނީ މަޖިލީހުގެ 42 މެންބަރުންގެ ވޯޓުންނެވެ.\nލޯކަލް ގަވަރމަންޓް އޮތޯރިޓީ އެކުލެވިގެން ވަނީ ނުވަ މެމްބަރުންގެ މައްޗަށެވެ. ބޯޑުގައި މިހާރު މަދުވަނީ ގާނޫނުގައި ކަނޑައަޅާފައިވާ ތިން ދާއިރާއަކުން ކަނޑައަޅަންޖެހޭ މެމްބަރުން ކަނޑައެޅުމެވެ.


އީދު ބަންދު ތެރޭ އެމްއައިބީ ހުޅުވާނީ 21 އަދި 27 ގައި\nއީދު ބަންދު ތެރޭ އިސްލާމިކް ބޭންކު ހުޅުވާނީ 21 އަދި 27 ގައި\n19 ޖުލައި 2021 - 19:54 0\nމޯލްޑިވްސް އިސްލާމިކް ބޭންކްގެ އޭޓީއެމްއެއް: އެމްއައިބީގެ އޭޓީއެމްތަކުންނާއި އޮންލައިންކޮށް ބޭންކުގެ ހިދުމަތްތައް މެދުނުކެނޑި ލިބޭނެ -- ފޮޓޯ: ހުސެއިން ވަހީދު/އަދަދު\nކުރިޔަށް މި އޮތް އީދު ބަންދު ޗުއްޓީގެ ތެރޭގައި މޯލްޑިވްސް އިސްލާމިކް ބޭންކް (އެމްއައިބީ)ގެ ބްރާންޗްތަކާއި ސާވިސް ސެންޓަރުތައް ހުޅުވާފައި ހުންނާނީ މި ޖުލައި މަހުގެ 21 އަދި 17 ގައި ކަމަށް އެ ބޭންކުން ބުނެފި އެވެ.\nމި ދުވަސްތަކުގައި އެމްއައިބީން ހިދުމަތް ދޭނީ ހެނދުނު 8:30 އިން މެންދުރު 2:00 ގެ ނިޔަލަށެވެ. އަދި ބޭންކަށް ހިދުމަތަށް އެދުމުގެ ކުރިން އެމްއައިބީން ބޭނުންކުރާ އޮންލައިން ކިއު އެޕްލިކޭޝަން "އޭންޓް ކިޔު" އިން އެޕޮއިންޓްމަންޓް ހެއްދުމަށް ނޫނީ ޓޯކަން ނެގަން ޖެހެ އެވެ.\nމި ދުވަސްތަކުގައި ބޭންކު ހުޅުވައިގެން ހިދުމަތް ދިން ކަމުގައިވީ ނަމަވެސް، އެމްއައިބީން ވަނީ ކޮންމެހެން ޒަރޫރީ ނޫން ހާލަތްތަކުގައި ބޭންކަށް ޒިޔާރަތްކުރުމުގެ ބަދަލުގައި، ބޭންކުގެ އޮންލައިން ހިދުމަތްތަކާއި ޑްރޮޕްބޮކްސް ހިދުމަތް ބޭނުންކޮށްގެން ބޭންކިން ހިދުމަތްތައް ހޯދުމަށް އެދިފަ އެވެ.\nއެމްއައިބީން އޮންލައިންކޮށް ފޯރުކޮށްދޭ ހިދުމަތްތަކުގެ ތެރޭގައި "ފައިސާ ނެޓް" އިންޓަނެޓް ބޭންކިން އަދި "ފައިސާާ ޕޭ" އީ-ބޭންކިން ހިމެނެ އެވެ.\nއޭގެ އިތުރުން އެމްއައިބީގެ އޭޓީއެމްތަކުން ވެސް 24 ގަޑިއިރު މެދުކެނޑުމެއްނެތި ކަސްޓަމަރުންނަށް ހިދުމަތް ލިބޭނެ އެވެ.\nބީއެމްއެލްގެ އިންޓާންޝިޕް ޕްރޮގްރާމް 15 ދަރިވަރަކަށް\nއިސްލާމިކް ބޭންކުން ކުޑަކުދިންނަށް އީދު ހަދިޔާ ބަހައިފި\nކުރީގެ ނޫޓުތަކަށް ބަދަލު ލިބޭނީ ޖުލައި 27ގެ ނިޔަލަށް


ސަރުކާރުން ދަނީ ރައީސް ޔާމީން އާއި މެދު ގާނޫނާއި ހިލާފަށް އަމަލު ކުރަމުން – ޑރ. ޖަމީލް - DhiDaily\nސަރުކާރުން ދަނީ ރައީސް ޔާމީން އާއި މެދު ގާނޫނާއި ހިލާފަށް އަމަލު ކުރަމުން – ޑރ. ޖަމީލް\nއަދުގެ ސަރުކާރުން އަންނަނީ، ރާއްޖޭގައި ހެދިފައިވާ ގާނޫން ތަކާއި ހިލާފަށް، ރައީސް ޔާމީން އާއި މެދު ކަންކަން ކުރަމުން ކަމަށް، ރާއްޖޭގެ ކުރީގެ ނައިބު ރައީސް ޑރ، މުހައްމަދު ޖަމީލް އަހުމަދު ވިދާޅުވެއްޖެއެވެ.\nޑރ. ޖަމީލް މިފަދައިން ވިދާޅުވެފައި މިވަނީ، ރޭގެ ވަގުތެއްގައި ރައީސް ޔާމީން މާލެއަށް ވެކްސިން ދިނުމަށް ގެނައުމާއި ގުޅިގެންނެވެ. ރޭގެ ވަގުތެއްގައި އެމަނިކުފާނު ވެކްސިން ދިނުމަށް މާލެ ގެންނެވި ނަމަވެސް އެމަނިކުފާނު ވަނީ، ވެކްސިން ޖެއްސެވުމަށް ދެކޮޅު ހައްދަވާފައެވެ.\nމިކަމާއި ގުޅީގެން ޑރ. ޖަމީލް ކުރެއްވި ޓުއީޓެއްގައި ވިދާޅުވީ، ރައީސް ޔާމީން އާއި ހަމައިން ސަރުކާރުން އަމަލްކުރަނީ، ލާއިންސާނީ، ގާނޫނާއި ހިލާފަށް ކަމަށެވެ. އަދި ކުއްލިއަކަށް ރޭ މާލެ ގެނައިއިރު، ރައީސް ޔާމީންގެ އާއިލާ ބޭފުޅަކަށް އަދި އެމަނިކުފާނުގެ ވަކީލުންނަށް އެކަން ނޭންގީ ކީއްވެތޯ ވިދާޅުވެ ސުވާލު އުފައްދަވާފައެވެ.\nމީގެ އިތުރުން ޑރ. ޖަމީލް ވިދާޅުވީ، މިމާތް މައްސަރު އެތަކެއް އިރަކު ކަނޑުމަތީ ގެންގުޅެ، ކަންތައްކުރި އިހާނެތި ގޮށް ކުށްވެރިކޮށް ރައީސް ޔާމީންއަށް ރަށްކާތެރިކަން ކަށަވަރު ކޮށްދިނުމަށް ގޮވާލާކަމަށެވެ.\nރައީސް ޔާމީން މާލެ ގެނައީ ފައިޒާ ވެކްސިން ޖެހުމަށެވެ. އެހެން ނަމަވެސް ރައީސް ޔާމީން އެ ވެކްސިން ޖެއްސެވުމަށް ދެކޮޅު ހެއްދެވުމާއި ގުޅިގެން މިހާރު ވަނީ އަލުން މާފުށީ ޖަލަށް ގެންދެވިފައި ކަމަށް ކަރެކްޝަންސް އިން ވަނީ ބުނެފައެވެ.


އިންޑިޔާގެ މާސް މިޝަން: މަންގަލްޔާން – Kurimagu\nއިންޑިޔާގެ މާސް މިޝަން: މަންގަލްޔާން\nމަންގަލްޔާން ނުވަތަ މާސް އުޅަނދު (މި ބަސް އައިސްފައި ވަނީ ސާންސްކްރިކްޓް ބަހުންނެވެ. މަންގަލަ އެއީ މާސް އެވެ. އަދި ޔާނާ އެއީ އުޅަނދެވެ.) މިއީ އިންޑިޔާ އިން މާސްގެ އޯބިޓަށް ފޮނުވި އުޅަނދެކެވެ. މި އުޅަނދު ފޮނުވާފައި ވަނީ5ނޮވެމްބަރ 2013 ވަނަ ދުވަހު އެވެ. މިއީ މާސްގެ ތަހުލީލުތަށް ކުރުމަށް އިންޑިޔާގެ ސްޕޭސް ރިސާޗު އޯގަނެއިޒޭޝަން (އައި އެސް އާރް އޯ) އިން މާސް އަށް ފޮނުވި ފުރަތަމަ އުޅަނދެވެ.\nމަންގަލްޔާން މާސްއަށް ފޮނުވުމަށް ބޭނުންކުރި ރޮކެޓު\nމި އުޅަނދު ލޯންޗު ކޮށްފައި ވަނީ ސަތިޝް ދަވަން ސްޕޭސް ސެންޓަރުގެ ލޯންޗު ޕެޑުންނެވެ. 298 ދުވަހުގެ ދަތުރަކަށް ފަހު މާސްގެ އޯބިޓާއި ހިސާބަށް ދެވުނީ 24 ސެޕްޓެމްބަރ 2014 ވަނަ ދުވަހު އެވެ. މި އުޅަނދުގައި ފަސް ސައިންޓިފިކް އާލާތެއް ހިމެނެއެވެ. މިހާރު މި އުޅަނދު މޮނިޓާ ކުރަމުން ދަނީ ބެންގަލޫރުގެ އައި އެސް އާރް އޯގެ ޓްރެކިން އެންޑް ކޮމާންޑް ނެޓްވޯކުންނެވެ.\nމި މިޝަނުގެ މަގުސަދަކީ ދޭދޭ ޕްލެނެޓް ތަކުގެ ދަތުރުތަށް ކުރާނެ ޓެކްނޮލޮޖީ އާއި އެފަދަ ދަތުރު ތަކުގެ އޮޕަރޭޝަންތަށް ޕްލޭން ކޮށް، މެނޭޖް ކޮށްގެން ކުރިއަށް ގެންދާނޭ އިލްމު ހޯދުމެވެ. މި މިޝަނުގެ ދެވަނަ މަގުސަދަކީ މާސްގެ ބިންގަނޑު ތަހުލީލު ކުރުމާއި، ވައިގެ ފަށަލަ ދިރާސާ ކުރުމެވެ. މި މިޝަނުގެ ދިގުމިނަކީ6މަސް ދުވަހެވެ. ނަމަވެސް މި އުޅަނދު މިއަދާއި ހަމަޔަށް ވެސް ދަނީ ބޭނުން ކުރެވެމުންނެވެ. (5 އަހަރު، 11 މަސް)\nމަންގަލްޔާން އިން ފޮނުވި ފޮޓޯއެއް (އައި އެސް އާރް އޯ)\n24 ސެޕްޓެމްބަރ 2014: 40 ކިލޯގެ ލިކުއިޑް ފިއުލް އާއި އެކު މާސްގެ އޯބިޓަށް ވެއްދުން.\n28 ސެޕްޓެމްބަރ 2014: މާސް ކަލާ ކެމެރާއިން (އެމް ސީ ސީ) ނެގި މާސްގެ ފުރަތަމަ ފޮޓޯ އާންމު ކުރުން.\n7 އޮކްޓޯބަރ 2014: އުޅަނދާއި ދިމާލަށް އައި ކޮމެޓަކުން ކާމިޔާބު ކަމާއި އެކު ރެކުން. މިކަމަށް 1.9 ކިލޯގެ ފިއުލް ހޭދަ ވިއެވެ.\n24 މާޗް 2015: ޕްލޭން ކުރި މިޝަންގެ މުއްދަތު ހަމަވުން. ހުރިހާ އާލާތް ތަކެއްވެސް ރަނގަޅަށް މަސައްކަތް ކުރަމުން ދެއެވެ.\n6-12 ޖޫން 2015: އުޅަނދުގެ މުއާސަލާތީ ގުޅުން ކެނޑިގެން ދިޔުން. މިއީ އިރުގެ ފަހަތަށް މާސް ދިޔުމުން ދިމާވި ކަމެކެވެ. އަލުން އުޅަނދާއި ގުޅުނީ 12 ޖޫން 2015 ގައެވެ.\n24 ސެޕްޓެމްބަރ 2018: އުޅަނދު4އަހަރު މާސްގެ އޯބިޓްގައި ފުރިހަމަ ކުރުން. މި ހޭދަކުރި މުއްދަތުގައި އުޅަނދުގެ ކުލަ ކެމެރާއިން ވަނީ 980 ފޮޓޯ ދުނިޔެއަށް ފޮނުވާފަ އެވެ. އުޅަނދުގެ ހާލަތު ރަނގަޅެވެ. އަދި ސައިންޓިފިކް އާލާތްތަށް ވެސް ފުރިހަމަ އަށް މަސައްކަތް ކުރަމުން ދެއެވެ.\n24 ސެޕްޓެމްބަރ 2019: އުޅަނދު މާސްގެ އޯބިޓް ގައި5އަހަރު ފުރިހަމަ ކުރުން. މި ހޭދަކުރި މުއްދަތުގައި ވަނީ2ޓެރަބައިޓްގެ ފޮޓޯތަށް ދުނިޔެއަށް ފޮނުވާފައެވެ.\nމި މިޝަން ކުރިއަށް ގެންދިޔުމުގައި ބައިވެރިވި ބައެއް ސައިންސްވެރިންނާއި އިންޖީނިއަރުންނަކީ:\nއައި އެސް އާރް އޯގެ ޗެއާމަން ކޭ ރާދަކްރިޝްނަން\nމިލްސްވާމީ އަނައްދުރާއި: ޕްރޮގްރާމް ޑިރެކްޓަރު\nއެސް ރާމަކްރިޝްނަން: ލޯންޗާ އާއި ލިކުއިޑް ޕްރޮޕަލްޝަން ބެލެހެއްޓުން\nމޮމިތާ ދުއްތާ: ޕްރޮޖެކްޓް މެނޭޖަރު


ހަމަަށަވަރުން، ތިމަންރަސްކަލާނގެއާ ބައްދަލުވާން ނޭދޭ، އަދި ދުނިޔޭގެ ދިރިއުޅުމަށްރުހި، އަދި އެކަމަށް ހިތްހަމަޖައްސައިގެންތިބެ ތިމަންރަސްކަލާނގެ آية ތަކާމެދު غافل ވި މީހުން (ދަންނާށެވެ!) އެއުރެން ތިބެނިވި ތަނަކީ، ނަރަކައެވެ. (އެއީ) އެއުރެން ހޯދައިއުޅުނު عمل ތަކުގެ ސަބަބުންނެވެ.\nހަމަކަށަވަރުން، إيمان ވެ، صالح عمل ތައް ކުޅަމީހުންނަށް، އެއުރެންގެ إيمان ކަމުގެ ސަބަބުން، އެއުރެންގެ ވެރިރަސްކަލާނގެ އެއުރެންނަށް ތެދުމަގު ދައްކަވާނެތެވެ. نعمة ގެ ސުވަރުގެތަކުގައި، އެއުރެންގެ ދަށުން ފެންކޯރުތައް ހިނގަހިނގާ ހުންނާނެތެވެ.\nއެތާނގައި، އެއުރެންގެ دعاء އަކީ [سبحانك اللّهم] އެވެ. އޭ ހައްދަވާ ބޮޑުކުރެއްވި ރަސްކަލާކޯއެވެ! އިބަރަސްކަލާނގެއަށް އަޅަމެން تسبيح ދަންނަވަމެވެ. އަދި އެތާނގައި، އެއުރެންގެ تحيّة އަކީ، [سلام] އެވެ. އަދި އެއުރެންގެ دعاء ގެ ނިންމުމަކީ، [الحمد للَّه رب العالمين] އެވެ. حمد ހުރީ عالم ތަކުގެ ވެރި اللَّه އަށެވެ.\nހެޔޮކަމާއި، ثواب އަވަސްކޮށްދެއްވުމަށް މީސްތަކުން އެދޭހިނދު، އެކަން އަވަސްކޮށްދެއްވާ ފަދައިން، اللَّه އެއުރެންނަށް ނުބަޔާއި، عقاب އަވަސްކޮށްދެއްވާނަމަ، އެއުރެންގެ أجل ޖެހި، އެހިނދު އެހިނދަށް ނިމިއްޖައީހެވެ. ފަހެ، (قيامة ދުވަހުން) ތިމަންރަސްކަލާނގެއާ ބައްދަލުވާން ނޭދޭމީހުން އެއުރެންގެ ފުރެދުމުގައި، ދެފުށު އެޅިއެޅިތިބޭ حال، އެއުރެން ދޫކޮށްލައްވައި، ބައިތިއްބަވާހުށީމެވެ.\nއަދި އިންސާނާއަށް އުނދަގުލެއް ޖެހިއްޖެނަމަ، އޮށޯވެ އޮވެގެން ނުވަތަ އިށީނދެ އިނދެގެން، ނުވަތަ ކޮޅަށް ހުރެގެން، ތިމަންރަސްކަލާނގެ حضرة އަށް دعاء ކުރެތެވެ. ފަހެ، ތިމަންރަސްކަލާނގެ އެމީހެއްގެ ކިބައިން އެ އުނދަގޫ ފިއްލަވައިފުމުން، އޭނާ (އެދާ މަގުން) ހިނގައިދެއެވެ. އުނދަގުލެއްޖެހިގެން ތިމަންރަސްކަލާނގެ حضرة އަށް دعاء ވެސް ނުކުރާކަހަލައެވެ. كافر ންނަށް އެއުރެން ކޮށްއުޅުނު عمل ތައް ޒީނަތްތެރިި ކުރައްވާފައިވަނީ އެފަދައިންނެވެ.\nއަދި ހަމަކަށަވަރުން، ތިޔަބައިމީހުންގެ ކުރީގެ أمّة ތަކުގެ މީހުންގެ ގާތަށް معجزات ތަކާއިގެން رسول ން ވަޑައިގަތުމުން، އެއުރެން އަނިޔާވެރިވީހިނދު، އެ أمّة ތައް ހަލާކު ކުރައްވައި ނެތިކުރެއްވީމެވެ. އެއުރެންނީ إيمان ވާނޭ ބަޔަކު ކަމުގައި ނުވެތެވެ. ކުށްވެރިވި މީހުންނަށް، ތިމަންރަސްކަލާނގެ ޖަޒާ ދެއްވަނީ އެފަދައިންނެވެ.\nދެން އެއުރެންގެ ފަހުން ބިމުގައި خليفة އިން ކަމުގައި ތިމަންރަސްކަލާނގެ ތިޔަބައިމީހުން ލެއްވީމެވެ. އެއީ ތިޔަބައިމީހުން ކަންތައްކުރަނީ ކޮންފަދައަކުންތޯ ބެއްލެވުމަށްޓަކައެވެ.\nއަދި އެއުރެންނަށް ތިމަންރަސްކަލާނގެ آية ތައް بيان ވެގެންވާ ގޮތުގައި ކިޔަވައިދެއްވާހިނދު، ތިމަންރަސްކަލާނގެއާ ބައްދަލުވުމަށް ނޭދޭމީހުން ބުނެތެވެ. ތިޔަނޫން އެހެން قرآن އެއް ގެނެސްދެއްވާށެވެ! ނުވަތަ އެ قرآن އަށް ބަދަލުގެނެސް ދެއްވާށެވެ! ކަލޭގެފާނު ވިދާޅުވާށެވެ! ތިމަންކަލޭގެފާނު އަމިއްލަފުޅަށް އެ ބަދަލުކުރުމަކީ، ތިމަންކަލޭގެފާނަށް އޮތްކަމެއް ނޫނެވެ. ތިމަންކަލޭގެފާނަށް އިއްވަވާ وحى އަށް މެނުވީ، ތިމަންކަލޭގެފާނު تبع ވެވަޑައެއް ނުގަންނަވަމެވެ. ތިމަންކަލޭގެފާނުގެ ވެރިރަސްކަލާނގެއަށް ތިމަންކަލޭގެފާނު އުރެދިއްޖެނަމަ، ބޮޑުވެގެންވާ ދުވަހެއްގެ عذاب އަށް ހަމަކަށަވަރުން، ތިމަންކަލޭގެފާނު ބިރުވެތިވެވަޑައިގަންނަވަމެވެ.\nކަލޭގެފާނު ވިދާޅުވާށެވެ! اللَّه އިރާދަކުރެއްވިނަމަ، ތިމަންކަލޭގެފާނު އެ آية ތައް ތިޔަބައިމީހުންނަށް ކިޔައެއް ނުދެއްވީމުހެވެ. އަދި އެކަލާނގެ ތިޔަބައިމީހުންނަށް އެ آية ތަކެއް ނުވެސް އެންގެވީހެވެ. ފަހެ، މީގެކުރިން ތިޔަބައިމީހުންގެ ތެރޭގައި އެތައްދުވަހެއް ވަންދެން (އެބަހީ: ސާޅީސް އަހަރު ވަންދެން) ހަމަކަށަވަރުން، ތިމަންކަލޭގެފާނު ހުންނެވީމެވެ. (މިބާވަތުގެ ވާހަކައެއް ނުދައްކަވަމެވެ.) ފަހެ، ތިޔަބައިމީހުންނަކަށް ނުވިސްނޭހެއްޔެވެ؟\nاللَّه އާމެދު ހަދައިގެން ދޮގެއް ބުނިމީހަކަށްވުރެ، ނުވަތަ އެކަލާނގެ آية ތައް ދޮގުކުޅަ މީހަކަށްވުރެ، އަނިޔާވެރިކަންބޮޑު މީހަކީ ފަހެ، ކާކުހެއްޔެވެ؟ ހަމަކަށަވަރުން، ކުށްކުރާ މީހުން ނުދިނޭނެތެވެ.\n0 ... 127.1 128.1 129.1 130.1 131.1 132.1 133.1 134.1 135.1 136.1 138.1 139.1 140.1 141.1 142.1 143.1 144.1 145.1 146.1 ... 623


އަންހެނުަންނަށް ހާއްސަ ފެސްޓިވަލެއް މެޑަމް ފާތުން ބާއްވަނީ – Dhuvas Online\nފަސްޓް ލޭޑީ ފާތިމަތު އިބްރާހިމް -- ފޮޓޯ: އަސުރުމާ\nއަންހެނުަންނަށް ހާއްސަ ފެސްޓިވަލެއް މެޑަމް ފާތުން ބާއްވަނީ\nއަންހެނުންގެ ތަފާތު ހުނަރު ދައްކާލުމަށް ފަސްޓް ލޭޑީ ފާތިމަތު އިބްރާހިމް ހާއްސަ ފެސްޓިވަލެއް ބާއްވަން ނިންމަވައިފި އެވެ.\nމި ފެސްޓިވަލާއި ގުޅޭގޮތުން ނޫސްވެރިންނަށް މައުލޫމާތު ދެއްވަމުން ފެސްޓިވަލް އިންތިޒާމް ކުރުމުގައި އިސްކޮށް އުޅޭ ޒީނާޒު އަދުނާން ވިދާޅުވީ އަގު ހުރި އިނާމުތަކަކާއި އެކު ކުރިޔަށް ގެންދާ މި ފެސްޓިވަލް އޮންނާނީ ކަލާފާނު ސްކޫލްގައި ކަމަށެވެ. މި ފެސްޓިވަލްުގައި ބައިވެރި ކުރެވޭ ތަކެއްޗަށް ވަނަ ދޭގޮތަށް ހަމަޖެހިފައިވާއިރު އެއް ވަނައަށް ދާ ފަރާތަކަށް އެއް ލައްކަ ރުފިޔާ، ދެވަނައަށް ދާ ފާރާތަކަށް 75 ހާސް ރުފިޔާ އަދި ތިން ވަނައަށް ދާ ފަރާތަކަށް 50 ހާސް ރުފިޔާ ދިނުމަށް ހަމަޖެހިފައިވެ އެވެ.\nމި ފެސްޓިވަލްގައި ހަތަރު ދާއިރާއަކުން އަންހެނުންނަށް ތަކެތި ބައިވެރި ކުރެވޭނެ އެވެ. އެއީ ކްލަބް ޖަމިއްޔާތަކާއި އަންހެނުންގެ ކޮމެޓީތަކުންނާއި ހާއްސަ އެހީއަށް ބޭނުންވާ އަންހެން ކަނބަލުންގެ އިތުރުން ވަކިވަކި އަންހެން ކަނބަލުން ނަށެވެ.\nމި ހަތަރު ދާއިރާއިން 21 ކެޓަގަރީން ތަފާތު އެއްޗެހިތައް ހުށަހެޅޭނެ އެވެ. އެގޮތުން އަންހެނުންގެ އަތްތެރި މަސައްކަތާއި ގޭގޭގައި ތައްޔާރުކުރާ ތަފާތު ތަކެތި ހުށަހެޅޭނެ ކަމަށާއި މި ހަރަކާތުގައި ކޮންމެ އުމުރެއްގެ އަންހެނަކަށް ވެސް ބައިވެރިވެވޭނެ އިންތިޒާމް ކުރާ ފަރާތުން ބުނެ އެވެ.\nމި ފެސްޓިވަލް ކުރިޔަށް ގެންދިއުމަށް ހަމަޖެހިފައިވަނީ އަންނަ ޑިސެމްބަރު މަހުގެ 22 ން 26 ގެ ނިޔަލަށެވެ.


އެޑްމިން – Page 291 – Liyuntheringe Gulhun\nVisitors online  330:users  0guests  298bots  32The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nދިވެހި ރަސްކަމަށްވުރެ ……. (3)\n23 މޭ 20124 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 4272\n“މުލަކު ދިގަލަގެދަރު އާމިނާ މަނިކެފާނު ފެނުކައްކައި ނުކައި އެއްލާލައިފައި އޮންނަ ކަހަނަލަކޮޅެއް ވެސް، ދިވެހި ރަސްކަމަށްވުރެ، އަޅުގަނޑަށް މާ ރަނގަޅެވެ.”\n______ ޙާޖީ ބަންޑާރައިންގެ ދަރިކަލުން ޢަބުދުﷲ ޙިލްމީ، މަދަރުސާދޮށުގެ، ގދ.ތިނަދޫ\n(23 މެއި 2012(ބުދަ) އާ ގުޅޭ)\nޢަލިމަނިކުފާނާއި އާމިނާ މަނިކުފާނުގެ ދަރިކޮޅު އަދި ހޯދިފައިނުވެއެވެ. މިއަދާއިހަމައަށް ފާހަގަކުރެވެނީ މޫސާ މަނިކުފާނުގެ ކޮނޑޭ ޢަލިމަނިކުފާނުގެ ދަރިކޮޅެވެ. މޫސާ މަނިކުފާނުގެ މުޙައްމަދު މަނިކުފާނުގެ ދަރިކޮޅުވެސްވަނީ “ނަޑާލި”ވެފައެވެ.\nއުޅެއުޅެ ނުގަނެވުނު ބޫޓު!\n23 މޭ 20125 ޚިޔާލުބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 9822\nއަޙްމަދް ސަމީރު އަލީ މާ ބޯކޮށް ވާރެވެހުނު ދުވަހަކު އަޅުގަނޑު އަރަން ގެންގުޅުނު ބޫޓު ތެމި ފޯވެއެއްޖެއެވެ. އެއް ކިބައިން ބޮޑުވައި އިނގިލި، އަނެއް ކިބައިން އެންމެ ކުޑަކުޑަ، ކުޑަވައި އިނގިލިވެސް އެއްލޯ ދިިއްކޮށްލާފައި ބޭރު ބަލަން ފަށައިފިއެވެ. މިހާރު ބޫޓު ތަތްކޮށްފައި މިހުންނަނީ، ސިޔާސީ މީހުންގެ ޕޯސްޓަރުތައް ތަތްކުރާކަހަލަ ތެރަހުންކަމަށް ތުހުމަތު ކުރީމަ ގޯސްވާނީ އެހެން ހިތަށް އެރި މީހާ ވިއްޔާއެވެ!\nތަބްރޭޒީތޯ؟ ނުވަތަ ބަރުބަރީތޯ؟\n23 މޭ 20126 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 4725\nދިވެހިރާއްޖެ އިސްލާމް ކުރެއްވީ ކޮން ބޭކަލެއް؟\nދިވެހިރާއްޖޭގެ ރައްޔިތުން އިސްލާމް ދީން ގަބޫލު ކުރުމަކީ ދިވެހި ތާރީހުގެ މުޅިން އައު ބާބެއްގެ ފެށުމެވެ. ތާރީހުގެ މި މުހިއްމު ބާބަށް ބަލާލާއިރު، ދިވެހިރާއްޖެއަށް އިސްލާމް ދީން ގެންނެވި ބޭކަލަކާ މެދު ވަނީ ހިލާފު އުފެދިފައެވެ. މި ކަމުގައި ބުރަ ވާން ވީ ކޮން ކޮޅަކަށް ހެއްޔެވެ؟ މި ކަމާ މެދު ސުވާލު ކުރައްވަމުން، މަޝްހޫރު ތާރީހު އިލްމުވެރިޔާ އަލްއުސްތާޒު މުޙައްމަދު އިބްރާހީމް ލުޠްފީ ލިޔުއްވާފައި ވަނީ ދިވެހި ރަސްކަމަށްވުރެ…… (2)\n22 މޭ 20123 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 3807\n(21 މެއި 2012(ހޯމަ) އާ ގުޅޭ)\nއެރަދުން ޝަހީދުކުޅައުމަށް ފަހު ދާދިފަހަކާ ޖެހެންދެން ވެސް ކާބޯތަކެތީގެ ގޮތުން ކިތަންމެ ދައްޗަސް ރާއްޖޭގެ މީހުންއުޅޭ ގިނަ ގޭގޭގައި ކޮންމެއަހަރަކު ޙާޖީ ބަންޑާރައިންގެ އަހަރުމަތިފުޅު ފާހަގަކޮށް (ފާތިޙާ ކިޔަވައި) އުޅުނުކަމީ ދިވެހީންގެ ގިނަމީހުން އެރަދުންދެކެ ވަރަށްބޮޑަށް ލޯބިވީކަމުގެ ދަލީލެކެވެ. ޖަޕާނު މީހެއްގެ ނަޒަރުގައި ބަށިކުޅުން\n21 މޭ 20123 ޚިޔާލުބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 10330\nޖަޕާނު މީހެކޭ ބުނުމުން އަޅުގަނޑުމެންގެ ގިނަ މީހުންގެ ހިތަށް ތަސައްވަރުވެގެން ދާނީ، އެމީހަކީ ވަރަށް މަޑުމައިތިރި، އެހާމެ ވިސްނުންތޫނު އަދި އެހާމެ އަޚްލާގު ރަނގަޅު މީހެއްގެ ގޮތުގައެވެ. ޖަޕާނުގައި ތިން ހަފުތާ ހޭދަކޮށްލުމުގެ ފުރުސަތެއް އަޅުގަނޑަށް ވެސް ލިބިފައިވާތީ އަޅުގަނޑަކީވެސް ކުރިންދެންނެވުނު ރީތި ސިފަތައް އެމީހުންގެ ކިބައިގައި ހުންނަ ކަމަށް ހެކިބަސްދޭން ޖެހިލުންވާނެ މީހެއްނޫނެވެ. ރަންނަމާރިއަކީ ދަރުމަވަންތަ ރަސްގެފާނު ކަމަށް ތުހުމަތުކުރެވޭނެ ހަމަ އެއްވެސް ޤަރީނާއެއް ނުދެއްކޭނެ އެވެ.\n21 މޭ 20122 ޚިޔާލުތާރީޚާއި ސަގާފަތު, ސަގާފަތުއެޑްމިން\nކިޔާފައިވާ ޢަދަދު: 10143\nދިވެހި ރާއްޖޭގެ އެންމެހާ ރައްޔިތުންނަށް އިސްލާމްދީނުގެ މަތިވެރި ހިދާޔަތު ލިބުނުތާ އަށް ސަތޭކަ އޮނަތިރީހަކަށް އަހަރުވެއްޖެ އެވެ. މި ބޮޑު ބަދަލަކީ ދިވެހިންނަށް ލިބުނު އެންމެ މަތިވެރި ކާމިޔާބި އެވެ. އެއީ ދިވެހި ރާއްޖެއަށް އައި އެންމެ ބޮޑު އިންޤިލާބެވެ. ދިވެހި ރަސްކަމަށްވުރެ…….\n20 މޭ 20121 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 6810\n“މިއަދާ ޖެހެންދެން ރާއްޖޭގެ ތާރީޚު ލިޔުމަކީ ވެރިކަމުގެ ދާއިރާއިން ކުރަމުން އައި ކަމެކެވެ. ތާރީޚު ލިޔާ ފަރާތަކަށް އެތާރީޚް އޮޅުންފިލުވައިދީ ހަދަނީ އެ ދާއިރާއިންނެވެ. ލިޔުމުގެ މަސައްކަތް ކުރަނީވެސް އެ ދާއިރާއެއްގެ މުވައްޒަފުންނެވެ. މިހެންވުމުން ތާރީޚް އޮތީ ޤައުމީ ތާރީޚަށްވުރެ ބޮޑަށް ވެރިކަމުގެ ތާރީޚުކަމުގައި ވެފައެވެ. ވެރިކަމުގެ ފަރާތުން ޖެއްސި ކުލައެއް އޭގައި ޖެހިފައެވެ.”\n———- މުޙައްމަދު އިބްރާހީމް ލުޠުފީ، މުޚްތަޞަރު ތާރީޚު ދީބާމަޙަލް\n“ފޮތުގެ ތަޢާރުފު” ނުވަތަ “ފޮތެއްގެ ތަޢާރުފު” ލިޔުމުގައި ޚިޔާލުކުރެވިދާނެ ކަންތައްތަކެއް\n20 މޭ 2012ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 9909\nޢަބްދުލްޢަޒީޒު ޖަމާލު އަބޫބަކުރުފޮތުގެ ތަޢާރުފު ލިޔާނެ ގޮތާ ބެހޭ ގޮތުން ތަންކޮޅެއް ކުރިން އަޅުގަނޑު (މި ސައިޓްގައި) ލިޔެފައިވާނެ އެވެ. މި ގޮތުން ފޮތުގެ ތަޢާރުފެއް ލިޔާއިރު ތިމާ އަށް ކިޔުނު ފޮތަކާ ބެހޭ ގޮތުން ފުންކޮށް ވިސްނައި އެ ފޮތުގެ މަޢުލޫމާތު ހުށަހަޅައިދޭނެ ގޮތްތަކެއް ވެއެވެ. ޤައުމީ މުޤައްރަރުގެ ހިޔަނި ‘ފަތާފެންގަނޑަށް’\n20 މޭ 20121 ޚިޔާލުބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 9563\nއަޙްމަދް ސަމީރު ޢަލީއަޅުގަނޑަކީ ވަގުތު ލިބުނުވަރަކުން، މާލޭގެ ދެކުނުފަރާތުގައި މީހުން ފަތައި ކަސްރަތު ކޮށްލަން ހުސްކޮށްފައި އޮޮންނަ މޫދަށް ވަރަށް ގިނައިން އެރޭ މީހެކެވެ. މިހެން އުޅުމުގެ ތެރޭގައި ދިމާވާކަންކަން ލިޔެ ޝާއިއު ކުރެވޭނެ ގޮތެއްވެސް މިހާރު ހަމަޖެހިފައި އޮތުމުން އަޅުގަނޑަށް ފާހަގަވި ކަމެއް ލިޔެ ތިޔައަރިސްތަކަށް ހުށަހަޅައިލާނަމެވެ.\nކިޔާފައިވާ ޢަދަދު: 7940\nދިވެހިވަޒަންބަހުރުވައިގެ ބާވަތްތައް އެއްބާވަތް އަނެއް ބާވަތާ ވަކިކުރެވެނީ ކިހިނެއް، ކޮން ގޮތަކުން، ކޮންކަހަލަ ސިފަތަކަކުން؟\nފަތުޙުﷲ އަޙްމަދު ރަޝީދު، މޫރިތިގެ، ހއ.އިހަވަންދޫ ފެށުން\nބަހެއް މުއްސަނދިވެ ފުރާފުރިހަމަވާ ކަމަށް ބެލެވޭ އުޞޫލުތަކުގެ ތެރެއިން، މިނާ އެއް މިންގަނޑަކީ އެބަހެއްގެ އަދަބިއްޔާތުގެ މުއްސަނދިކަމެވެ. އަދިބިއްޔާތުގެ ބާވަތްތަކުގެ މުއްސަނދިކަމެވެ. އެހެނީ، ނަޘްރުގެ އިމުންބޭރު ބާވަތްތައް ނުވަތަ ނަޒުމުގެ މިންގަނޑުތަކަށް ފެތޭ ބާވަތްތައް ހިމެނުމަކީ އަދަބިއްޔާތުގެ މުއްސަނދިވާ ކަމަށް ބެލެވޭ މިންގަނޑެކެވެ. 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288…289290291292293…294295296297298299300301302ފަހުގެކުރީގެ


Hotel Jen In Plastic Kothalhu Beynun Kurun Huhtaalany - Vaguthu\nހޮޓެލްް ޖެން އިން ޕުލާސްޓިކް ކޮތަޅު ބޭނުން ކުރުން ހުއްޓާލަނީ\nހޮޓެލް ޖެންގައި ބޭއްވި ރަސްމިއްޔާތުގެ ތެރެއިން - ވަގުތު އިމޭޖެސް: އަމީން ފަހުމީ\nކޮންމެ އަހަރެއްގެ ޖޫން ތިން ވަނަ ދުވަހު ފާހަގަ ކުރަމުން އަންނަ އިންޓަނޭޝަނަލް ޕްލާސްޓިކް ފްރީ ދުވަހާ ގުޅުވައިގެން ހޮޓެލް ޖެން އިން ޕުލާސްޓިކް ކޮތަޅު ބޭނުންކުރުން ހުއްޓާލަން ނިންމައިފިއެވެ.\nހޮޓެލް ޖެން ގައި މިއަދު ބޭއްވި ރަސްމިއްޔާތުގައި ވާހަކަ ދައްކަވަމުން ހޮޓެލް ޖެން ގެ މާކެޓިންގް އެންޑް ކޮމިއުނިކޭޝަން މެނޭޖަރ ނީނާ މުހަންމަދު ވިދާޅުވިގޮތުގައި ހޮޓެލް ޖެން ގެ ފަރާތުން ބޭނުންކުރަމުން ދާ ޕުލާސްޓިކް ކޮތަޅު ހުއްޓާލުމަށް ފަހު ތިމާވެއްޓާ ރައްޓެހި ކަރުދާސް ކޮތަޅަށް ބަދަލުކުރުމުގެ މަސައްކަތް ކުރަމުން ދާކަމަށެވެ.\nއެގޮތުން އެންމެ ފުރަތަމަ އިންޓަނޭޝަނަލް ޕްލާސްޓިކް ފުރީ މަންތް އާ ގުޅުވައިގެން އެ ހޮޓަލުގައި ޓޭކްއަވޭ އަދި އެހެނިހެން ކަންކަމަށް ބޭނުންކުރަމުން ދާ ޕުލާސްޓިކް ކޮތަޅު ބޭނުން ކުރުން ހުއްޓާލެވިފައިވާ ކަމަށް ވިދާޅުވިއެވެ.\n"ޓޭކް އަވޭ އާ ހުރިހާ އެއްޗެއް އަޅުގަނޑުމެން މި އަންނަނީ ޕެޕާ ބޭގްކޮށް. ވުމާ އެކު އަޅުގަނޑުމެން ޕުލްޖް ނަގާ ސުޓާފުން ވެސް އިންވޯލް ކޮށް އެމީހުން ގެ ޑެއިލީލައިފް ގަ ގެންގުޅޭ ޕުލާސްޓިކް އާދުރުކުރުމަށް ނެގި ޕްލެޖް އެއް މީ" ނިނާ ވިދާޅުވިއެވެ.\nނީނާ އިތުރަށް ވިދާޅުވިގޮތުގައި ހޮޓެލްް ޖެން އިން އިސްނަގައިގެން މިދިޔަ އަހަރު ވެސް ވަނީ މިފަދަ ހަރަކާތެއް ކުރިޔަށް ގެންގޮސްފައިވެއެވެ.\n" ޕާލޭ އެންޖީ އޯއާއި ގުޅިގެން އަޅުގަނޑުމެންގެ ހޮޓެލް ގެ ރީސައިކަލް ޕުލާސްޓިކް ފުޅި ޕާލޭ އަށް ފޮނުވަން. އެބޭފުޅުން އެތަކެތި ބޭނުން ކޮށްގެން އެކި ކަހަލަ ތަކެތި އެބައުފައްދާ. ބޫޓު ، ހެދުމާ ،ޓީޝާޓު ވެސް އެބަ އުފައްދާ " ނީނާ ވިދާޅުވިއެވެ.\nއެގޮތުން މިދިޔަ އަހަރުގެ ޑިސެމްބަރާ ހަމައަށް 380 ކިލޯ ޕުލާސްޓިކް ހޮޓެލް ޖެން މެދުވެރިކޮށް ޕާލޭއަށް ފޮނުވާފައިވާކަމަށް ވިދާޅުވިއެވެ.\nހޮޓެލް ޖެން އިން ވެސް ޕްލާސްޓިކް މަދުކުރުމުގެ ގޮތުން ޕްލާސްޓިކް ކޮތަޅު ބޭނުން ކުރުން ހުއްޓާލަން ނިންމަވާފައި ވާއިރު ރާއްޖޭގެ ހުރިހާ ސްކޫލްތަކުގައި ވެސް ވަނީ ޕްލާސްޓިކް ބޭނުންކުރުން ހުއްޓާލާފައެވެ.\nޖުލައި 4, 2018 07:02\nޙަނދާންވަނީ މީގެ ދެތިން އަހަރު ކުރިން އިސްލާމިކް މިނިސްޓްރީއަށް ހޮޓެލްޖެންއިން ހަދިޔާކުރި ކާޕެޓް މަތިން.\nޖުލައި 4, 2018 17:34\nތަނުގައި އަޅާ ބާކޮށްފާ ދިނީ މިސްކިތުގައި އަޅަންދޯ؟ އާން! މަވެސް މިހާރު އެބަހަނދާންވޭ. އެކާޕެޓަށްވީ ގޮތެއްވެސް ނޭގެ. ގާމުވެސް އެއްވެސް މިސްކިތެއްގާނާޅާ.\nޖުލައި 4, 2018 17:31\nހޮޓެލް ޖެންގާ ޕްލާސްޓިކް ކޮތަޅު ބޭނުން ނުކުރުމުން، ސްކޫލް ތަކަށް ޕްލާސްޓިކް ފުޅި ނުގެންދިއުމުން. ޕްލާސްޓިކް ބޭނުންކުރުން މަދުވޭބާ؟ ކޮތަޅު ރާއްޖެއަށް އެތެރެކުވޭވަރު މަދެއްނުވޭ. ޕްލާސްޓިކް ފުޅީގައި ފެންއުފައްދާވަރު މަދެއްނުވޭ. އެހެންވީމާ ތިމާވެއްޓަށް ތިކަމުންކުރާއެއްވެސް ފައިދާއެއްނެތް. ސްކޫލަށްގެންދަން ކޮންމެކުއްޖަކަށްވެސް ގަންނަނީ ޕްލާސްޓިކް ފެންފުޅިއެއް. އެމިއަޅަނީ އެހެންފުޅިއަކަށް . ޕްލާސްޓިކްފުޅި އެއްލާަނީ މަގުމައްޗަށް .ނޫނީ އެދަނީ ޑަސްބިމަށް. އެހެންވީމާ މިކަން މިވަނީ ޖޯކަކަށް. ފެންއުފައްދާމީހުން ޕްލާސްޓިކް ފުޅީގައި ފެން ބަންދު ކުރާހާ އިރަކު ޕްލާސްޓިކް ފުޅިބޭނުންކުރުންމަދެއްނުވާނެ.\nޖުލައި 9, 2018 04:24\nހެެެެއްވާ ކަމަކީ ކަސްޓަމްސް އިން ޕްލާސްޓިކް އަށް ޑިއުޓީ ނަގާ ގޮތް.\nކޮތަލުގަ ނުވަތަ ޕްލާސްޓިކް ގަ ބަންދު ކޮށފަ ހުންނަ ތަކެތިން ޑިއުޓީ ބޮޑު ކުރުން މުހިންމު..


iheaven ge ummeedhu aakuramun Shainee aai Saeedu Saudi ah\nއައިހެވަންގެ އުންމީދު އާކުރަމުން ޝައިނީ އާއި ސައީދު ސައޫދީއަށް\nއިކޮނޮމިކް މިނިސްޓަރު މުހައްމަދު ސައީދު (ވ) ގައި ފިޝަރީޒް މިނިސްޓަރު ޑރ. މުހައްމަދު ޝައިނީ.--އަވަސް ފޮޓޯ\nއިހަވަން ދިއްޕޮޅުގައި ތަރައްގީކުރާ "އައި ހެވަން" މަޝްރޫއު ވަރަށް އަވަހަށް ފެށުމަށް އުންމީދު އާކުރަމުން ސައޫދީ ސަރުކާރާއެކު މުހިންމު މަޝްވަރާތަކެއް ފެށުމަށް އިކޮނޮމިކް މިނިސްޓަރު މުހައްމަދު ސައީދާއި ފިޝަރީޒް މިނިސްޓަރު ޑރ. މުހައްމަދު ޝައިނީ ސައޫދީ އަރަބިއްޔާއަށް ފުރާވަޑައިގެންފި އެވެ.\nމި ދަތުރުފުޅާ ބެހޭ ގޮތުން އިބްރާހިމް އިންޓަނޭޝަނަލް އެއާޕޯޓް (އައިއެންއައިއޭ) ގައި ބޭއްވި ނިއުސް ކޮންފަރެންސެއްގައި އިކޮނޮމިކް ކައުންސިލްގެ ކޯޗެއާ ޝައިނީ ވިދާޅުވީ މި މަޝްރޫއު ކުރިއަށް ގެންދިއުމަށް ސައޫދީ ސަރުކާރާއެކު ޝައްކެއް ނެތް މިންވަރަށް އެއްބަސްވުމަށް އާދެވިފައވާ ކަމަށެވެ.\nޝައިނީ ވިދާޅުވީ މި މަޝްރޫއު ކުރިއަށް ދާނީ ސައޫދީ އިންވެސްޓްމަންޓް ފަންޑުން އިސްނަގައިގެން ކަމަށެވެ.\n"މިހާތަނަށް ކުރާ މަޝްވަރާތައް ކުރަނީ ސައޫދީ ސަރުކާރާ. މިގޮތުން މިކަމުގައި ހަރަކާތެރިވަނީ ސައޫދީ އިންވެސްޓްމަންޓް ފަންޑާ ސައޫދީ ފަންޑުން. މިހާރު ލިބިފައިހުރި ލޯނުތަކަށް ބަލައިފިނަމަ އެއާޕޯޓުގެ ތަރައްގީއަށް މި ލިބިފައި ހުރި ލޯނުތައް ދީފައިހުރީ ސައޫދީ ފަންޑުން. އައި ހެވަން ޕްރޮޖެކްޓަށް އިސްނަގައިގެން އުޅުނީ ސައޫދީ ފަންޑުން،" ޝައިނީ ވިދާޅުވި އެވެ.\nމިނިސްޓަރު ވިދާޅުވީ މި ދަތުރުގައި އިތުރު ޕްރޮޖެކްޓެއްގައި ސޮއިކުރުމަށް ނޯންނާނެ ކަމަށާއި، ދެން އަންނާނީ މި ޕްރޮޖެކްޓަށް އެޕްލިކޭޝަންތައް ކަމަށެވެ.\n"އިރާދުކުރެއްވިއްޔާ ދެން އަންނާނީ އެޕްލިކޭޝަން. ދެން އެސްއީޒީ ގާނޫނުގެ ދަށުން ކުރިއަށް ދާނީ،" ޝައިނީ ވިދާޅުވި އެވެ.\nއެސްއީޒެޑްގެ ޗެއާ އިކޮނޮމިކް މިނިސްޓަރު ސައީދު ވިދާޅުވީ މަޝްރޫއާއި ގުޅޭ ގޮތުން ދެ ގައުމު ދެމެދުގައި މުހިންމު ވާހަކަތަކެއް ދެކެވިފައި ކަމަށާއި، ދެ އަހަރު ތެރޭ އައި ހެވަން ފަދަ މަޝްރޫއެއްގެ ފެށުމާ ގާތަށް އާދެވުމަކީ ބޮޑު ކުރިއެރުމެއް ކަމަށެވެ.\n"ކުރިން ދެއްކި ޓްރާންސްޝިޕްމަންޓް ބަނދަރުގެ ވާހަކަ އާއި ބަލްކް ބްރޭކިންގެ ވާހަކަ އާއި ރިއަލް އެސްޓޭޓާ ގުޅުންހުރި މަޝްރޫއުތައް ގެންދެވިދާނެކަން. އެކަންވާނީ ސާބިތުކޮށްދީފަ. މި ދަތުރުގައި ބޮސްޓަން ކޮންސެލްޓެންސީ އާއި މެކެންޒީ ވެސް ބައިވެރިވެ ވަޑައިގަންނަވާނެ. މީގެ އިތުރުން އެކި ޓެކްނިކަލް ބޭފުޅުންވެސް ބައިވެރިވާނެ. މީގެން އެނގެނީ މި ޕްރޮޖަކްޓް ފަށަން ކައިރިވެއްޖެކަން،" ސައީދު ވިދާޅުވި އެވެ.\nޑރ. މުހައްމަދު ޝައިނީ މުހައްމަދު ސައީދު އައިހެވަން + ރައީސް އަބްދުﷲ ޔާމީން\nއިހަވަންދިޕޮޅު ތަރައްގީ ކުރުމުގެ ހިތްވަރެއް އެމްޑީޕީގަ ނެތް: ސައީދު\nސައީދާއި ޝައިނީގެ މަރުހަބާ ޝަހީމަށް


ސުޕްރީމް ކޯޓުގެ ނިންމުންތަކާއި ގުޅޭ ގޮތުން ހާޒިރު ކުރުމުގެ ބާރު ޖޭއެސްސީއަށް ލިބިގެނެއް ނުވޭ، ހާޒިރު ނުވާނަން: އުއްތަމަ ފަނޑިޔާރު | | Sangu News\nސުޕްރީމް ކޯޓުގެ ނިންމުންތަކާއި ގުޅޭ ގޮތުން ހާޒިރު ކުރުމުގެ ބާރު ޖޭއެސްސީއަށް ލިބިގެނެއް ނުވޭ، ހާޒިރު ނުވާނަން: އުއްތަމަ ފަނޑިޔާރު\n16 އޮކްޓޯބަރ 2019 - 08:44\nކޮމިޝަނަށް ހާޒިރު ކުރުމުގެ ބާރެއް ޖޭއެސްސީއަށް ލިބިގެންނެއް ނުވެ، އުޒުރުވެރިވަން: އުއްތަމަ ފަނޑިޔާރު - ފޮޓޯ: މިހާރު އޮންލައިން\nޖުޑީޝަލް ސާވިސް ކޮމިޝަން (ޖޭއެސްސީ) އިން ބަލަމުންދާ މައްސަލައަކާ ގުޅިގެން ސުޕްރީމް ކޯޓުގެ ބައެއް ފަނޑިޔާރުން އެ ކޮމިޝަނަށް ހާޒިރު ކުރަން އަންގާފައިވާއިރު އެއީ ޖޭއެސްސީއަށް ލިބިގެންވާ ގާނޫނީ ބާރެއް ނޫން ކަމަށް ވިދާޅުވެ ކޮމިޝަނަށް ހާޒިރުވުމަށް އުއްތަމަ ފަނޑިޔާރު ޑރ. އަހްމަދު އަބްދުﷲ ދީދީ އުޒުރުވެރިވެވަޑައިގަންނަވާ ކަމަސް ވިދާޅުވެ ޖޭއެސްސީއަސް ސިޓީފުޅެއް ފޮނުއްވައިފިއެވެ.\nމިފަދަ ސިޓީއެއް ލިބިފައިވާކަން ޖޭއެސްސީއިންވެސްވަނީ ކަށަވަރުކޮށްދީފައެވެ.\nޖޭއެސްސީއިން ސުޕްރީމް ކޯޓުގެ ތިން ފަނޑިޔާރެއްގެ ސުލޫކީ މައްސަލަ ބެލި އެވެ. އެއީ އުއްތަމަ ފަނޑިޔާރު އަހުމަދު އަބްދުﷲ ދީދީ އާއި ފަނޑިޔާރު އާދަމް މުހައްމަދާއި ފަނޑިޔާރު އަބްދުﷲ އަރީފްގެ މައްސަލަ އެެވެ. އެމައްސަލަ ނިންމައި ޖޭއެސްސީއިން ވަނީ އެ ތިން ފަނޑިޔާރުންނަށް ނަސޭހަތް ދޭން ނިންމާފަ އެވެ.\nސުލޫކީ މައްސަލައް ބަލަން ނިންމާފައިވުމާއި ގުޅޭގޮތުން ފަނޑިޔާރުންނަށް ދޭ ނޯޓިސްގެ ނަމުުގައި ޖުޑީޝިއަލް ސާވިސް ކޮމީޝަނުން 13 އޮކްޓޯބަރުގައި ފޮނުވި ސިޓީއާއި ހަވާލާދީ އުއްތަމަ ފަނޑިޔާރު ވިފާޅުވެފައިވަނީ ކޮމިޝަނުން ބަލަން ނިންމި މައްސަލަތަކުގެ ތެރޭގައި 15 ކަމެއް ހިމަނާފައިވާއިރު އޭގެ ތެރޭގައި ޖޭއެސްސީގެ ދުސްތޫރީ މެންޑޭޓުގެ ދަށުން އެ ކޮމިޝަންއަށް ބެލުމުގެ ބާރު ލިބިގެންވާ ސުލޫކީ މައްސަލައެއް ނެތް ކަމަށެވެ. އަދި އެއިން ކޮންމެ ކަމަކީވެސް ދިވެހި ރާއްޖޭގެ ސުޕްރީމް ކޯޓުގެ ފަނޑިޔާރުގެ މަޖިލީހުން ގަޟާއީ ގޮތުން ނިންމާފައިވާ ނިންމުމެއް ކަމަށް އުއްތަމަ ފަނޑިޔާރު ވިދާޅުވެފައި ވެއެވެ.\nސުޕްރީމް ކޯޓުން ވިޔަސް، އަދި އެހެން ކޯޓަކުން ވިޔަސް ނިންމާފައިވާ އެފަދަ ގަޟާއީ ނިންމުމެއް މުރާޖާ ކުރުމާއި އޭގެ ސައްހަކަން ބެލުމާއި، އެއީ ގާނޫނުތަކައި އެއްގޮތް ކަމެއްތޯ ނުވަތަ ނޫންތޯ ބެލުމަށްޓައި ނޫން ކަމަށެވެ. ޖުޑީޝިއަލް އެއްވެސް އިޖުރާތެއް ހިންގުމަކީ ދިވެހި ރާއްޖޭގެ ގާނޫނު އަސާސީ ތަންދޭ ކަމެއް ނުވަތަ ދަންނަ ކަމެއް ވެސް ނޫން ކަމަށް އެ ސިޓީގައި ބުނެފައިވެއެވެ. އަދި އެފަދަ އިޖުރާތެއް ޖޭއެސްސީއިން ވިޔަސް އަދި ދައުލަތުގެ އެހެން ބާރަކުން ވިޔަސް ހިންގުމަކީ ކަނޑައެޅިގެން ޣައިރު ދުސްތޫރީ އަދި ޣައިރު ގާނޫނީ ބާތިލު އަމަލެއް ކަމަށް ނޫނީ ނުވާނެ ކަމަށެވެ.\nބަޔާން ނިންމަވާލައްވަމުން އުއްތަމަ ފަނޑިޔާރު ވިދާޅުވެފައިވަނީ ނޯޓިސްގައި ބަޔާންކޮށްފައިވާ މައްސަލަތައް ތަހުގީގު ކުރުމުގެ ނަމުގައި ޖޭއެސްސީއިން ފޮނުވި "ތަހުގީގަށް ހާޒިރުވުމުގެ އަމުރު" އަކީވެސް އޭގެ ޒާތުގައި ބާތިލު އަމުރެއްކަމަށެވެ.\nއެހެން ކަމުން ދިވެހި ރައްޖޭގެ ޖުމްހޫރިއްޔާގެ ގާނޫނު އަސާސީގެ 64 ވަނަ މާއްދާއަށް ރިޔާއަތްކޮށް، އެއްވެސް ފަރާތަަކުން ކުރާ ޣައިރު ގާނޫނީ އަމުރުތަކަކަށް ތަބާނުވެތިބުމަކީ ކޮންމެ ރައްޔިތަކަށް ވެސް ލިބިގެންވާ އަސާސީ ހައްގެއް ކަމަށެވެ. އެހެން ކަމުން، ޖޭއެސްސީއަށް ހާޒިރުވުމަށް އެންގި އެންގުމަށް ވަޑައިގަންނަވަން އުޒުރުވެރިވެވަޑައިގަންނަވާކަމަށް ވެސް އުއްތަމަ ފަނޑިޔާރު ވިދާޅުވެފައިވެއެވެ.\nސުޕްރީމް ކޯޓުގެ އިހްތިސޯސް އިން ބޭރުން އެ ކޯޓުން ކޮށްފައިވާ ކަންކަން ބެލުމަށް ކޮމިޝަނުން އެކުލަވާލި ކޮމިޓީން ތައްޔާރުކޮށްފައިވާ "ދިވެހިރާއްޖޭގެ ސުޕްރީމް ކޯޓުން ނިންމާފައިވާ ގާނޫނު އަސާސީއާ ޚިލާފު ނިންމުންތަކާ ގުޅޭ ރިޕޯޓް" ގައި ހިމެނޭ ފަނޑިޔާރުންގެ މައްސަލަތައް ބެލުމަށް ޖޭއެސްސީން ވަނީ ނިންމާފައެވެ.


ލޯތްބައްޓަކައި(9ވަނަ ބައި) – Esfiya – Dhivehi Vaahaka Site\n- by aphxxx - 61- June 27, 2020\nރަފްގާއާއި ނިކްޔަންގެ ފަހަތުން ސުކޫލު ގޭޓުން ވަދެގެން ދިޔަ ފަލަކް ހުއްޓިލީ ވަރަށް ދަންނަ އަޑަކުން މީހަކު އޭނާއަށް ގޮވާލުމުންނެވެ.”ޒުމާ”ފަހަތަށް އެނބުރުނު އިރު އޭނާއާ ދިމާލަށް ބަލަހައްޓައިގެން ދެލޯ ބޮޑު ކޮށްލައިގެން ހުރި ޒުމާ ފެނުމުން ފަލަކް އަށް ބުނެވުނެވެ.ފަލކްއަށްވެސް ވީ ހަމަ ޒުމާ އަށް ވީވަރެވެ.އުފަލުން ގޮސް ދެކުދިން އެކަކު އަނެކަކު ގައިގަ ކުޑަކޮން ބައްދާލިއެވެ.ދެ އަހަރު ފަހުން އެންމެ ގާތް އެކުވެރިޔާއާއި ބައްދަލުވުމުން ދެކުދިންވެސް ތިބީ ވަރަށް އުފަލުންނެވެ.”ފަލަކް މިތާ…؟”ސުވާލު ގެ ނަޒަރަކުން ފަލަކްއަށް ބަލާލަމުން ޒުމާ އަހާލުމުން ފަހުން ކިޔައިދޭނެ ކަމުގައި ބުނެ ފަލަކް އަވަސްވެގަތީ ކުލާހަށް ދިއުމަށެވެ.ދުރުގައި ޝޫރާއާއި ރަފްގާ މިމަންޒަރު ބަލަން ތިބީ މޫނު ކުނި ކޮއްލައިގެނެވެ.ފަލަކްއަށް މާ ގާތް އެކުވެރިން ލިބި އުފަލުގައި ހުންނަން އެދެމީހުން ބޭނުން ނުވަނީ ކަންނޭނގެ އެވެ.ޝޫރާ ރަފްގާ ފަލަކް އަދި ޒުމާވެސް ދިއައީ އެއް ކުލާހަކަށް ކަމުން ހަތަރު ކުދިންވެސް ގޮސް ކުލާހުގައި ދަބަސްތައް ބަހައްޓާފައި އެސެމްބުލީ ކުރާ ހޯލަށް ދިއައެވެ.އޭރު ނިކްޔަން މެންގެ ގުރޭޑް ބާރައިގެ ކުލާސް ކުދިންވެސް ހޯލުގައި ތިއްބެވެ.\n.ލޫތު އާ ވާހަކަ ދައްކަން ހުރި އާލިމްއަށް އެއްލި ކަޅިއަކުން ހޯލުގެ ދޮރުން ޒުމާއާއި ވާހަކަދައްކަމުން އައިސް ވައިން ފަލަކް ފެނުމުން އެދިމާލަށް ބަލަހައްޓައިގެން ހުރެވުނީ މިފެންނަނީ ހަޤީގަތެއްކަން ގަބޫލު ނުކުރެވިފައެވެ.އާލިމް މާވަރަކަށް ދޮރާ ދިމާލަށް ބަލާތީ ލޫތުވެސް އެދިމާލަށް ބަލާލިއެވެ.ޒުމާ ކައިރީ ހުރި އަންހެންކުއްޖާ ފެނުމުން ލޫތުއަށް ވީގޮތް ނަގައިގަނެވުނެވެ.ޒުމާ އަކީ އެކުދިންނާ އެއްސޫކޫލެއްގައި ގުރޭޑް9އަކުން ފަށައިގެން ކިޔެވި ކުއްޖަކަށްވާތީ ޒުމާއަކީ އެމީހުނަށް އާމޫނެއް ނޫނެވެ.”އާލް އެއީ އެ ސެންޓުފުޅި މަންޖެ ދޯ”ލާނެއް ރާގަކަށް ލޫތު ބުނެލުމުން އާލިމް ބޯކަހާލަމުން އާންއެކޭ ބުނެލިއެވެ.އެސެމްބލީ ފެށިގެން ދިއައީ ޤުރުއާނުގެ ބަރަކާތުންނެވެ.ލީޑިން ޓީޗަރުންނާ ސުކޫލުގެ އިސްވެރިންގެ ވާހަކަފުޅަށްފަހު އެސެމްބްލީ ނިމިގެން ދިއުމުން ހުރިހާ ކުދިންވެސް ކުލާސްތަކަށް އަނބުރާ ދިއައެވެ.\nހަމްދާން އާއެކު ކުލާހަށް ވައިން ނިކްޔަން ފެނުމުން އާލިމްގެ މޫނުމަތި ބަނަވެގެން ދިޔަތަން ލޫތު އަށް ވަރަށް ރަނގަޅަށް ވެސް ފެނުނެވެ.އާލިމްގާތު އެއްޗެކޭ ބުނަން ލޫތު ހުޅުވާލި އަނގަ ލައްޕާލަންޖެހުނީ މުދައްރިސް އައިސް ކުލާހަށް ވަނުމުންނެވެ.ގޮނޑީގައި އިށީނދެ ހަމަޖެހިލުމަށް ފަހު ނިކްޔަން ކުލާހުގެ އަނެއްފަޅީ ކަނަށް ބަލާލީ މީހަކު އިންތޯ ޔަޤީންކޮއްލަން ބަލާލި ފަދަޔަކުންނެވެ.”އޭ ނިކް އަދިވެސް ތި މައްސަލަ ހައްލުވާ އަތަށް ނާޅަނީތަ؟”ނިކްޔަންގެ ގައިގަ ކޮއްޓާލަމުން ހަމްދާން އަހާލިއެވެ.”ހައްލުކުރާކަށް މަނުވެސް އުޅެން…”ނުރުހުމާއެކު ނިކްޔަން ޖަވާބުދިނުމުން އިތުރަށް އެކަމާ ބެހޭގޮތުން އެއްޗެކޭ އަހާކަށް ހަމްދާން އަކަށްވެސް ނުކެރުނެވެ.\nކުލާހަށް ވަނީންސުރެ ގިނަ ބައެއްގެ ނަޒަރު އޭނާއަށް ހުއްޓިފައި ހުރުމުން ފަލަކް އިނީ ނުތަނަވަސްވެ އުނދަގޫވެފައެވެ.”ޒުމް… ހާދަ ވަރަކަށޭ މި އެންމެން އެބަލަނީ.”..ކައިރީގަ އިން ޒުމާގައިގަ ކޮއްޓާލަމުން ފަލަކް ބުނެލުމުން ޒުމާ ލާނެއް ފާޑަކަށް ހީގަތެވެ.”ފަލަކް އަކަށް ނޭނގޭތަ ރީތި އެއްޗިއްސަށް އެންމެންވެސް ބަލާނެ…”ކުލާހުގެ ފަހަތުގައި ތިބި ފިރެހެން ގުރޫޕަށް އިޝާރާތް ކުރަމުން ޒުމާ ބުނެލުމުން ފަލަކްވެސް ފަހަތަށް އެނބުރި ބަލާލިއެވެ.އޭގެ ތެރެއިން ގިނަ ބައެއްގެ ނަޒަރު އޭނާއަށް ހުއްޓިފައ ި ހުރުމުން ފަލަކް ޒުމާއާ ދިމާލަށް ބަލާލީ ކަންބޮޑުވެ ހުރެއެވެ.ކުލާހުގެ އެންމެންގެ ފަރާތުން ފަލަކްއަށް މާ ބޮޑު ސަމާލުކަމެއް ލިބެމުން ދާތީ ރަފްގާގެ ހިތުގައި ފަލަކްއާ މެދު ހަސަދަވެރިކަން ދިއައީ އުފެދެމުންނެވެ.”ޝޫ އަޅެ އެތިބަ އެންމެން އެ ފަލަކް އާ ދިމާލަށް އެ ބަލަނީ އޭނަގެ ކޮންތަނެއް ރީތިވެގެންތަ…”އެންމެފަހުން ކެތްނުކުރެވުމުން ރަފްގާ ޝޫރާގެ. ކަންފައިތް ބުޑުގައި ބުނެލިއެވެ.”ރަފް ރިލޭކްސް….އޭނަ ކިތަންމެ ރީއްޗަކަސް ރަފް އަށް ވުރެން ރީއްޗެއް ނުވެވޭނެ…”ޒުމާއާއި ފަލަކްއާ ދިމާލަށް ލޯއަޅާލަމުން ޝޫރާ ބުނެލިއިރު އޭނާގެ އަޑުގައިވެސް ވަނީ ފަލަކްއާ ދޭތެރޭ ރުޅިވެރިކަމެވެ.ފުރަތަމަ ދުވަސް ކަމުން މާ ބޮޑު ކިޔެވުމެއް ނެތެވެ.ބްރޭކް ގަޑި ޖެހުމުން ލޫތު އާއެކު ކުލާހުން ނިކުތް އާލިމް ލޫތު އަށް އެއްލޯ މަރާލުމަށް ފަހު ދުރަށް ހިނގައިގަތީ ބެންޗް އެއްގައި އިށީނދެ ތިބި ފަލަކްއާ ޒުމާ ފެނުމުންނެވެ.ފަލަކް މެންތިބި ދިމާލަށް ބަލަހައްޓައިގެން ކުރިޔަށް ހިނގަމުންތިޔަ އާލިމް ސިހުނީ މީހެއްގެގައިގަ ޖެހެވުމުންނެވެ.ޝޫރާޔާ އަދި އިތުރު ދެ އެކުވެރިޔަކާ އޮލަ ވާހަކައެއްގައި ހުރި ރަފްގާ ފަހަތް ބަލާލީ މީހަކު އައިސް އޭނާގެ ބުރަކަށީގައި ޖެހުމުންނެވެ.ކުރިމަތިން ފެނުނު ސޫރައެއްގެ ސަބަބުން ރަފްގާގެ ކޯތާފަތައ ޖަންބު ކުލަ ވެރިވެގެން ދިޔައިރު މޫނުމަތީގައި ވަނީ ފުޅާ ހިނިތުންވުމެކެވެ.”އާލިމް..ކިހިނެއް..؟”ވާހކަ ދެއްކީ ޝޫރާއެވެ.”ހަމަ ބަރާބަރޭ…ސޮރީ އިނގޭ ރަފްގާ..ދެންމެ ނުބަލާ އާދެވުނީ..”ވާހަކަ ދެއްކި އިރުވެސް އާލިމް ދިއައީ އިރު އިރު ކޮޅާ ފަހަތް ބަލަމުންނެވެ.އިޓްސް އޯކޭ އޭ ބުނަން ރަފްގާ ހުޅުވާލި އަނގަ ލައްޕާލަން ޖެހުނީ އެނބުރި އައިކޮޅަށް ދާން އާލިމް ހިނގައިގަތުމުންނެވެ.\n.”އޭ ޒުމާ ކިހިނެއްތަ؟”ޒުމާއާއި ފަލަކް އިން ބެންޗުގައި އިށީނދެލަމުން ލޫތުއަހާލިއެވެ.”ހަމަ ރަނގަޅޭ….ލޫތު އޯ”ހިނިތުންވުމަކާއެކު ޒުމާވެސް ވާހަކަ ދެއްކިއެވެ.ބޯން އިން މައިލޯ ޕެކެޓު އަނގައިން ނައްޓާލަމުން ފަލަކް ލޫތް އާ ދިމާލަށް ބަލާލިއެވެ.ކޮންމެވެސް ތަނަކުން ލޫތް ދުއ ހަނދާން ވިނަމަވެސް އެއީ ކޮންތަނެއް ކަމެއް ފަލަކްގެ ހަނދާނަކަށް ނައެވެ.”ޒުމް މީ ކޮންކުއްޖެއް”ފަލަކްއަށް އިޝާރަާތް ކޮއްލަމުން ލޫތު އަހާލުމާއެކީ ޒުމާ އެދެމީހުން އެކަކު އަނެކަކަށް ތަޢާރަފު ކޮއްދިނެވެ.”އޭ ލޫތް ކައެ މިތާ….”ވަރަށް ނޫންކަމަށް ހެދިފައި އައިސް އެ ބެންޗުގައި އިށީންނަމުން ވާހަކަދެއްކި އާލިމް ފެނުމުން ފަލަކްއަށް އިންތަނުން ކޮއްޅަށް ތެދުވެވުނެވެ.އޭރު ލޫތުގެ މޫނުމަތީގައި ކާމިޔާބީގެ ހިނިތުވުމެއް ވީއިރު ޒުމާ ހުރީ ސުވާލު މަރކެއްގެ ތެރޭގައެވެ.މީ ފަލަކްމެން އެތާ ތިބި ތަންފެނުމުން ފަލަކްގެ ނަން ހޯދަންވެގެން ލޫތް އާއި އާލިމް ރާވާލި ކުޑަ ރޭވުމެކެވެ.އެމީހުން ބޭނުންވިގޮތަށް އެކަން ކާމިޔާބުވެސް ވިޔެވެ.މޫނުމައްޗައް ހައިރާންކަން ވެރި ކުރުވައިގެން ހުރި އާލިމްއަށް އެ ވިލު ނޫކުލައިގެ ޖާދޫވީ ދެލޮލުގެ ޖާދޫގައި ޖެހެން މާ ގިނަ އިރެއް ނުނެގިއެވެ.”ޔޫ!”އާލިމްއާ ދިމާލަށް އިނގިލި ދިއކޮއްލަމުން ފަލަކް އެހެން ބުނެލިއިރު އޭނާގެ ދެބުމަ ވަނީ ގޮއްޖެހިފައެވެ.މީ އެ ފިހާރަތެރެއިން އޭނާ ލަދުގަންނަވާލި ޒުވާނާއެވެ.”ތި ދެމީހުން އެކަކު އަނެކަކު ދަންނަންތަ؟”އެންމެ ފަހުން ޒުމާއަހާލިއެވެ.އަދި ސުކޫލުގެ ގޯތިތެރޭގައި ތިބި ގިނަ ބައެއްގެ ނަޒަރު އެދިމާލަށް ހުއްޓެން ފެށުމުން ފަލަކްގެ އަތުގައި ހިފައި ބެންޗުގައި ބޭންދިއެވެ.އޭރު އާލިމްގެ މޫނު މަތީގައި ވަނީ ލާނެއްކަމުގެ ވިދުވަރެކެވެ.”ކަމަނާ..އަނެއްކާވެސް ބައްދަލުވީނު…މިއަށް ކިޔާނީތަޤުދީރު..”ހިނިގަނޑެއްޖަހާލަމުން އާލިމް ބުނެލި ޖުމްލައާއެކު ފަލަކްގެ މޫނުމަތިން ނުރުހުން ފާޅުވެގެން ދިއައިރު ލޫތުވެސް ހީގަތެވެ.ވާނުވާ ނޭނގިފައިން ޒުމާ ފެނުމުން ލޫތު ކުރުގޮތަކަށް ފިހާރަ ތެރޭގައި ހިނގައިދިޔަ ހާދިސާ ކިޔާދިނެވެ.ޒުމާވެސް ހޭންފެށުމުން ފަލަކް އޭނާގެ ގައިގައި ބޮނޑިއެއްއަޅުވާަލަމުން އިތުރަށް ތުންދަމާލިއެވެ.ފަލަކްގެ ހަރަކާތްތަކަށް ކަޅިޖަހާ ނުލާ ބަލަން އިން އާލިމް އެހެން ދިމާލަކަށް ނަޒަރު ބަދަލުކޮއްލީ ފަލަކް އޭނަޔާ ދިމާލަށް ބަލާލުމުންނެވެ.”ދެން އާލް ނުޖެހޭނެ ކަމަނަ އޭ ކިޔާކަށް މިދެން ނަންވެސް އިނގުނީނު…ދޯ ފަލަކް”ލޫތު ގެ ޖުމްލައާއެކު ޒުމާއަނެއްކާވެސް ހޭންފެށިއެވެ.”އަހަރެން ކިޔާނީ ހަމަ ކަމަނަ…”އާލިމް ބުނެލުމުން ފަލަކް އާލިމްއާ ދިމާލަށް ލޯއަޅާ ލުމަށް ފަހު އެތަނުންދާން ހިނގައިގަތުމުން ޒުމާވެސް އޭނާގެ ފަހަތުން ދިއައެވެ.އޭރު އާލިމްގެ މޫނުމަތީގައި ވަނީ އެހެންޔާ ނުފެންނަ ފަދަ ރީތި ހިނިތުންވުމެކެވެ.”ފަލަކް މަޑު ކޮއްބަލަ… ތިހާ ބާރަށް ނުދިޔަސް ކުލާހަށް ދެވިދާނޭ…”ހެމުންހެމުން ފަލަކްއާ އެއްވަރު ކުރަމުން ޒުމާ ބުނެލިއެވެ.”އެއީ ކާކުތަ؟އިނގޭތަ އޭނަޔާ ހެދި އެދުވަހުވެސް ހާދަ ލަދެއް ގަތޭ”ފަލަކް އަހާލުމުން އަނެއްކާވެސް ޒުމާ ހީގަތެވެ.”އެއީ ދޯ….އެއީ އޭނދަ ލޫތުގެ ބެސްޓް ފްރެންޑް އެންޑް ސްކޫލުގަ އުޅުނު އިރު ސުކޫލުގެ މިސްޓާރ ހޭންޑްސަމް…އާލިމް”ޒުމާ މާވެލާފަ އާލިމްގެ ތާރަފެއް ދިނުމުން ފަލަކް ޤަބޫލުނުކުރެވޭ ފަދަ ގޮތަކަށް ޒުމާއާ ދިމާލަށް ބަލާލިއެވެ.”މިސްޓާރ ހޭންޑްސަމް މައި ފުޓް”ފަލަކް ބުނެލި ރާގުންވެސް ޒުމާއަށް ހިނިގަނޑު ހިފަހައްޓާލެނީ ހަމަ ކިރިޔާއެވެ.\n”އޭ ބަލަ ނިކް މަ މިއޮތް ހުރިހާ އިރު ވާހަކަ ދެއްކިއިރު ކޮންތާކަށް ގެއްލިފަ ތި ހުންނަނީ”ކުލާސްތައް ހުންނަ ކޮރިޑޯގައި ނިކްޔަންއާ ހަމްދާން ތިބި އިރު ނިކްޔަންގެ މޫނުމަތީގައި އަތް ހޫރުވާލަމުން ހަމްދާން ބުނެލީ، އޭނާ ވާހަކަ ދައްކައި ދައްކައިވެސް ނިކްޔަންގެ ސަމާލުކަން ނުލިބުމުންނެވެ.ސިހިފަ ކަހަލަ ގޮތަކަށް ކީކޭ ހޭ ނިކްޔަން އަހާލިއެވެ.މިއޮތް ހުރިހާއިރު އޭނާގެ ސަމާލުކަން ހުއްޓިފައި ހުރީ ޒުމާއާއެކު ކޮރިޑޯއަށް ވަދެގެންއައި ފަލަކްއަށެވެ.ހިނގަމުން އައިސް ނިކްޔަންމެނާ އަރާ ހަމަވުމުން ފަލަކް ނިކްޔަންއަށް ލުއި ހިނިތުންވުމެއް ހަދިޔާ ކޮއްލިއެވެ.ބަދަލުގައި ނިކްޔަންވެސް ހީލިއެވެ.”\nރަފް ހާދަ އުފާވެފަ!ހަމް އާލިމް ކޮއްލާ އެކަހަލަ ކުޑަކަމަކުން ރަފްގެ މުޅި މޫޑް ޗޭންޖްވެޔޭ ދޯ”ހުރިހާ ގަޑިތައް ނިމުމުން ދަބަހަށް ފޮތް އަޅަމުން ޝޫރާ ރަފްގާއާއި ވާހަކަދެއްކިއެވެ.”އުފާވާންނު..ދެން ޝޫ އަށްވެސް އިނގޭނެ އައި ލައިކް ހިމް ސޯމަޗް…”ހުވަފެނީ ގޮތަކަށް ރަފްގާ ބުނެލިއެވެ.ގެއަށް ދާން ނިކުތް އާލިމްއަށް ރަފްގާއާއި ނިކްޔަންއާ އެއްކާރަކަށް އެރި ފަލަކްފެނުމުން އެތައް ސުވާލެއް ހިތުގައި ފުނި ޖެހުނެވެ.ޒުމާ ވެސް ހުރީ ހަމަ އެފަދަ ހާލެއްގައެވެ.ނަމަވެސް ފަލަކް ހުރިހާ ވާހަކައެއް ފަހުން ކިޔާދޭނަމޭ ބުނުމުން ހިތްހަމަޖައްސާލައިގެން ހުރީއެވެ.\n– އޯރކިޑްވިލާ ކައިރިއަށް ކާރު މަޑު ކުރުމުން އެންމެ ފުރަތަމަ ވެސް ފޭބީ ރަފްގާއެވެ.ކަންމަތީ ފިހާރައަށް ގޮސްލާފައި އެބައަންނަން ކަމުގައިބުނެ ރަފްގާ ދިއުމުން ފަލަކްގޭތެރެއަށް ވަންނަން ހިނގައިގަތެވެ.ފަލަކްގެ ފަހަތުން ކަހަލަ ގޮތަކަށް ނިކްޔަންވެސް ދިއައެވެ.ލިފްޓުގެ ދޮރު ހުޅުވުމުން ދެމީހުން އެކުއެކީހެން އަރާ ފިތްތައް ހުންނަ ދިމާލަށް އެއްފަހަރާ އަތްގެންދެވުމުން އެކަކުގެ އަތް އަނެކަގެ އަތްތިލަ މަތީ ބީހިލިއެވެ.އެވަގުތު ދެމީހުނަށް އެއްފަހަރާ އެކަކު އަނެކަކާ ދިމާލަށް ބަލާލެވުނު އިރު ހަތަރުކަޅި ހަމަވެގެންދިއައެވެ.އިސްޖަހާލަމުން ސޮރީ އޭ ބުނެލަމުން ފަލަކް އޭނާގެ އަތް ދުރަށް ލުމުން ނިކްޔަން\nލިފްޓުގެ ފިތްތަކަށް އޮއްބާލިއެވެ.ލިފްޓް ފުރަތަމް ފްލޯ އަށް ހުއްޓުމުން ފަލަކް އަވަހަށް ލިފްޓުން ނިކުތެވެ.”ސްކޫލުގެ ފުރަތަމަ ދުވަސް ރަނގަޅުތަ؟”ގޭގެ ދޮރާދިމާލަށް އަޅާލި ފިޔަވަޅުމަތީ ފަލަކް ހުއްޓުނީ ފުރަތަމަ ފަހަރަށް ނިކްޔަން އޭނާއާއި ވާހަކަ ދެއްކުމުންނެވެ.”ހޫމް…ހަމަ ވަރަށް ރަނގަޅު..”ފަހަތައް އެނބުރިލަމުން ހިނިތުންވުމަކާއެކު ފަލަކް ޖަވާބުދިނެވެ.”ކަމެއް ބޭނުންވެއްޖިއްޔާ ބުނެލައްޗޭ..”ހިނިތުންވުމާއެކު އެހެން ބުނެލުމަށް ފަހު ސިޑިން މައްޗައް އަރައިގެން ނިކްޔަން ދިއައެވެ.ލަސްކުރަން ނަހަދާ ފަލަކްވެސް ގޭތެރެއަށް ވަދެގެން ދިއައެވެ.\n– ގެއަށް ވައިން އިރު ކާ މޭޒުދޮށުގައި ތިބި ހަނީފްއާއި ލައިލާ ފެނުމުން އާލިމްގެ މޫނުމަތިން ފެންނަންހުރި ހިނިތުންވުން އެކީހެން ފިލައި ދިއައެވެ.އެމީހުން ފެނުނު ކަމަށްވެސް ނަހަދާ އާލިމްގޮސް ކޮޓަރިއަށްވަނީ ހަނީފް ގޮވަގޮވާ އޮއްވައެވެ.”މަންމާ އެހެރީނު އޭނަގެ އުޅުން ހުންނަ ގޮތް…އަހަރެންމީ އޭނާގެ ބައްޕައޭ.. އެކަމް އޭނަގެ ހިތުގަ ކުޑަވެސް އިޚުތިރާމެއް ޤަދަރެއް ނެތް…”ކޮޓަރިއަށް ވަދެގެން ދިޔަ އާލިމް އަށް އިޝާރަތް ކުރަމުން ހަނީފް ވާހަކަދެއްކިއެވެ.”އަހަރެން ބުނިންދޯ އާލިމްގެ އުޅުން މާކަ ރަނގަޅެއް ނޫނޭ…އަހަރެންނާ ދިމާލަށްވެސް އޭނަ ކިޔަނީ ހިތުހުރި އެއްޗެއް”އަލިފާންގަނޑަށް ތެޔޮއެޅުމުގެ މަސައްކަތް ލައިލާ ކޮއްލިއެވެ.”މަންމަ އާލް އާ ވާހަކަ ދައްކާނަމޭ…””މަންމަ ވާހަކަ ދައްކައިގެން ހައްލުވަާނެ ނަމަ މިހާރު ހައްލުވާހާ ދުވަސްވެއްޖެ…”ހާޖަރާއަށް އޭނާ ބުނަން އުޅުނު އެތި ފުރިހަމަ ނުކުރެވެނީސް ހަނީފް ބުނެލިއެވެ.އަޑުންވެސް އޭނަ ރުޅިއައިސްފައި ހުރިވަރު ހާމަވެއެވެ.”އެވާނީ މިއަދު ސުކޫލުގެ ފުރަތަމަ ދުވަސްވީމ ަ ވަރުބަލިވެފަ ހުރީމަކަމަށޭ”ހާޖަރާ ބެލީ ހަނީފްގެ ރުޅިގަނޑު މައިތިރި ކުރެވޭތޯއެވެ.\nގެއަށް ވަދެގެންގޮސް ޝޫރާ މައުރިފާގެ ކޮޓަރީގެ ދޮރު ހުޅުވާލީ މައުރިފާ ގޭގައި އުޅޭތޯ ޔަޤީންކޮއްލުމުގެ ގޮތުންނެވެ.ކޮޓަރީގައި މައުރިފާ ނެތުމުން އޭނާވީ ޑިއުޓީގައިކަން ޝޫރާއަށް ނަގައިގަނެވުނެވެ.ދަބަސް ނަގައި ސޮފާމަތީ ބޭއްވުމަށްފަހު ޝޫރާ ސޯފާގައި އިށީނދެލިއެވެ.މަންމަގެ އުޅުން ވޭތުވެދިޔަ ތިން ދުވަހު ހުރި ގޮތުން އޭނާ އެހުންނަނީ ކަންބޮޑުވެފައެވެ.އަބަދު އަނގަތަޅާހަދާ މައުރިފާ ހުންނަނީ މުޅިންހެން ހިމޭންވެ ފައެވެ.ވީ ކިހިނެއްތޯ އެހުނު އަދަދެއްވެސް ނޭނގެއެވެ.ކޮންމެ ފަހަރަކުވެސް ހިނިތުންވެލަމުން ކަމެއް ނުވާކަމުގައި ބުނާނެއެވެ.ސޯފާއިން ތެދުވެގެން ގޮސް ޝޫރާ ކޮޓަރިއަށް ވަދެ ފެންވަރާ ހަދާލައިގެން ނިކުމެ އެއްޗެއް ކާލަން ޝޫރާއަވަސްވެގަތެވެ.\n”ފަލަކް ދައްތާ،ފަލަކް ދައްތާ”\nފަލަކް އަށް ގޮވަމުން ގޮވަމުން އެގެއަށް ވަދެގެން އައި ނުހާ ފެނުމުން ރާއިދާއަށް ވުރެން ބޮޑު ހައިރާންކަމެއް ލިބުނީ ރަފްގާއަށެވެ.”ކޫ،ކޮބާތަ ފަލަކް ދައްތަ؟”އަވަސްއަރުވާލަމުން ނުހާ އަހާލިއެވެ.”ހާދަ އެކްސައިޓްވެފަ ނުއްކޯ….ކިހިނެއްވީ؟ތި ވެގެން އުޅޭ ގޮތެއް ބުނެބަލަ ކޫ ކައިރީ”ނުހާގެ ދެކޮނޑުގައި ހިފާލަމުން ރަފްގާ އަހާލިއެވެ.”ކޫއަކަށް ނޭގޭނެ ބުންޔަސް އައި އޭމް ގޮއިންއަޕް އޮންލީ ފަލަކް ދައްތަ އަށް އިނގޭނީ..”ނުހާގެ ޖުމްލައާއެކު ރަފްގާއަށް ނުހާގެ ކޮނޑުން އަތް ދޫކޮއްލެވުނެވެ.އެއާއެކު ނުހާ އަވަހަށް ސިޑިން އަރައިގެން ދިއައެވެ.”އަދިވެސް އުޅޭތި އޭނައަށް މާ ހެޔޮވެގެން..ނުހާއެއީ ކުރިން އަބަދު ރަފްގެ ފޫބުޑުން ނުނައްޓާ އުޅޭ ކުއްޖެއް…އެކަމް މިހާރުއޭނައަށް ފަލަކް ވަރެއް ނެތް،އަދި މި ވީވެސް އެންމެ ހަތަރު ވަރަކަށް ދުވަސް އޭނ މިގެއަށް އައިތާ”ރާއިދާ ބުނެލުމާއެކު ރަފްގާ ރާއިދާއާ ދިމާލަށް ބަލާލިއެވެ.އޭނާގެ މޫނުމަތިންވެސް ރުޅިއައިސްފައި ހުރިކަން ހާމަވެއެވެ.ރަފްގާގެ ހިތުގައި ފަލަކްއާމެދު އޮތް ނަފްރަތުގެ ހުޅުގަނޑަށް ތެޔޮއެޅި އިތުރަށް ބޮޑުވެއްޖެއެވެ.\nއޭނާ (ފުރަތަ ބައި)\nSalaam readers.Here is the ninth part of the story hope you all like it…if there is anything you wanna say regarding the storys current track or if you notice any mistakes pls tell me through comments…feel free to express your views and opinions..love you all stay safe❤\nAlhey Maasha Allah mee haadha loabi vaahaka ekey💯💯💯💯💯💯💯💯💯❤❤❤❤❤❤❤❤❤❤❤❤❤❤❤❤😍😍😍😍😍😍😍😍😍😍😍😍😍😍😍 Adhi mikee hurihaa baeh Maasha Allah hurihaa baeh ves varah varah varah varah loaaaaaaabi💕💕💕💕💕💕💕💕 kon irakun tha next part🙂🙂🙂 Varah varah kiyaa hivvey eba next part😭😭😭😭😭😭😭😭\nAlheyyyy thankyouuuu so much naani darling❤❤❤❤Wrh ufaa wejje comment fenunyma and next part mirey submit kuraanan ly❤❤❤\nWah wah wahhhh maasha Allah vvvvvvvvv Reethi comment nukurevunas baraabarah kiyan mi stry… Hama buneveynii wow eyh.. Haadha foohiveyerafga dheke.. Alhe Falak kiihtha kurii eyna ah.. Btw whn nxt dear??? Lysm\nwrh ufaa wejje ingey naash ge comment fenunyma glad you like it darling🥰❤And yes rafga hama withoutareason eba rulhi aadheye dhw ulheyne nu ekahala myhun wes…next part i will submit tonight lyt❤❤❤\nDhw haadha goahey rafga😡 vrh foohi vey dhn maa rangalhu meehakah vegen ulheythy\nWowwwwyyy varah varah habeys mi prt vx💙💙💙💙💙💙💙💙💙💙💙💙 …. Masha Allah Masha Allah varaaaaaaaaah salhi ❤❤❤❤❤❤❤❤❤❤…. Whn nxt ??? … Ur one of my fav 🙃🙃🙃🙃💜💜💜💜…. Waiting4nxt\n….. Stay safe\nLots and lots of love from Afu 💚💚💚💚💚💚💚💚💚\nAwwww thankyou afuuu darlingg❤❤❤Seeing your colorful comment every time makes me rlly happy thankyouu lwbs😭🥰lym stay safe ❤❤❤\nWowoowow nice story hama bestttt❤❤❤❤❤rafga dhn hama falak aa jahsaalaafa falak ge ehwes kusheh nethi….raaidhaa wes pspspsps i wonder wat problems they will create for her in the future anehkaa falak libeyny kon boy akah baaa aalim or nikyan vrh looking forward awahah next part up kohdhehcheyyyy lyy sis💞\nDhw hama falak aa jassaalaafa dhemain act kuran wes molhy ey rafga anehka😂thankyou so much comment kohlyma and happy that you like it nuhyy next part soon sooon lymmm❤❤❤❤🥰\nMasha Allah Hama varah sali\nAnd waiting for the next sis.\nPls avaha up kohladheychey\nLove u sis❤❤❤❤\nAyee thankyou ril❤Next part mirey submit kuraanan stay safe❤❤\nThank U sissy……. 😘😘😘😘😘😘😘😘😘😘\nAphxx dear, next part up kohdhehche avahah…. Im cant wait to read the next part… Mibai Vvvvvvvv Reethi… Alhe falak besty aa meet veema V happy vi.. Rafga and her mom haadha mean Ey.. If I suddenly get to know I have another sibling I would be so excited.. Hehe.. Lysm darling…… Tvvvvvvvvvvvgc\nKyhkurany dhw ulheyne rafga kahala kudhin wes…and thankyou luvia darling ❤❤ I have already submitted next part ingey\nHeyyyy. Aphxxx its v vvvv nice…. Nxt part vc avahah up kolladheythi pls dear\nHey raaaya thankyou darling ❤🥰next part already submitted ingey


Lanka Sifain 1 Dhuvas Therey 1 Lakkah Gahuge Oih Valhulaifi - Vaguthu\nލަންކާ ސިފައިން އެއް ދުވަސްތެރޭ އެއްލައްކަ ގަސް އިންދައިފި\nސްރީ ލަންކާގެ ސިފައިން އެއް ދުވަސް ތެރޭގައި އެއްލައްކަ ގަހުގެ އޮށް ވަޅުލައިފިއެވެ.\nއެގައުމުގެ މީޑިއާތަކުން ރިޕޯޓް ކޮށްފައިވާ ގޮތުގައި ގަހުގެ އޮށް ވަޅުލާފައިވަނީ ސިފައިންގެ ހެޑްކުއާޓާސްގައި މަސައްކަތް ކުރާ ސިފައިންނެވެ. އެސިފައިން ވަޅުލާފައިވަނީ އެގައުމުގައި މަދުން ހެދިފައި ހުންނަ ގަސް ކަމަށް މީޑިއާތަކުން ވަނީ ރިޕޯޓް ކޮށްފައެވެ.\nލަންކާގެ ސިފައިން ބުނި ގޮތުގައި މި ކެމްޕޭންއަށް އެގައުމުގެ ފޮރެސްޓް ޑިޕާޓްމެންޓް ވަނީ އިތުރު ބިމެއް ހަމަޖައްސައި ދީފައެވެ. އަދި އިތުރު 100،000 ގަސް އިންދުމަށް ބޭނުންވާ އޮށްވެސް އެފަރާތުން ވަނީ ފޯރުކޮށްދީފައެވެ.\nމިއޮށްތަކުގެ ތެރޭގައި ހިމެނެނީ މީ، ކުމްބުކް، ޓަމަރިންޑް، މާގޯސާ، ޓީކް އަދި މަހޮގަނީއެވެ.\nލަންކާ ސިފައިން އޮށް ވަޅުލާފައިވަނީ މޫސުން ރަނގަޅު ދުވަސްކޮޅަކާ ދިމާކޮށް ކަމަށްވުމުން ގަސްތައް ހެދި ތިމާވެއްޓަށް އޭގެ ރަނގަޅު ފައިދާ ޖެހޭނެ ކަމަށް އެގައުމުގެ ސިފައިން ގަބޫލު ކުރެއެވެ.\nލަންކާގެ ސިފައިން އެއްލައްކަ ގަހުގެ އޮށް ވަޅުލާފައިވާ އިރު، މިދިޔަ އަހަރު އެގައުމުގައި ކުރިއަށް ދިޔަ އިންތިހާބެއްގައި އިނގިލީގެ ފޮޓޯތަކާއި އެކު އެގައުމުގެ ރައްޔިތުން ވަނީ މީސްމީޑިއާގައި ގަސްއިންދައި ފޮޓޯ ނަގާފައެވެ. އެގޮތުން ގިނަ ބަޔަކު ވަނީ އޭރު އެކި ކަހަލަ ގަސް އިންދައި އެ ގަހާއި އެކީ މީސްމީޑިއާއަށް ފޮޓޯތައް ލާފައެވެ. އޭގެ ތެރޭގައި މޭވާ އަޅާގަސްތަކާއި ހިޔާ ލިބޭ ކަހަލަ ގަސްތައްވެސް ހިމެނެއެވެ.\nނޮވެމްބަރު 20, 2020 11:52\nދިވެހި ރާ އްޖޭ ގަވެސް މިކަލަ ކަމެ އްކުރާނަމަ ގަ އުމަށް ބޭނުންވާ ވަރަށް އެޗިހި އުފެ އްދި އްޖީސް\nނޮވެމްބަރު 20, 2020 17:35\nސިފައިންގޭގައި ގަސް އިންދުމުގެ ދުވަހެއް ބާއްވަން ފެނޭ. ރާއްޖެއަށް ބޭނުން މޭވާ އިންދާ ދުވަހަކަށް މިދުވަސް ހެދިދާނެ. އެވަކާޑޯ ފަދަ ރާއްޖެ އަށް ބޭނުންވާ5ހާސް މުޑުވަށް ގެނެސް މިފާހަކުގުރާ ދުވަހު މުޅި ރާއްޖޭގައި އިންދައިފި ނަމަ އިސާހިތަކު އަވަކާޑޯ ކާން ލިބިދާނެ. މއ. ބޮޑުފެންވަޅުގޭ ގައި އަވަކާޑޯ ގަހެއްގައި އަވަކާޑޯ އަޅާފައި ހުއްޓާ ދެކުނިން. މިއީ ރާއްޖޭގައި ހެދޭ މޭވާ އެއް. ހައްދަންނޫޅޭތީ ނެހެއްދިފަ މިހާތަނަށް އޮތީ. އަވަކާޑޯ އަކީ ހަށިގަނޑަށް އެންމެ ފައިދާ ހުރި އެއްވަނަ މޭވާ ކަމަށް ބުނެފައި ގޫގަލް ގައި ހުރޭ.


އިންޑިއާ ހިމެނޭހެން މި ސަރަހައްދުގެ ގައުމުތަކުގެ ފަތުރުވެރިންނަށް ވިސާދިނުން ހުއްޓާލައިފި - Voice of Meedhoo\nއިންޑިއާ ހިމެނޭހެން މި ސަރަހައްދުގެ ގައުމުތަކުގެ ...\nދެކުނު އޭޝިޔާގެ ޤައުމުތަކުގެ ފަތުރުވެރިންނަށް ޓުއަރިސްޓް ވިސާ ދިނުން ވަގުތީ ގޮތުން މެދުކަނޑާލައިފިއެވެ. އެޗްޕީއޭއިން ބުނެފައި ވަނީ ވިސާ ދިނުން މެދުކަނޑާލާނީ މި މަހުގެ13 ވަނަ ދުވަހުން ފެށިގެން ކަމަށެވެ.\nމިއީ ކޮވިޑް-19 ގެ ހާލަތުން ރައްކާތެރިވުމަށް އަޅަމުންދާ ފިޔަވަޅުތަކެއް ކަމަށް އެޗްޕީއޭއިން ބުނެއެވެ.\nކޮވިޑް އިން ރައްކާތެރި ވުމަށް ފިޔަވަޅުތައް ވަރުގަދަ ކުރަމުން ދާއިރު، ރާއްޖެ ލޮކްޑައުންކުރާނެ ކަމަށް ދެކެވޭ ވާހަކައަށް ރައްދުދެއްވައި، ރައީސް އޮފީހުގެ ތަރުޖަމާނު މުހައްމަދު މަބްރޫކް އަޒީޒް ވިދާޅުވީ، ގޮތުގައި ލޮކްޑައުން އަށްދާނީ އާންމުންނަށް ދުރާލާ އަންގައި ވަގުތު ދީފައި ކަމަށެވެ.\nމިކަމާއި ގުޅިގެން ބައެއް މީޑިއާތަަކަށް މައުލޫމާތު ދެއްވަމުން މަބްރޫކް ވިދާޅުވީ ލޮކްޑައުނަކަށް ދާނަމަ ލޮކްޑައުނަކަށް ދާނީ އެކަމަށް ތައްޔާރުވުމަށް ރައްޔިތުންނަށް ވަގުތު ދިނުމަށް ފަހު ކަމަށެވެ. މަބްރޫކްގެ ވާހަކައިގަ ވަނީ މިހާރު އޮތް ހާލަތުން ފުރިހަމަ ލޮކްޑައުނަކަށް ދާން ޖެހިދާނެ ކަމުގެ އިޝާރާތެއް ދެއްވާފަ އެވެ.\nމާލެ ސަރަހައްދުގެ ރެސްޓޯރެންޓްތައް ހަފްތާއަކަށް ބަންދު ކޮށްފި